SunOnline: #VAAHAKA: Haasil - Ep. 62\nހާސިލް - 62\nމަރިޔަމް ހިމްނާ (ހިމީ) 13 Jan 2021, 08:30\nގޭތެރޭގައި ރަސްކަން ކުރަމުން ދިޔައީފަޅު ކަމެވެ. ލިފްޓުން ނުކުމެވެނީ ސިޓިން ރޫމް ތެރެއަށްކަމުން، އެއްފަރާތުގައި ހުރި ހުދާ ކަޅުކުލައިގެ ސޯފާތައް ރީތިކޮށް ފެނެއެވެ. ސޯފާތަކުގެ ފަހަތުގައި ޖަހާފައިވާ ބިއްލޫރިތަކުން ބޭރު ރީތިކޮށް ފެނެއެވެ. އެ ދިމާލުގައި ބޭރަށް ނުކުމެވޭގޮތަށް ހުރި ދޮރު ވެސް ހުރީ ބިއްލޫރިންނެވެ. ސޯފާތަކުގެ ފަަހަތަށް ވާ ގޮތަށް ތިރިއަށް ފައިބާ ސިޑިހުއްޓެވެ. އެ ސިޑިން ފޭބޭނީ ޒީޝާންމެން މަންމަމެން އުޅުނު އެޕާރޓްމެންޓް ތެރެއަށެވެ. ޒީޝާންމެންގެ ކަނާއަތްފަރާތަށް ވާގޮތަށް ކައްކާ ބައި ހުރިއިރު އެތަން ވެސް ވަކިށްލާފައިވަނީ ބިއްލޫރި ޖަހައިގެންނެވެ. އެދެމީހުންގެ ކަނާއަތް ފަރާތުން ސޯފާތަކުގެ އެއްފަރާތުގައި ދެ ކޮަޓަރި ހުއްޓެވެ.\nޒީޝާންއަށް ހިތްވަރު ދިނުމުގެ ގޮތުން އަރްޒަންއަށް، ޒީޝާންގެ އުނަގަނޑުގައި އަތް ޖައްސައިލާ އޭނާގެ ގަޔާ ކައިރިކޮށްލެވުނެވެ. ހިތްވަރުގަދަ ކަމަށް ދެއްކިގެން ހުއްޓަސް، ޒީޝާންގެ ހިތުގައި އަޅާނޭ ވޭން އޭނާއަށް އަންދާޒާކޮށްލެވުނެވެ. ޒީޝާން އޭނާގެ މަންމަދެކެ ލޯބިވީ ވަރުވެސް އެންމެ ގާތުން ފެނުނީ އޭނާއަށެވެ.\n"އިޓްސް އޯކޭ ލަވް... އިންޝާ ﷲ ދެން ބައްދަލުވާނީ ސުވަރުގެއިން..." އަރްޒަން ބުނެލިއެވެ. ޒީޝާން އަރްޒަންއަށް ބަލައިލަމުން ހިނިތުންވެލިއެވެ. ޕެންޓް ހައުސް ތެރެއަށް ވަދެ ސޯފާގައި ދެމީހުން އިށީނދެލިއެވެ. އިރުކޮޅަކު ޒީޝާންއަށް، އެއްޗެއް ނުބުނެ އިދެވުނެވެ. އަދިވެސް އޭނާ ހަމައަކަށް ނޭޅެއެވެ. މަންމަމެންގެ ހަނދާންތައް އޭނާއަށް އުނދަގޫ ކުރަނީއެވެ. އަރްޒަން ގާތުގައި އިނުމަކީ އޭނާއަށް ލިބުނު އެންމެ ބޮޑު ހިތްވަރެވެ.\n"ޒޭންއަށް އެނގޭތަ އަހަރެން އެ ވިލެޖްގައި އުޅުނުއިރުކަންތައް ވީ ގޮތް؟..." ކަމެއް ހަނދާންވާ ފަދައަކުން، ޒީޝާން އަހައިލިއެވެ. އަރްޒަން ދެފަރާތަށް ބޯ ހޫރައިލިއެވެ.\n"އެކަމަކު، އަހަރެން ހުރިހާ ކަމެއްވެސް އެނގެން ވަރަށް ބޭނުން..." އަރްޒަން ޝައުޤުވެރިވިއެވެ.\n"އަަހަންނަށް އެންމެ ފުރަތަމަ ހޭލެވުނުއިރު އޮވެވުނީ ހަރު ތަންމައްޗެއްގައި، އެ ތަނުގެ ދަށުގައި ހުރީ ރުކގެ ފަން ކަހަލަ ގޮތަކަށް ހުރި އެއްޗެއް އަޅާފައި. ވަރަށް ފަޤީރުބައެއް... ފަޤީރު ވިލެޖެއް.... ލޯ ހުޅުވައިލުމާއެކު، މީހަކު ގޮވައިލި އަޑުއިވުނު. އެކަމަކު އެ ކީ އެއްވެސް އެއްޗެއް އަހަންނަކަށް ނޭނގުނު... އެމީހުން ވާހަކަ ދައްކަމުން ދިޔައީ އެހެން ބަހަކުން ކަމަށް ވީތީ... އަހަރެންގެ ހަނދާނަކު އަަހަންނަކީ ކާކުކަމެއް ނެތް! އަހަންނަށް ކިޔާ ނަމެއް ނެތް! ހޭލެވުނުއިރު އަހަރެންގެ ސިކުނޑި ހުރީ ހުސްކޮށް... އަހަރެންގެ އަތްފައި ހަރަކާތެއް ނުކުރޭ، ލޯ ހުޅުވައިލެވުނު ނަމަވެސް، އެހެން މީހުންކިޔާ އެއްޗެހި އަޑު އިވޭކަން އެކަނި. އަހަރެންގެ ދޫވެސް ކުޑަމިނުން ހަރަކާތެއް ނުކުރޭ... އެމީހުން އަހަންނަށް ކުރީ ފަތް ޕިލާވެލީގެ ފަރުވާއެއް. އަހަރެންގެ އަތްތަތަން ވެސް ބިނދިފަ، ފައިގެ ބޮޑުބައި ކަފައިގެން ގޮސް ހަލާކުވެފަ... ހަށިގަނޑުގައި އޭރު އެޅި ވޭން އަހަރެން ދުވަހަކުވެސް ހަނދާނެއް ނުނެތޭނެ..."\n"ޒީ ... އުނދަގޫވަންޏާ ތި ހުރިހާ ވާހަކައެއް ނުކިޔައިދިނަސް އެންމެ ރަނގަޅޭ..." ޒީޝާންއަށް އުނދަގޫވާހެން ހީވެ، އަރްޒަންއަށް ބުނެވުނެވެ. އޭނާ ކޮންމެހެން ޒީޝާންއަށް ތަކުލީފުދީގެން އެ ވާހަކަތައް އަޑުއަހަން ބޭނުންނުވާކަމަށް ބުންޏެވެ.\n"އިޓްސް އޯކޭއޭ ޒޭން، އެހެން ނޫނަސް އަހަރެން ހުރީ ކޮންމެވެސް ދުވަހަކުން މިވާހަކަތައް ކިޔައިދޭން ނިންމައިގެން." ޒީޝާން ބުނެލިއެވެ. އޭނާ ފުންނޭވާއެއް ދޫކޮށްލާ އަނެއްކާވެސް ވާހަކަދައްކަން ފެށިއެވެ.\n"އެއްވެސް ހަނދާނެއް ނެތްކަމުގައިވީ ނަމަވެސް އެއީ އަހަންނާ މުޅިން ތަފާތު ބައެއް ކަމުގައި އަހަންނަށް އިޙްސާސްވި. އެ މާހައުލު ވެސް އަހަންނާ މުޅިން ބީރައްޓެހި. އަހަންނަށް ފުރަތަމަ އަނގައިން ބުނެވުނު ދިުވަހު ވާހަކަ ދެއްކުނީ ދިވެހި ބަހުންކަންވެސް އަހަންނަކަށް ނޭނގޭ. އެމީހުން ކިޔާ އެއްވެސް އެއްޗެއް އަހަންނަކަށް ނޭނގޭ... އެނގޭހާވެސް އެއްޗަކީ އަހަރެންނަކީ އެ މީހުންނާ ތަފާތު މީހެއްކަން... އެމީހުން ދިން ބޭސް ފަރުވާގެ އެހީގައި އަހަރެން މަޑުމަޑުން ރަނގަޅުވާން ފެށި، ހިނގޭވަރުވުމުން އަހަރެން ނުކުމެ އުޅެން ފެށިން، އެމީހުން ދައްކާ ވާހަކަތައް ކޮންމެވެސް، ވަރަކަށް ފަހުމްވާން ވެސް ދުވަސްކޮޅެއް ނެގި. ސިކުނޑިއަށް ކުރި އަސަރާއެކު އެކަންކުރަން އުނދަގޫވި، މަޑުމަޑުން އެމީހުންނާއެކު އަހަރެން އުޅެންފެށިން، ހިނގަން ފެށިން، އެތަނުގައި އެހެން އުޅެނިކޮށް އެއްދުވަހަކު އަހަންނާ ދިމާވީ ޒުވާނަކާ... އެ ޒުވާނާ ކުއްލިއަކަށް އަހަރެންނަށް އެނގޭ ބަހަކުން ވާހަކަ ދެއްކުމުން ހައިރާންވި. އޭނާ އަހަންނަށް ދެއްކީ ފޮޓޯއެއް. އެ ފޮޓޯގައި ހުރީ އަހަރެންކަން ޔަޤީންވި. އެއީ އަހަރެންނާ ގުޅުމެއް ވާ މީހެއްކަމުގައި ސިކުނޑި ބުނެދިން. އޭނާއާ ދިމާވުމަށްފަހު އޭނާއާ އެކު އަހަރެން ރާއްޖެއަންނަން ދަތުރު ފެށީ... އެއީ އުނދަގޫ ދަތުރެއް. އެތަނުގައި އޭރު އަހަރެން އުޅޭތާ ދުވަސްތަކެއްްވެއްޖެ، ކޯމާގައި ދެމަސް ދުވަހު އޮވެފައި ހޭއެރި ކަމަށް ވެސް ވަނީ. މިކޮޅުގައި ޒީޝާންގެ ސިފައިގައި އެހެން މީހަކު އުޅުމަކީ އަހަރެން މިކޮޅަށް އައުމަށް އެޅުނު އެންމެ ބޮޑު ހުރަސް. "\n"އުނދަގުލުންވެސް އެކަން ކުރެވުނު. އަހަންނާ ފުރަތަމަ ދިމާވީ އަޔާންއާ... އެކޮޅުން ދިމާވީ އަޔާންގެ ރަޙްމަތްތެރިއެއްކަމަށްވާ ތާމިރުއާކަން ވެސް އެނގުނީ އެ ހިސާބުން... އަދި އަޔާންގެ ފަރާތުން އަހަންނަށް އެނގުނީ އޭނާއަށް އަހަރެން ފެނުނީ ކިހިނެއްކަމާއި އަހަރެމެން ދެމެދުގައި އޮތީ ކިހާވަރެއްގެ ގުޅުމެއްކަން. ޑޮކްޓަރަށް ދެއްކުމުން އެނގުނީ އެމްނީޝިއާ ކަން. އެ ހިސާބުން އަހަރެން ފަރުވާ ފެށިން. އަހަރެންގެ ހަނދާންތައް އަންނަމުން ދިޔާ ވަރަށް ވެސް ލަހުން. ގިނަފަހަރު މަންޒަރުތައް ފެންނަނީ ފްލޭޝްބެލްތަކެއްގެ ސިފައިގައި. މީހުންގެ މޫނެއް ސާފެއް ނުވޭ. ބުނާ އެއްޗެހި ސިކުނޑީގައި ގުގުމާފައި ހުންނަނީ... ކޮންމެވެސް ވަރަކަށް ހަނދާންތައް އައުމުން އަރްޒަންއާ ބައްދަލުކުރަން އަޔާލް ކަފާ ދިނީ. އެއީ އޭރު އަހަރެމެން ޖިންނިއާ ތައްޔާރުވާން ވެސް ޖެހޭތީ. " ޒީޝާން ވާހަކަ ހުއްޓައިލިއެވެ. އޭނާ އަރްޒަންއަށް ބަލައިލިއެވެ.\n"އިޓްސް އޯކޭ ޒީ... މިރެއަށް ވާވަރުވެއްޖެ" އަރްޒަން ބުނެލިއެވެ. އޭނާ ޒީޝާންގެ ނިތުގައި ބޮސްދިނެވެ. ޙަޔާތުގެ ބާކީ އޮތް ދުވަސްތަކުގައި އޭނާ ޒީޝާންއަށް ހުރިހާ އުފަލެއް ހޯދާދޭނެކަމަށް ވައުދުވިއެވެ. އިތުރަށް އެފަދަ ހިތްދަތި ތަޖުރިބާއެއް ކުރަން ނުޖެހޭނޭކަމުގައި އޭނާ ވައުދުވިއެވެ.\nދެމަފިރިން ނިދަން ކޮޓަރިއަށް ވަތްނާ މާގިނަ އިރެއްނުވެ ސިޓިން ރޫމުގައި ދިއްލާފައި ހުރި ބޮކި ނިވި ދިއްދެން ފެށިއެވެ. ގޭތެރެއަށް ފިނިކަމެއް ވެރިވެ، ދުންތަކުން ގޭތެރެ ފުސްވަމުންދިޔައެވެ. އެ ފުސް ދުންތަކުގެ ތެރެއިން ސިފަވީ އަންހެން ކުއްޖެއްގެ ސޫރައެވެ. އާއެކެވެ. އެެއީ ޝިންޝިނާ ނޫން ދެވަނަ މީހެއް ނޫނެވެ. އޭނާ ހުރީ، ޒީޝާންގެ ސިފައިގައި ނަމަވެސް އެ ދެލޯ ވަނީ ހުދުކުލައަކުން ދިއްލިފައެވެ. މޫނުމަތީގައި ވަނީ ރުޅިވެރި އަސަރުތަކެވެ. ދެބުމަ ގޮށް ޖަހާލައިގެން ހުރިއިރު، އޭނާގެ ނަޒަރު ހުރީ ކޮޓަރީގެ ދޮރަށް ހުއްޓިފައެވެ.\nއެކަނިމާއެކަނި އަރްޒަންއާ އެކު އެއް ކޮޓަރިއެއް ހިއްސާކުރަން ޖެހުމުން ޒީޝާން އިނީ ޖެހިލުންވެފައެވެ. ލަދުވެތިކަން އޭރުވެސް، އޭނާގެ މޫނުމަތިން ފެންނަމުން ދިިޔައެވެ.\n"ޒީ..." ޒީޝާންގެ ކައިރީގައި އިށީނުމަށްފަހު، އަރްޒަން ގޮވައިލިއެވެ. އޭނާ މަޑުމަޑުން ޒީޝާންގެ އަތުގައި ހިފައްޓައިލިއެވެ. އެއަށްފަހު އޭނާ ޒީޝާންއާ ކައިރިވެލިއެވެ. އެއީ، އަމިއްލައަށް އިސްނަގައިގެން އަރްޒަން އެ ގޮތަށް ޒީޝާންއާ ކައިރިވިި ފުރަތަމަ ފަހަރެވެ. ޒީޝާންގެ ކަނދުރާގައި ދަތްދޮޅުި އަޅުވައިލަމުން އޭނާ ކުރިމައްޗަށް ބަލައިލި ވަގުތު، ޝިންޝިނާ ފެނިގެން ސިހޭގޮތްވިއެވެ. ޒީޝާންގެ ކޮނޑުގައި އަޅާ ކޮށްޕައިލަމުން އޭނާ ތެދުވިއެވެ. އަރްޒަން ކޮށްޕައިލިލެއް ބާރުކަމުން، ޒީޝާންއަށް ތަދުވެސް ވިއެވެ.\n"ޒޭން... " ކުއްލިއަކަށް ކޮޅަށް ތެދުވި، އަރްޒަންއަށް ބަލައިލަމުން ޒީޝާންއަށް ގޮވައިލެވުނެވެ. ޒީޝާންއަށް ފުރަގަސްދީގެން ހުރި އަރްޒަންގެ ފަރާތުން އެއްވެސް ޖަވާބެއް ނުލިބި ގިނައިރުވާން ފެށުމުން، އަރްޒަންގެ އަތުގައި ހިފައިލަމުން ޒީޝާން ކޮޅަށް ތެދުވެލިއެވެ.\n"ޒޭން..." އޭނާ އަރްޒަންގެ ކުރިމައްޗަށް އަރާ އެ އަތުގައި ހިފާ ދެފަހަރަކު ތަޅުވައިލީ އޭނާއަށް އަރްޒަންގެ ފަރާތުން އެއްވެސް އިޝާރާތެއް ނުލިބުމުންނެވެ.\n"އާނ އާނ..." ހުއްޓިފައިހުރި އަރްޒަންއަށް ހަމަހޭވެރިކަން ވެ އޭނާ ޒީޝާންއަށް ބަލައިލިއެވެ.\n"ކިހިނެއްވީ ޒޭން؟ އެތަނުގައި ކާކު ހުރީ"\n"މީހަކު ނެތޭ ޒީ..." އަރްޒަން އެވާހަކަ ބުނާކަށް ބޭނުމެއް ނުވިއެވެ. އޭނާ ބޭނުންވަނީ ސިއްރުކުރާށެވެ.\n"އަހަރެން ބޮލުގައި ރިއްސަން ފަށައިފި... ވަރަށް ބޮޑަށް..." އަރްޒަން ބުނެލިއެވެ. އެއަށްފަހު އޭނާ ގޮސް އެނދުގައި އޮށޯވެލިއެވެ. ޒީޝާން އަރްޒަންއަށް ބޭސް ގެނެސްދެމުން ބޭސް ކާން އެދުނެވެ. "ނިދާލީމަ ރަނގަޅުވާނެ" ބޭސް ކާން ދެކޮޅު ހަދަމުން އަރްޒަން ބުނެލިއެވެ. އޭނާ ބޭސްކާކަށް އެއްގޮތަކަށްވެސް ޤަބޫލެއް ނުވިއެވެ. އަރްޒަން ނިދުމުން، ޒީޝާންވެސް އެއްޗެހި ބަދަލްކޮށްގެން އައިސް އަރްޒަންގެ އެއްފަރާތުގައި އޮށޯވެލީއެވެ.\nހެނދުނު ހޭލައިގެން އަރްޒަން، ފާޚާނާއަށް ވަދެ މޫނު ދޮންނަ ތަށި ދޮށުގައި ހުއްޓުނެވެ. އެއާއެކު އޭނާގެ އަތުގެ ކުޑަ ހުޅާ ދިމާލުގައި ހުރި ނިޝާން ލޮލުގައި އަޅައިގަތެވެ. އޭނާގެ އަތުގެ އެ ދިމާލުގައި ނޫފައިގަނެފައި ހުރި ތަން ހުރީ ސީދާ މީހަކު އަތުގައި ބާރަށް ހިފެއްޓުމުން ހުންނާނޭ ފަދަ ގޮތަކަށެވެ. އިނގިލިތައް ހުރި ބައްޓަން ހުރި ގޮތަށް އަރާފައިވާއިރު، އަރްޒަންއަށް އޭނާގެ ކަރުދޮށުން ވެސް އެފަދަ ނިޝާންތަކެއް ފެނުނެވެ. ހަމަ އޭގެ އިތުރުން އޭނާގެ މޭމަތީގައިވެސް ހުއްޓެވެ. ޒީޝާންއަށް އެ ނިޝާންތައް ފޮރުވަން ބޭނުންވީ ކީއްވެކަމެއް ނޭނގުނެވެ. އެހެންކަމުން އޭނާ އެ ދުވަހު ލީވެސް އަތް ދިގު ޓީޝާޓެކެވެ. އަރްޒަން ކޮޓަރިން ނުކުތްއިރު ސިޓިން ރޫމް ތެރޭގައިވެސް ޒީޝާން ފެންނާކަށް ނެތެވެ. އޭނާ ބޭރަށް ނިކުމެވޭ ގޮތަށް ހުރި ބިއްލޫރި ދޮރާ ދިމާލަށް ހިނގައިގަތީ އެ ދެޮރު ހުޅުވާފައި ހުރުމުންނެވެ. ނުކުތް އިރު ޒީޝާން ރެއިލިންގައި އަތް އަޅުވާލައިގެން ހުއްޓެވެ.\nއެއީ ތަނަވަސް ބޮޑު ޓެރެސްއެކެވެ. އެތަނުގެ އެއްފަރާތުގައި ހުރި މޭޒުދޮށުގައި ހަތަރު ގޮނޑި ބަހައްޓާފައިވާއިރު ވާއަތް ފަރާތުގައި ހުރީ އުނދޯއްޔެކެވެ. ވަކި ހިސާބަކުން ހިޔާކޮށްފައި ހުރިއިރު އެތަނުގައި ސޯފާތައް ބެހެއްޓިފައި ހުއްޓެވެ. ކިތަންމެހާވެސް އެތަން ހިތްގައިމެވެ. ޒީޝާން ކައިރިއަށް ގޮސް ހުއްޓިލަމުން އަރްޒަން މަޑުމަޑުން އޭނާގެ އަތް ޒީޝާންގެ އުނަގަނޑުގައި ޖައްސައިލިއެވެ. އޭނާ ލާނެއް ސަމާސާއެއް ކޮށްލުމުން ޒީޝާންއަށް ތެޅިގަނެވުނެވެ. ތުންފަތް ވެރިވި ލުއި ހިނިތުންވުމާއެކު، އޭނާ ޒީޝާން ގާތުން މާފަށް އެދުނެވެ.\n"ކޮންކަމަކާ..." ޒީޝާން ސުވާލުކޮށްލިއެވެ.\n"ރޭގަ އަހަންނަށް ނިދުނީމައެއްނު ދެން ކޮންކަމަކާ..." އަރްޒަންގެ ތުންފަތް މަތީގައި އޭރުވެސް ހިނިތުންވުމެއް ވެއެވެ.\n"މިހާރު ކިހިނެއްތަ؟ އަހަރެން ހުންނާނެ ސައި ތައްޔާރުކޮށްފަ. ހިނގާ ސައިބޯން ދަމާ..." ޒީޝާން ބުނެލިއެވެ.\n"ނޭނގެ ހަމަ ކުއްލިއަކަށް ބޮލުގައި ރިއްސައި ގަތީ... މިހާރު ރަނގަޅުވެއްޖެ" އަރްޒަން ބުނެލިއެވެ. ދެމަފިރިން ސައިބޯން ވަނީވެސް އެތަނުގައި އިރުކޮޅަކު މަޑުކޮށްލުމަށްފަހުއެވެ.\nކައިވެނި ކުރިތާ މާގިނަ ދުވަހެއްނުވެ، އެ ދެމީހުންގެ ދޭތެރެއަށް ދުރުކަމެއް ވެރިވެއްޖެކަމުގެ އިޙްސާސް ޒީޝާންއަށް، ކުރެވޭކަށް މާގިނަ ދުވަހެއް ނުނެގިއެވެ. ކައިރީގައި ހުންނަ ވަގުތުގައި ވެސް އޭނާއަށް އެއްވެސް ސަމާލުކަމެއް އަރްޒަން ނުދިނުމާއެކު، އަޅައިލުން ކުޑަވުން ފަދަ އަމަލްތައް ޒީޝާންއަށް ފާހަގަވާން ފެށިއެވެ. ހަމައެއާއެކު އަރްޒަން ގިނަ ރޭރޭ ސޯފާގައި ނިދުން ވެސް އާއްމުކަމަކަށް ވެއްޖެއެވެ. އޭނާ ޒީޝާންއާ އެކު އެއް އެނދެއްގައި ނިދަންވެސް ބޭނުންނުވާ ފަދައެވެ. އެ ދުރުކަން އެ ދެމެދަށް ވެރިވާން ޖެހުނު ސަަބަބެއް ވިސްނާ ވިސްނާވެސް ޒީޝާންއަކަށް ނޭނގުނެވެ.\nވިއްސާރަ ދުވަހެއްގެ ހެނދުނުގެ ވަގުތެވެ. ކޮޓަރިން ޒީޝާން ނުކުތްއިރުވެސް، އަރްޒަން އޮތީ ގަދަ ނިދީގައެވެ. އޭނާ މަޑުމަޑުން އަރްޒަންއާ ކައިރިއަށް ޖެހިލާ އަރްޒަންގެ އަތުގައި ކޮއްޓައިލިއެވެ.\n"ޒޭން... ޒޭން..." ޒީޝާން އަރްޒަންއަށް ގޮވައިލުމުން އެ އަތް ފޮޅުވައިލުމަށްފަހު، އަރްޒަން އަނެއްފަރާތަށް އެނބުރިލިއެވެ. އަނެއްކާވެސް ޒީޝާން އަރްޒަންއަށް ގޮވައިލިއެވެ.\n"ކިހާ ދެރަކަމެއްތަ އުނދަގޫ ނުކޮށްބަލަ!" ރުޅިވެރިކަން އެކުލެވޭ ރާގަކަށް އަރްޒަން އެހެން ބުނެލުމަށްފަހު، ޒީޝާންގެ ކޮނޑުގައި ހިފާ ކޮއްޕައިލިއެވެ. ނުވިސްނާ ހުރި ޒީޝާން ބޯ ނިތްކުރިމަތި ސޯފާގެ ކަނުގައެވެ. ޖެހުމާއެކު އޭނާގެ ނިތްކުރިމަތި ފަޅައިގެން ގޮސް ލޭ އަންނަން ފެށިއެވެ. އަމިއްލަ އަތުން ނިތުގައި ހިފައްޓައިގެން ހުރެ އޭނާ ސިންކާ ދިމާލަށް ހިނގައިގަތެވެ. ލޭތައް ސާފުކޮށްލުމަށްފަހު، އޭނާ އެތަނުގައި މަލަން ކޮޅެއް އަޅައިލިއެވެ. އޭރުވެސް އެ ދެލޮލުގައި ކަރުނަ ވިދަމުން ދިޔައެވެ. އަރްޒަން ހޭލީ އެ ދުވަހު ދިހައެއް ޖަހާ ބޮޑުވީ ފަހުންނެވެ.\nކޮޓަރިއަށް ވަތްއިރު، ޒީޝާން އެނދުމަތީގައި އިށީނދެ އިންތަން ފެނުމުން އޭނާ ކިހިނެއްވީތޯ ސުވާލުކޮށްލިއެވެ. އޭރު ވެސް ޒީޝާންގެ ނިތްކުރިމަތީގައި ހަލާކުވެފައިވާ ތަން އޭނާގެ ލޮލުގައި އަޅައިގަތް ހެނެއް ހިޔެއްނުވެއެވެ.\n"ޒޭން ކީއްވެތަ ތިހެން ތިހަދަނީ؟" ޝަކުވާ ނުކޮށް ހުންނަން ކިތަންމެ ބޭނުންވިޔަސް، ވެފައި ހުރި ދެރައެއްގެ ބޮޑުކަމުން ޒީޝާންގެ ދުލުން އެ ބަސްތައް ނިކުތީ ބޭއިޚްތިޔާރުގައެވެ. ކަރުނަތއް ކޯތާފަތް މަތިން ތިރިއަށް ރޮނގުދެމިގެން ދާން ފެށިއިރު، އޭނާއަށް ހަމަ ރަނގަޅަށް ވެސް ރޮވިއްޖެއެވެ.\nއަރްޒަންގެ އެ ދުރުކަން އޭނާގެ ހިތަށް ތަދުކުރަނީއެވެ. އިންތިހާ ވޭން ދެނީއެވެ. އޭނާ އަރްޒަން ދެކެވާ ލޯބީގެ ބަދަލުގައި އަރްޒަންގެ ފަރާތުން ފެންނަނީ ފަރުވާކުޑަކަމެވެ. ކުރީގެ އަރްޒަންއާ މިހާރުގެ އަރްޒަންއާ ހާސްބައި ތަފާތެވެ. އެ ތަފާތު އަރްޒަންއަށް އަންނަން ޖެހުނު ސަބަބެއް އެއްގޮަތަކަށް ވެސް ޒީޝާންއަކަށް ނުވިސްނުނެވެ.\nޒީޝާން ރޯން ފެށުމުން ވެސް، އަރްޒަންގެ ހިތަށް އެއްޗެއް އެރިހެނެއް ހިޔެއް ނުވެއެވެ. އޭނާ ޒީޝާން އެކަނި ކޮށްލުމަށްފަހު، ވަނީ ފާހާނާއަށެވެ. އެއާއެކު ޒީޝާންގެ ހިތްދަތިކަން ދެގުނަވެގެން ދިޔައެވެ. އަރްޒަން ފާހާނައިގައި ހުރިއިރުވެސް ޒީޝާންގެ މަޑު ގިސްލުމުގެ އަޑު އިވިއިވި ހުއްޓެވެ. އޭނަ ނުނިކުތީވެސް ގަސްތުގައެވެ. ޒީޝާން ރޯން ފަށާ ކޮންމެ ފަހަރަކު އޭނާއަށް އުނދަގޫވަނީއެވެ.\nފާހާނާއިން އަރްޒަން ނުކުތީ އެ އަޑު އެކީ ކެނޑުނުފަހުންނެވެ. ނުކުތްއިރު ފާޚާނާ ދޮރުމަތީގައި ޒީޝާން ހުރީ އަރްޒަންގެ ގަމީސް ހިފައިގެންނެވެ. އޭނާ އެ ގަމީސް އަތުލަމުން އެ ލާން ފެށިއެވެ.\n"ޒޭން... ކީއްވެތަ ތިހެން ތިހަދަނީ؟"\n"އަހަރެން މިހާރު ކީއްކުރީތަ؟" އަރްޒަން ރުންކުރު ގޮތަކަށް އަހައލިއެވެ. އަރްޒަންގެ ރާގު ހުރި ގޮތުން އިތުރު އެއްޗެއް ބުނަން ޒީޝާންއަކަށް ނުކެރުނެވެ. އޭނާގެ ހިތުގައި އެތަކެއް ސުވާލެއް އުތުރި އަރަމުން ދިޔަނަމަވެސް، އަރްޒަންގެ ކުރިމަތީގައި މީހާ ފިނޑިވިއެވެ. އަނގަ ހުޅުވައިލަން ނުކުރުނެވެ.\n"އަހަރެން މިހާރު ޒީޝާން ދެކެ ފޫހިވޭ!" އެއްވެސް ވިސްނުމެއް ނެތްފަދަ ގޮތަކަށް އަރްޒަން ބުނެލިއެވެ. އެއަށްފަހު އޭނާ ގަމީހުގެ ގޮށްތައް އަޅުވަން ފެށިއެވެ.\n"ފޫހިވޭ..." ޒީޝާންއަށް ވައި އަޑުން އެ ބަސްތައް ބޭރުކޮށްލެވުމާއެކު، ތުންފަތުގައި ދަތް އަޅައިލެވުނެވެ. އޭނާ ކަރުނަތައް ހިންދައިލަން މަސައްކަތް ކުރިއެވެ. އަރްޒަންގެ ފަރާތުން އެފަދަ ޖުމްލަތައް އިވޭ ކޮންމެ ފަހަރަކު ހީވަނީ މިޔަ ތޫނު ހަންޖަރަކުން އޭނާގެ މޭވެސް ކަފާ ކުދިކުދި ކުރާ ހެންނެވެ.\nއެ ތުނިތުނި ހިތަށް ލިބެނީ އިންތިހާ ވޭނާއި ކެކުޅުމެވެ. ކަރުނަތައް ކޮންޓްރޯލް ކުރަން އެތައް މަސައްކަތެެއް ކުރިނަމަވެސް އޭނާއަށް އެކަން ކުރަން އުނދަގޫވެ، އެންމެ ފަހުން ކޯތާފަތް މަތިން ކަރުނަތައް ރޮނގުދެމިގެން ދާން ފަށައިފިއެވެ.\n"ކިރިޔާ ކަމެއްވާއިރަށް ރޯން ޖެހޭތަ؟ ޒީޝާންއަށް ތިނޫން ކަމެއް ކުރާކަށް ނޭނގޭތަ؟ އެހެންވީމައޭ އަހަރެން ޒީޝާންދެކެ ފޫހިވާން ފެށީ. އަހަންނަށް މިހާރު ކަމުދަނީ އެހެން މީހަކު... ބޭނުންވަނީ ވެސް އެހެންމީހަކު..." އަރްޒަންގެ ޖުމްލައާއެކު އިސްޖަހާލައިގެން ހުރި ޒީޝާންއަށް އަރްޒަންއަށް ބަލައިލެވުނެވެ.\n"ކީކޭ؟" މަޑުމަޑުން އޭނާއަށް އެހެން އަހައިލެވުނީ އިވުނު ޖުމްލަތައް ގަބޫލުކުރެވުމުންނެވެ. މީހާގެ މޭގައި ގަދަވި ރިހުން މުޅި ހަށިގަނޑަށް ފެތުރި ފައިން ވަރުދޫވިއެވެ. ކޮޅަށް ހުންނަން ދަތިވުމާއެކު، އޭނާއަށް ފާރުގައި ލެނގިލެވުނެވެ.\nއިތުރު އެއްޗެއް ބުނަން އުޅުނު ނަމަވެސް، އޭނާ ދޫ ހަރަކާތެއް ނުކުރިއެވެ. މީހާ ހުއްޓުން އަރާގޮތްވެ ސިކުނޑީގެ މަސައްކަތްވެސް ހިނދުކޮޅަކަށް މަޑުޖެހިލިއެވެ. ސިކުނޑީގައި އަރްޒަން ދެންމެ ބުނި ޖުމްލަތައް ތަކުރާރުވާން ފެށީއެވެ. ޒީޝާން އެ ހުރި ގޮތަށް ބެހެއްޓުމަށްފަހު، އަރްޒަން ކޮޓަރިން ނުކުންނަން ހިނގައިގަތެވެ. ދޮރުގެ ތަޅުގައި ހިފައިލުމަށްފަހު، އޭނާ މަޑުޖެހިލިއެވެ. އެއަށްފަހު، އެނބުރި ޒީޝާންއަށް ބަަލައިލއެވެ.\n"ތި ދެމީހުންގެ ސޫރަ އެއްގޮަތަކަށް ހުރި ނަމަވެސް އަހަރެން މިހާރު ބޭނުންވަނީ ޝިންޝިނާ" އެހެން ބުނެލުމަށްފަހު، އަރްޒަން ނިކުމެގެން ދިޔައީއެވެ.\n"ޝިންޝިނާ... ޒޭން އެހެން އެ ބުނީ ކިއްވެބާ؟" ޒީޝާންއަށް އަމިއްލަ ނަފްސާ ސުވާލުކޮށްލެވުނެވެ.\nކަރުނަތައް ފުހެލަމުން، އޭނާ ހަމަޖެހެން މަސައްކަތްކުރިއެވެ. ކައިވެންޏަށްފަހު، އޭނާއަށް އުފަލެއް ލިބުނީ އެއްނޫނެވެ. ހިންހަމަ ޖެހުމެއް ލިބުނީއެއްނޫނެވެ. ލިބުނީ ހިތާމަޔާއި ހިތްދަތިކަމެވެ. އިތުރު ތަކްލީފްތަކެކެވެ.މާޔޫސްކަމާއި ވޭނާ އުދާހެވެ. އާރާއާ އެވާހަކަތައް ހިއްސާކުރަން އުޅެފައިވެސް، އޭނާ މަޑުޖެހިލީ ކައިވެންޏަށް ގިނަ ދުވަސްތަކެއް ނުވާއިރު، އެފަދަ ވާހަކަތަކެއް ހިއްސާކުރަން ރަނގަޅު ނުވާނޭކަމަށް ވިސްނުނީތީއެވެ. އެކަމަކު މިހާރު ކަންތައްތައް ވަމުން ދާ ގޮތުން އޭނާ ބޭނުންވަނީ، މީހެއްގެ ޚިޔާލެއް ވެސް ހޯދައިލާށެވެ. އަދި އަމްދުން މިއަދު އަރްޒަން ޝިންޝިނާގެ ވާހަކަ ބުނުމުން އޭނާގެ ހިތަށް ބިރުވެރިކަން ވަނެވެ. އިރުފާން ބުނިގޮތުންނަމަ، މިހާރު އެ ޖިންނީގެ އެއްވެސް އުނދަގުލެއް ނެތެވެ. ވީއިރު އަރްޒަން އެހެން އެ ބުނީ ކީއްވެހެއްޔެވެ؟. އަނެއްކާ އަރްޒަން ހަމަ ހަޤީގަތުގައިވެސް ޝިންޝިނާ ދެކެ ލޯބިވަނީ ހެއްޔެވެ؟. ނޫނެކެވެ. އިންސާނަކަށް ޖިންނިއަކު ދެކެ ހަމަ ބުއްދީގައި ހުރެގެން ލޯތްބެއް ނުވެވޭނެއެވެ. އެއީ ވާނެ ކަމެއް ނޫނެވެ. އަނެއްކާވެސް ޝިންޝިނާ އަރްޒަންގެ ސިކުނޑިއާ ކުޅެނީހެއްޔެވެ؟. އެ ދެމެދަށް ވެރިވެގެން އުޅޭ ދުރުކަމުގެ ހަޤީޤީ އަސްލަކީ ކޮބައިހެއްޔެވެ؟. އެއީ ޝިންޝިނާއަށް ވެދާނެހެއްޔެވެ؟.\nއާރާއަށް ގުޅާ ބައްދަލުކުރަން ބޭނުންވާ ޒީޝާން ބުނުމުން އާރާ ބުނީ އޭނާ މިއަދު ކުޑަކޮށް ބިޒީ ކަމުގައެވެ. ޖިނާންއާ ދެމީހުން ކައިވެނީގެ ވާހަކަ ދައްކާތާ ދުވަސްކޮޅެއް ވެއްޖެކަމުގައްޔާއި، މިރޭ އޭނާ އުޅެނީ ބައްޕަމެން ގެއަށް ގޮސްލަން ކަމުގައެވެ. އާއިލާ ރޫޅުނުފަހުން، އާރާ އުޅެމުން ދިޔައީ މަންމަ ފަރާތު ބޮޑު ދައިތައެއްގެ ގާތުގައެވެ. އެހެންކަމުން ކައިވެނީގެ ކުރިން ބައްޕައާ ބައްދަލުކުރަން ދާން އާރާ ބޭނުންވީއެވެ. ބައްޕަގެ އެއްވެސް އޯގާތެރިކަމެއް ނުލިބުނު ނަމަވެސް ބައްޕަ ވާނީ ބައްޕައަށްތާއެވެ. ވަލީ ދޭނީ ބައްޕައެވެ.\nއާރާ އާ ޒީޝާންއާ ދެމީހުން ދިމާވީ އޭގެ ހަފްތާއެއްހާ ދުވަސް ފަހުންނެވެ. އާރާ ޒީޝާން ކައިރިއަށް އައިއިރު، އަރްޒަންއެއް ގެއަކު ނެތެވެ. ދެ އެކުވެރިކަން ކޮފީއެއް ހަދައިގެން ނުކުތީ ޓެރެސްއަށެވެ. އުނދޯލީގައި ޒީޝާން އިށީނދެލުމުން އާރާ ޖައްސައިލީ ކުރިމަތީގައި ހުރި ކޮފީ ޓޭބަލް ކައިރީގައި ހުރި ގޮނޑިތަކުން ގޮނޑި އެއްގައެވެ. އެކުވެރިޔާގެ މޫނުމަތީގައިވި މާޔޫސްކަން އާރާއަށް ސިއްރެއް ނުވެއެވެ. އޭނާ ޒީޝާންއަށް ފުން ނަޒަރެއް ދެމުން ސުވާލުކޮށްލިއެވެ.\n"ޒީ... ކިހިނެއްވީ ހާދަ މާޔޫސްވެފަ، ކަމެއް ގޯސްވީތަ؟" އޭނާއަށް ސުވާލުކޮށްލެވުނެވެ. ދެފަރާތަށް ޒީޝާން ބޯ ހޫރައިލި ނަމަވެސް އޭނާގެ ލޮލުގެ ތެރެއަށް ކަރުނަތައް ޖަމާވެއްޖެއެވެ.\n"ޒީ. އޭތް... ކީއްވެ ތި ރޮނީ. ޒޭން އެއްޗެއް ބުނީތަ؟" އާރާއަށް ކޮފީތަށި ބަހައްޓަމުން ތެދުވެވުނެވެ. އޭނާ ތެދުވެލާ ޒީޝާންގެ ކޮނޑުގައި އަތް ޖައްސައިލިއެވެ. އަދި ބާރުކޮށްލިއެވެ.\n"އާރޫ... އަހަރެން ކިހިނެއް ހަދާނީ؟." ޒީޝާންއަށް ބުނެވުނެވެ. އަރްޒަންގެ އެފަދަ ވާހަކައެއް އޭނާ، ހިއްސާކުރާނީވެސް ކިހިނެއް ހެއްޔެވެ؟. އެއީ މިދުނިޔޭގައި އޭނާގެ ހުރިހަމައެކަނި މީހާއެވެ. އޭނާ އެންމެ ލޯބިވާ މީހާއެވެ. އޭނާގެ ހިތުގެ ވިންދެވެ. ތުންފަތުގައި ދަތް އަޅައިލަމުން އޭނާ ކަރުނަތައް ހުއްޓުވޭތޯ މަސައްކަތް ކުރިއެވެ. މިއީ އަނެއްކާ އޭނާގެ މަންމަމެން ނުޤަބޫލުގައި ކައިވެނިކުރުމުން ވީ ގޮތެއް ހެއްޔެވެ؟. މަންމަމެން ނިޔާވީ އަރްޒަންއާ ނުޤަބޫލުވެފައި ތިއްބާ ކަމަށް އަރްޒަން އޮތީ އޭނާ ކައިރީގައި ބުނެފައެވެ. ހިތަށް ވެރިވަނީ ނުބައި ވަސްވާސްތަކެވެ. ޝައްކާއި ވަހުމާއި ޝަކުވާއެވެ.\n"ޒީ އައި އޭމް ޔުއަރ ބެސްޓް ފްރެންޑް... ޔޫ ކޭން ޝެއާރ އެވްރީތިންގް ވިތް މީ... ޕްލީޒް ބުނެބަލަ!" އެކުވެރިޔާގެ ކަރުނަތައް ފުހެލަމުން އާރާ ބުނެލިއެވެ. އޭނާ ވެސް ހުރީ ހާސްވެފައެވެ. އަނެއްކާ އަރްޒަންއާ ދެމީހުން މައްސަލައެއް ޖެހުނީހެއްޔެވެ؟.\n"އާރޫ އޭނަ އަބަދު ބުނަނީ އޭނާއަށް އަހަރެން ކަމުނުދެޔޭ... ޒޭންއަށް ކަމުދަނީ އޭނަޔޭ" ޒީޝާންއަށް ބުނެވު ނެވެ.\n"ކާކުތަ؟ ބަތޫލްތަ؟ އަނެއްކާ އެހެން ކުއްޖެއްތަ؟" އާރާއަށް އަހައިލެވުނެވެ. ޒީޝާން ދެފަރާތަށް ބޯ ހޫރައިލިއެވެ.\n"ދެން ކާކުތަ؟ ޒީ އަހަރެން ގާތު ބުނެބަލަ!" އާރާ ބުނެލި އެވެ.\n"ޝިންޝިނާއޭ... މިދިޔަ ހަފްތާއެއްހާ ދުވަހުގެ ތެރޭގައި އަހަންނާ ދިމާލަށް އޭނާ އެހެން ނުބުނާ ދުވަހެއް ނުވޭ..." ޒީޝާން ބުނެލި އެވެ.\n"އެއީ އަނެއްކާ ދެމީހުން މައްސަލައެއް ޖެހިގެން އުޅޭތީ ބުނާ އެއްޗެއްތަ؟." އާރާއަށް ސުވާލުކޮށްލެވުނެވެ.\n"އަހަރެމެން ދެމެދުގައި މައްސަލަޖެހޭ ވަރުގެ ކަމެއް ނުހިނގާ... އެކަމަކު އެއްކަމެއްވެސް ރަނގަޅަކަށް ނުދޭ ކީއްވެތަ އާރޫ؟..." ޒީޝާންއަށް ބުނެވުނެވެ. އޭނާއަށް ދެ އަތުގެ ތެރޭގައި މޫނު ފޮރުވައިލެވުނެވެ. ޒީޝާންއަށް ނޭނގުނު ކަމަކީ އެ އަޑު އަހަން އަރްޒަން ހުރިކަމެވެ. އޭރު އެ މޫނުމަތިން ރުޅިވެރި އަސަރު ފެންނަމުން ދިޔައެވެ. ދެބުމަ ގޮށްޖެހިފައިވާއިރު، ދެ އަތްވެސްވަނީ މުށްކެވިފައެވެ. އޭނާ އެތަނުގައި ހުރުމަށްފަހު ގޮސްވަނީ ކޮޓަރިއަށެވެ.\nއާރާއާ ވާހަކަ ދައްކައިލެވުމުން ޒީޝާންގެ ހިތަށް ކުޑަކޮށް ލުއިވިއެވެ. އާރާ އެދުނީ ޒީޝާން ކަންބޮޑުނުވުމަށެވެ. އަރްޒަންއާ ދެމީހުން ވާހަކަ ދައްކާ މައްސަލަ ހައްލުކުރަން އާރާ ބުނެލި ނަމަވެސް، ޒީޝާން ކުއްލިއަކަށް ބުނެލި އެއްޗަކުން އޭނާވެސް ވަނީ ހާސްވެފައެވެ. އަރްޒަން ޝިންޝިނާގެ ވާހަކަ ބުނުމަކީ ކަމެއް ގޯސްވާން އުޅޭކަމުގެ ސިގްނަލެއް ކަމުގައި އާރާއަށް ވިސްނުނެވެ. އޭނާ ބޭނުންވީ އެރެއިން އެރެއަށްވެސް ޖިނާން ގާތު ބުނެގެން އިރުފާންއާ ބައްދަލުކޮށްފައި އެ ވާހަކަ ކިޔަދޭށެވެ. ނުބައެއް އުޅޭކަމުގެ އިޝާރާތެއް އާރާއަށް ލިބުމުން، އޭނާ ލަސްކުރާކަށް ބޭނުމެއް ނޫނެއެވެ. އެ ޖިންނި އަރްޒަން ދޫކޮށްލުމަކީ އެމީހުންނަށް ހީވިހީވުމަކަށް ވިއްޔާ ކިހާ ދެރަހެޔެއްވެ؟، އެއްވެސް "ރިސްކެއް" ނަގާކަށް އޭނާ ބޭނުމެއް ނޫނެވެ. އޭނާ ބޭނުންވަނީ ޔަޤީން ކުރާށެވެ. އޭނާގެ އެކުވެރިޔާ އެހާ ބޮޑު ނުރައްކަލެއްގެ ތެރޭގައި ބަހައްޓަން އޭނާގެ ހިތެއްވެސް ނޭދެއެވެ. އެކުވެރިޔާއަށް އިތުރު ދެރައެއް ލިބޭކަށްވެސް އާރާ ނޭދެއެވެ.\nއެރޭ އޭނާ ޖިނާން ގާތު އެވާހަކަ ދެއްކުމުން ޖިނާން އަޔާންއަށް ގުޅާފައިވެސް އެވާހަކަ ހިއްސާކުރިއެވެ. އިރުފާންއާ އެރެއިން އެރެއަށް ބައްދަލުކުރުމަށްފަހު، އަޔާން އެވާހަކަ ހިއްސާކުރިއެެވެ.\n"އެކަމަކު ކިހިނެއް އެހެންވާނީ؟" އިރުފާންއަށް ބުނެވުނެވެ.\n"އޭރު އެކަމަކު ހަމަ އެއްގޮތަކަށްވެސް އޭގެ އެއްވެސް އަސަރެއް ނެތޭ. އަހަރެން ބެލީމޭ..." އިރުފާންއަށް ބުނެވުނެވެ. އޭނާއަށް ގޯސްކޮށް ކުރެވުނީ ކޮންކަމެއްހެއްޔެވެ؟ ވިސްނާ ވިސްނާވެސް އޭނާގެ ސިކުނޑިއަކަށް ނަޔެވެ.\n"އަހަރެން އަދި އެހެެންވީމާ ބަލައިދޭނަން. މިރޭވެސް ތިކަން ކޮށްދީފާނަން." އިރުފާން ބުނެލިއެވެ. އޭގެ އުނދަގޫ ދެން ވެއްޖެނަމަ އޭނާއަށް ކޮންޓްރޯލް ނުކުރެވިދާނޭ ކަމުގެ ބިރުވެރިކަން އޭނާގެ ހިތުގައި ވިއެވެ. އިރުފާން އެހާ ހާސްވީ އެހެންވެއެވެ. ތިން މީހުން އެކުގައި އަރްޒަންމެން ގެއަށް ދާން މިސްރާބުޖެހިއިރު ތިން މީހުންގެ ހިތްވެސް ވަނީ ނުތަނަވަސްވެފައެވެ.\nކާޑު ނޯންނާތީ އެންމެ މައްޗަށް އެމީހުންނަކަށް ނޭރެއެވެ. އަރްޒަންއަށް ގުޅަ ގުޅާވެސް ފޯނެއް ނުނެގިއެވެ. ޒީޝާންގެ ފޯނުވެސް އޮތީ ނިއްވާލާފައެވެ.\n"އަހަންނަށް އެނގޭ ތިރީބައިގެ ކޯޑު. އެއް ދުވަހު އަރްޒަންކަމަކު ކިޔަންވެގެން ގޭގެ ކޯޑު ބުނީ... ހިނގާބަލަ އެތެރެއަށް."\n"އާނ. އަހަންނަށްވެސް އެބަ އެހެންކަހަލަ އިޙްސާސްއެއް ކުރެވޭ... ކަމެއް ގޯސްވެއްޖެ! " އިރުފާން ބުނެލިއެވެ.\n"ދެމީހުންގެ ފޯނަށްކަށްވެސް ނުގުޅޭ، ކޮންމެވެސް ނުބައެއް އެބައުޅޭ.... ހިނގާ އަވަހަށް ދާން..." އަޔާންއަށް ވެސް ބުނެވުނެވެ. ދިހަވަނަ ފްލޯއަށް ގޮސް އެމީހުން ޒީޝާންމެން މަންމަމެންގެ އެޕާރޓްމެންޓަށް ވަދެ މައްޗަށް އެރިއިރު އަރްޒަން ހުރީ ޒީޝާންގެ ކަރުގައި ހިފައިގެންނެވެ. ޒީޝާން ފާރާ ފިއްތާލައިގެން ހުރިއިރު ޒީޝާން ނޭވާ ނުލެވިގެން ތެޅީ ފޮޅެނީއެވެ.\n"މީ ކަލޭ އާރާއާގާތު އެ ހުރިހާ ވާހަކައެއް ދެއްކީމައި ވީ ގޮތް..." އަރްޒަން ހަޅޭއްލަވައިގަތެވެ. އޭރު އެ އަޑުބަރުވެފައި ވެއެވެ. އިރުފާންއާއި އަޔާންގެ އިތުރުން ޖިނާންއަށް ލިބުނީ ކުއްލި ޝޮކެކެވެ. ޖިނާންގެ ފަހަތުގައި ހުރި އާރާވެސް ހުރީ ކަންބޮޑުވެފައެވެ. ހާސްވެ ބިރުގަނެފައެވެ.\n"ކަލެމެން އެކަކަށްވެސް ސަލާމަތެއް ނުވެވޭނޭ. ކަލެއަށް އަހަރެންގެ ކިބައިން މި އިންސާނާ ސަލާމަތް ކުރުމަކީ ފަސޭހަކަމަކަށް ނުވާނެ!" ޝިިންޝިނާގެ އަޑުގައި ވަނީ ނުރައްކާތެރި އަސަރެކެވެ.\nއެރޭ ކިޔަވައިގެން ވެސް އަރްޒަންއަށް ލުޔެއް ދެވޭވަރުވީ ވަރަށް އުނދަގުލުންނެވެ. ނިދިފައިވި އަރްޒަންއަށް ބަލައިލަމުން އިރުފާންއަށް ދޫކޮށްލެވުނީ ފުންނޭވާއެކެވެ. އާރާ ޒީޝާން އޭނާގެ މޭގައި ޖައްސާލައިިގެން ސޯފާގައި އިނެވެ. އޭރު ވެސް ޒީޝާން ރޮނީއެވެ. އިރުފާން އިށީނީ އެނދުގައެވެ.\n"އަހަންނަށް އޭނާއާ ކުރިމަތި ލެވޭ ވަރަށް ވުރެ މާ ބާރުގަދަ. އޭނާ އެ ދިން އިންޒާރަކީ ކަމުގެ ނުރައްކާތެރިކަން ހާމަވާ ކަމެއް." ފަހަރަކު މީހެއްގެ މޫނަށް ވަކިވަކިން ބަލައިލަމުން އިރުފާން ބުނެލިއެވެ.\n"ދެން އިތުރު ގޮތެއް އެބައޮތްތަ؟" އަޔާންއަށް އަވަސް އަވަހަށް ސުވާލުކޮށްލެވުނެވެ.\n"އަހަރެންނަށް ގޮތް ހުސްވެއްޖެ. ކުރެވެން ހުރި ހުރިހާކެމެއް ވެސް މި ކުރަނީ. އެކަމަކު އޭތި ވަރަށް ބާރުގަދަ. އަހަރެންނަށް ކުރިމަތި ލެވޭވަރަށް ވުރެ މާ ބޮޑަށް ވެސް ބާރުގަދަ..." އިރުފާން ބުނެލިއެވެ.\n"ދެން ކިހިނެއް ހަދާނީ؟" އަޔާންއަށް އަހައިލެވުނެވެ.\n"ތަޖުރިބާ ހުރި މީހެއް ބޭނުންވާނެ..." އިރުފާން ބުނެލިއެވެ.\n"ކާކު؟ އެކަހަލަ މީހަކު އެބަހުރިތަ؟" އަޔާންއަށް އަވަސް އަވަހަށް ސުވާލުކޮށްލެވުނެވެ.\n"އެކަކު އެބަހުރި، އެކަމަކު އޭނާ މިހާރު އެކަހަލަ ކަންތައް ކުރުން ހުއްޓާލައިފައި ހުރީ..." އިރުފާން ބުނެލިއެވެ.\n"އެއީ އަހަންނަށް އެނގޭ މީހަކީ... ޓްރައި ކޮށްލެވިދާނެ..." އިރުފާން ބުނެލިއެވެ. އޭނާ ފޯނު ނަގާ އެކުވެރިއަކަށް ގުޅައިލިއެވެ.\n"އޭތް. ރާމިޒް އަހަންނަށް ކަމެއް ކޮށްދީބަލަ، ކަލޭގެ ދުރުތާ ތިމާގެ މީހަކާ ބައްދަލުކޮށްލަން ބޭނުންވަނީ... " ރާމިޒް އޭނާގެ ބޭނުން ހާމަކޮށްލިއެވެ.\n"އަހަރެން މާދަމާ ގުޅައިލާނަން. އަނެއްކާ ކަމަކުތަ؟"\n"އާނ... ބޮޑު ކަމަކު. އަހަންނަށް އޭނާއާ ބައްދަލުކުރެވޭ ގޮތަށް ކަންތައްތައް ހަމަޖައްސާފައި ޚަބަރެއް ވެބަލަ!" އިރުފާން ބުނެލިއެވެ. އެކޮޅުން އާއެކޭ ބުނެ ފޯނު ބޭއްވިއެވެ.\nޖެހިގެން އައި ދުވަހުގެ ހަވީރު އެގެއަށް އަންނަން ބުނުމުން އަރްޒަން ގޮވައިގެން މާލެ ދާން އަޔާންމެން ތައްޔާރުވިއެވެ. އިރުފާންގެ މަސައްކަތުން މިއަދުވެސް އަރްޒަންއަށް އުނދަގޫވީވަރު ކުޑައެވެ. މިވަގުތަށް މަޑުން ހުއްޓަސް އެ ޖިންނީގެ ކުޅިވަރު އަދި ނުނިމޭކަން އިރުފާންއަށް އެނގެއެވެ.\nރާމިޒް ބުނި އެޕާރޓްމެންޓަށް އައިސް އަރްޒަންމެން އެތެރެއަށް ވަނެވެ. ހަތަރު ވަނަ ފަންގިފިލާއަށް ފިއްތާލަމުން ތިން މީހުންވެސް މަޑުކޮށްލިއެވެ. ދޮރު ހުޅުވުމުން އެ ތިން މީހުންވެސް ނިކުމެ ބެލް އަޅައިލިއެވެ. ދޮރު ހުޅުވީ ފިރާޤެވެ. އޭނާ އެތިން ކުދިންނަށް އެތެރެއަށް ވަންނަން ތަން ދެއްކިއެވެ. އޭރު އޭނާއަށް އަރްޒަންއެއް ނުފެނެއެވެ. ލޮލުގައި އައިނު އަޅައިލަމުން އޭނާ ފަހަރަކު މީހަކަށް ވަކިވަކިން ބަލައިލިއެވެ. އަޔާންއާ އިރުފާންއާ ދެމީހުންގެ ފަހަތުން އެތެރެއަށް ވަތް އަރްޒަން ފެނުމާއެކު ފިރާޤުގެ ދެލޯ ބޮޑުވިއެވެ. އޭނާއަށް އައިނު ރަނގަޅުކޮށްލާ އަރްޒަންއަށް ބަލައިލެވުނެވެ. އެއާއެކު އޭނާއަށް ނިތުގައި އަތް ޖައްސައިލެވުނެވެ. ފިރާޤު ހާސްވީވަރު އޭނާގެ މޫނުމަތިން އެކަނިވެސް އެކަން ފެންނަން ފެށިއެވެ.


އަހަރެމެންގެ ދަރިން ނުކިޔަމަންތެރި ނުވުމަށްޓަކައި … (3) – DhiSalafiyyah\nއަހަރެމެންގެ ދަރިން ނުކިޔަމަންތެރި ނުވުމަށްޓަކައި … (3)\n16/07/2020 އަދަބާއި އަޚްލާޤު, ތަރުބިއްޔަތުއަލް އުޚްތު އުއްމު ރައްޔާން\n3- ތަރުބިއްޔަތުކުރުމުގައި ކުރިމަތިވާ އުނދަގޫތަކާއި، ހުރަސްތަކާއި ގޮންޖެހުންތައް ގިނަވުން\nމަންމައަކީވެސް އިންސާނަކަށްވީތީ ވަރުބަލިކަން އިޙުސާސްކުރެވޭނެއެވެ. ރުޅި އަންނަ ފަހަރުވެސް އަންނާނެއެވެ. އަދި ބަލިވާ ފަހަރުވެސް އަންނާނެއެވެ. މައްސަރު ކަންތައް ކުރިމަތިވާއިރު، ހޯމޯނަށް ބަދަލު އައުމުގެ ސަބަބުން އޭނާގެ މިޒާޖު ބަދަލުވާނެއެވެ. ހުރިހާ ވަގުތެއްގައި އެއް މިޒާޖެއްގައި އޭނާ ނުހުންނާނެއެވެ. ބައެއްފަހަރު، ޙިކުމަތްތެރިކަމާއި، ހެޔޮ ނަސޭޙަތް ދީގެން ދަރިންގެ އެކި އެކި މައްސަލަތައް އޭނާ ޙައްލުކުރާނެއެވެ. އަދި އެފަދަ ވަގުތުތަކުގައި އޭނާ އެކަންކަމާއި ކުރިމަތިލާނީ ހިތް ހުޅުވާލައިގެން، ވަރަށް ބުއްދިވެރިކަމާ އެކީގައެވެ. އަދި ކުދިންގެ އިޙުސާސްތަކާއި ޝުޢޫރުތަކަށް އޭނާ ރިޢާޔަތްކުރާނެއެވެ. އަނެއްބައި ފަހަރު، އޭނާގެ ނަފްސާނީ ޙާލަތު ހުންނާނީ ވަރަށް ބަލިކަށި ކޮށެވެ. (މިފަދަ ވަގުތަކީ އޭނާ ކޮންމެވެސް ކަމަކާ އޭނާގެ ވިސްނުން މަޝްޣޫލުވެފައި ހުންނަ ވަގުތަކަށް ވެދާނެއެވެ. ނުވަތަ ކޮންމެވެސް ޚަބަރެއްގެ އިންތިޒާރުގައި ހުރި ގަޑިއަކަށްވެސް ވެދާނެއެވެ. ނުވަތަ ކޮންމެވެސް މީހެއްގެ ސަބަބުން ދުއްތުރާކުރިމަތިވެފައި ހުރި ގަޑިއަކަށްވެސް ވެދާނެއެވެ.) މިހެންވުމުގެ ސަބަބުން، ކުޑަކުޑަ ބަހެއް ބުނެލަން ޖެހޭފަދަ އާދައިގެ ކަމެއްގެ ސަބަބުންވެސް ކުދިންނާ ދިމާއަށް ހަޅޭއްލަވައި، ނުވަތަ ޖަހައިވެސްފާނެއެވެ. އޭގެ ސަބަބުން ދަރިފުޅަށް އަނިޔާވެރިކަން އިޙުސާސްކުރެވި، މަންމަގެ އުޅުމަށް މިއަންނަ ބަދަލުތަކުން ޙައިރާންކަން އިތުރުވެގެންދާނެއެވެ.\nމަންމައާ ކުރިމަތިވާ އަމިއްލަ މައްސަލަތަކާއި، ތަޙައްމަލުކުރާ ވޭންތައް ހުރެއެވެ. އޭނާ ކަންބޮޑުވާ، އަދި ހިތަށް ތަދުވާ ކަންކަން އޭނާގެ ދިރިއުޅުމުގައި ހުންނާނެއެވެ. ބައެއްފަހަރު އެކަންތައްތަކަކީ ފިރިމީހާއާ ނުވަތަ އޭނާގެ އާއިލާ މީހުންނާ ދެބަސްވާންޖެހޭ ކަންތައްތައް ކަމުގައި ވެދާނެއެވެ. ނުވަތަ މާލީ ގޮތުން އުޅެންޖެހިފައިވާ ދަތި ޙާލުކަމުގައިވެސް ވެދާނެއެވެ. މިފަދަ ކަންކަމަކީ އޭނާގެ މިޒާޖު ބަދަލުވާން މެދުވެރިވާ އަދި ޑިޕްރެޝަންއާ ކުރިމަތިލާންޖެހޭ ކަންކަމެވެ. މީގެ ސަބަބުން މަންމަގެ ނަފްސާނީ ޙާލަތު ދުޅަހެޔޮ މިންވަރެއްގައި ނުހުރެއެވެ. އަދި އޭނާއަށް ހެޔޮ ވިސްނޭގޮތް މަދުވެ، އޭނާގެ ޙިކުމަތްތެރިކަމަށް އޭގެއިން އަސަރު ކުރެއެވެ. އަދި ދަރިންނާ މުޢާމަލާތްކުރަންޖެހޭ ރަނގަޅު ގޮތަށްވެސް މިއިން އަސަރުކުރެއެވެ. އަދި ކުދިންގެ ހިތްތަކުގައި ލޯތްބާއި، އޯގާވެރިކަމުގެ އޮށް އިންދުމަށް ބުރޫއަރައެވެ. އެކުދިންނަށް ހެޔޮމަގު ދެއްކުމަށްވެސް މެއެވެ.\nއަހަރެމެން ދިރިއުޅެމުން މިދާ ޒަމާނަކީ މުދާ މަދު، މުޞީބާތްތަކާއި، ބަލިމަޑުކަމާއި، ކުއްލި ޙާދިސާތައް ގިނަ ޒަމާނެކެވެ. މިއީ އެއް ނަޒަރަކުން ބަލާއިރު ކަން އޮތް ގޮތެވެ. އަނެއް ނަޒަރުން ބަލާއިރު، މިޒަމާނަކީ މައިންބަފައިންނަށް ނުކިޔަމަންތެރިވުން ގިނަ، ނުބައި ރަޙުމަތްތެރިން ގިނަ، އަދި އަމިއްލަ އެދުން ބޮޑު، އަދި އަނެކާއާމެދު ކުށްހީ ކުރުން ގިނަ ޒަމާނެކެވެ. މައިންބަފައިން އެބައިމީހުންގެ ވާޖިބުތައް އަދާކުރުމުގައި އިހުމާލުވަނީ އެމީހުންނަށް އެކަންކުރަން ވަގުތެއް ނެތްކަމަށާއި، އަދި ދަރިން ތަރުބިއްޔަތުކުރުމަށް އެމީހުންގެ ޝައުޤުވެރިކަމެއް ނެތްކަމަށާއި ހިތްވަރެއްވެސް ނެތްކަމަށް ބުނެ އުޒުރުދައްކަމުންނެވެ. އަދި އެހެނިހެން މަސްއޫލިއްޔަތުތަކަކީ މާ މުހިއްމު އަދި އޭގެން ފައިދާ ފެންނަ ކަންކަން ކަމުގައި ބުނަމުންނެވެ. އަދި ދަރިން ތަރުބިއްޔަތުކުރުމަކީ މިޒަމާނުގައި އެކަމުން އެއްވެސް ފާއިދާއެއް ނުކުރާނެ ކަމެއް ކަމަށާއި، މިޒަމާނުގައި ރިވެތި ޚުލްޤަށާއި، ރަނގަޅު ކަންކަމަށް އެއްވެސް ޖާގައެއް ނެތްކަމަށާއި، އާރާއި ބާރު އޮތީ ބާރުގަދަ އަދި މުއްސަނދި މީހުންނަށް ކަމުގައި ބުނަމުންނެވެ. އެހެންކަމުން، އެމީހުންގެ ދަރިންނާމެދު އިހުމާލުވަނީ ދުނިޔޭގެ ޙަޔާތަކީ (ދިރިއުޅުމަށް ބޭނުންވާ ހުރިހާ ކަމެއް) ދަސްކޮށްދޭ މަދަރުސާކަމަށް ދެކިގެންނެވެ. އަދި އެކުދިން އެހެން އުޅޭއިރު ކުރިމަތިލާ އެކިއެކި ތަޖުރިބާތަކަކީ އެކުދިން ތަރުބިއްޔަތުކުރުވާނެ، އަދި ފިލާވަޅުތައް އުނގަންނައިދޭނެ މުދައްރިސުކަމަށް ދެކިގެންނެވެ.\n4- ވާރުތަކޮށްފައި ހުންނަކަންކަމުގެ ބާރު ގަދަވުން\nމިސާލު ބަހެއްގައި އޮވެއެވެ. “ދަރިފުޅަކީ މަޑު ފުށްގަނޑެކެވެ.” ވަރަށް ފަސޭހައިން، ތިބާ ބޭނުން ގޮތަކަށް އޭނާ ބައްޓަންކުރެވިދާނެއެވެ. އެކަމަކު އަހަރެންގެ ތަޖުރިބާއަށް ބަލާފައި އަހަރެން ބުނާނީ މިއީ ތެދު ވާހަކައެއް ނޫނެވެ!\nރަނގަޅު ވާހަކައެކެވެ. ވަކި ނަޒަރަކުން ބަލާލައިފިނަމަ، ދަރިފުޅުވާނީ މަޑު ފުއްގަނޑެއް ފަދައިންނެވެ. އެހެންނަވެސް، މަންމައާއި ބައްޕައަށް، ކޮންމެ ކަމެއްގައި އެމީހުން ބޭނުންވާ ގޮތަށް އެދަރިފުޅު ބައްޓަން ނުކުރެވޭނެއެވެ. އެއީ އެކުދިން ޚަލްޤުކުރެވިގެންވާ ގޮތުގެ ސަބަބުންނެވެ. އެކަންކަމަކީ އެކުއްޖާގެ ޖީންތަކުގައާއި އަދި ވާރުތަކޮށްފައިވާ ސިފަތަކުގައާއި އެކުލެވިގެންވާ، އަދި ވަރަށް އުނދަގުލުން ނޫނީ އެއާ ވަކިވެނުގަނެވޭނެފަދަ ކަންކަމެވެ.\nމިކަމާ ތިޔަބައިމީހުން ހައިރާން ނުވާށެވެ! ރަސޫލާ ޞައްލަﷲ ޢަލައިހި ވަސައްލަމަ މިފަދައިން ޙަދީޘްކުރައްވާފައި ނުވޭތޯއެވެ؟ ((تَخَيَّرُوا لِنُطَفِكُمْ، فَإِنَّ العِرْقَ دَسَّاسٌ)) މާނައީ: “ތިޔަބައިމީހުންގެ ނުޠުފާތަކަށްޓަކާ (ރަނގަޅު މައިން) އިޚްތިޔާރުކުރާށެވެ. ފަހެ، ހަމަކަށަވަރުން ލެޔާއި ލޭ ގުޅޭނެއެވެ. (އެބަހީ؛ ޠަބީޢަތާއި މިޒާޖުތައް ވާރުތަކުރާނެއެވެ.)” އޭ މައިންބަފައިންނޭވެ! އެއް ލެޔަކުން އުފެދިފައިވާ ކުދިންގެ މެދުގައި ހުންނަ މިޒާޖުގެ ތަފާތު ތިބާ ނުދެކެން ހެއްޔެވެ؟ އެއްމާބަނޑު ދެބެއިންވެސް މިޒާޖުގެ ގޮތުން ތަފާތެވެ. އެހެންވީމާ، އެހެން ކުދިންނަށް އަދި ވާނީ ކިހިނެތް ހެއްޔެވެ؟ ކުދިންގެ މިޒާޖު އެކުދިން އުފަންވާއިރަށްވެސް ދެނެގަނެވެއެވެ. ބައެއްކުދިން ކިތަންމެ ބަނޑުހައިވިއަސް ނުރޮއި ގިނަ އިރު ތިބެއެވެ. އަނެއް ކުއްޖަކު، އެކުއްޖާގެ މަންމަ ވާހަކަ ދައްކަން ފަށާއިރަށް ގާތުން ބުއިން ހުއްޓައެވެ. އަނެއް ކުއްޖަކު ހަރަކާތްކުރުން ހިނދުކޮޅަކަށްވެސް ހުއްޓާނުލައެވެ.\nކުއްޖާގެ އުމުރުން ދެއަހަރު ވުމުން، ދީލަތި ކުއްޖާއާއި ދަހި ކުއްޖަކީ ކޮބައިކަން އެނގޭނެއެވެ. އަދި މާފުކުރާ ކުއްޖަކީ ކޮބައިކަމާއި، ރުޅިވެރިކަން ހިތުގައި ބާއްވާ ކުއްޖަކީ ކޮބައިކަން އެނގިގެންދާނެއެވެ. އަދި މަޑުމައިތިރި ކުއްޖަކީ ކޮބައިކަމާއި، ހަލަނި ކުއްޖަކީ ކޮބައިކަން އެނގޭނެއެވެ. މިހުރިހާ ކަމެއް އުފެދިގެން މިއައީ ކޮން ތަނަކުން ހެއްޔެވެ؟ އެއީ އެކުދިންނަށް ވާރުތަކޮށްފައިވާ އެކުދިންގެ ޖީންތަކުގައި ހުރި ކަންކަމެވެ. އެކުދިންގެ ހުރިހާ ސެލްތަކެއްގައި ބިންވަޅުނެގިފައިވާ ކަންކަމެވެ. އެހެންކަމުން، މިފަދަ ކަންކަމުން ސަލާމަތްވާން ދުވާނީ ކޮންތަނަކަށް ހެއްޔެވެ؟\nތަހުޒީބާއި، ރިވެތި އަދަބުތައް ކުއްޖާ ވަރަށް ފަސޭހައިން ދަސްކޮށް އަދި އެކަމުގައި ކުރިއަރައިދެއެވެ. އެހެނަސް ކުއްޖާގެ މިޒާޖު އެއްކޮށް ބަދަލުވުން ވެގެންދާނީ މުޢުޖިޒާތެއްފަދަ ކަމަކަށެވެ. އަދި އެކަންކުރުން ވެގެންދާނީ ވަރަށް އުނދަގޫ އަދި ބުރަ ކަމަކަށެވެ. ކެތްތެރިކަމާއި، މިޒާޖު ބަދަލުކުރުމުގައި ދެމިހުރުން ބޭނުންވާނެ ކަމަކަށެވެ. ބައެއްފަހަރު މިކަން ކުރުމުގައި ނާކާމިޔާބުވެސް ވެދާނެއެވެ. ކުއްޖާގެ ހިތާއި ނަފްސު ލެނބިގެންދާ ކަންކަން އެއްކޮށް ބަދަލުކުރުންވެގެންދާނީ ދުނިޔޭގެ ހަތް އަޖާއިބުން ކުރެ އަޖާއިބަކަށެވެ. ޢިލްމީ އަދި ހިސާބަށް ޝައުޤުވެރިވާ ސިކުނޑިއެއް ލިބިފައިވާ ކުއްޖެއް، އަދަބީ ކަންކަމަށް ލަންބުވާނީ ކިހިނެތް ހެއްޔެވެ؟ ވިޔަފާރިއާއި، އޭގެ ހުނަރުތަކަށް ލޯބިކުރާ ކުއްޖަކު، ސަރުކާރުގެ ވަޒީފާއެއް އަދާކުރަން ހިތްޖައްސުވާނީ ކިހިނެތް ހެއްޔެވެ؟ ކުރުކޮށް ބުނާނަމަ، އަހަރެމެން ބޭނުންވާ ގޮތަށް އެކުދިންގެ ޝަޚުޞިއްޔަތު އަހަރެމެންނަށް ބައްޓަން ނުކުރެވޭނެއެވެ. އެކަން ކަނޑައަޅާނީ އެކުދިން އުފެދިފައިވާ ގޮތާއި، އަދި އެކުދިންގެ ހިތް ލެނބޭ ކަންކަމާއި އެކުދިންގެ ހަވާނަފްސެވެ.\nއެހެންކަމުން، ކޮންމެ ދުވަހަކު، ކުއްޖާ ހުށަހެޅޭ ތަފާތު ޙާލަތްތަކުގެ ސަބަބުން، ކުއްޖާ ވަކި ގޮތަކަށް ބައްޓަންކުރުމަކީ ވަރަށް އުނދަގޫ ކަމެކެވެ. (މިސާލަކަށް؛ ގޭގެ އަހުލުންނާއެކުގައެވެ. މަދަރުސާގައެވެ. އަދި ވަށައިގެންވާ މާޙައުލުންނެވެ.) އެހެންކަމުން ކޮންމެކުއްޖަކުވެސް މިފަދަ ޙާލަތްތަކާ ކުރިމަތިލާނީ އެކުއްޖަކަށް ޚާއްސަ ގޮތަކަށެވެ. އަދި އޭގެ އަސަރު އޭނާގެ ނަފްސުގައި ހަރުލާނީ އެހެންކުދިންނާއި ތަފާތު، އޭނާއަށް ޚާއްސަ ގޮތަކަށެވެ. އަދި އޭގެ ސަބަބުން އޭނާގެ ފިކުރާއި، އޭނާއަށް ކަމުދާ ކަންކަން ބައްޓަންވެ، އޭނާ ކަންކަމާމެދު ވިސްނާގޮތަށާއި، އޭނާގެ ސުލޫކަށް އޭގެ އަސަރުކުރާނެއެވެ. އެއީ ކުއްޖާގެ އިޖުތިމާޢީ، އަދި އިޤުތިޞާދީ ޙާލަތާއި އަދި ނަފްސުގެ ދުޅަހެޔޮކަންވެސް އޭނާގެ މިޒާޖު ބައްޓަންކުރުމުގައި ރޯލު ކުޅޭ ފަދައިންނެވެ. އަދި އޭނާގެ ސިސްޓަމްގައި އެކަން ހަރުލާފަދައިންނެވެ. އޭނާގެ ޝުޢޫރާއި، އޭނާގެ ބުއްދީގައެއް ނޫނެވެ. މިކަންކަން މަންމައަށް ނުފެންނާނެއެވެ. އަދި މަންމައަށް ނުވެސް އެނގޭނެއެވެ. އެހެނަސް އޭރަށް ކުއްޖާގެ ސިކުނޑީގައި އެކަންކަން އެނބުރި އޭނާގެ ސިކުނޑީގެ ވިސްނުން ބަދަލުކޮށްލައެވެ. އެހެންކަމުން، ރަނގަޅު މަގު ދައްކައިދިނުމުން އެއަށް ބޯލަނބައި ކިޔަމަންތެރިވުމުގައިވެސް މިކަން ވަރަށް ބޮޑު ދައުރެއް އަދާކުރެއެވެ.\n މި ޙަދީޘަކީ ޞައްޙަ ޙަދީޘެއް ނޫނެވެ. މި ޙަދީޘްގެ ޞައްޙަ ރިވާޔަތަކީ ((تَخَيَّرُوا لِنُطَفِكُمْ، وَأَنْكِحُوا الأَكْفَاءَ وَأَنْكِحُوا إِلَيْهِمْ)) (سنن ابن ماجه: باب الأكفاء، رقم الحديث: 1968، وصححه الألباني في الصحيحة: رقم الحديث: 1067) މާނައީ: “ތިޔަބައިމީހުންގެ ނުޠުފާތަކަށްޓަކާ (ރަނގަޅު މައިން) އިޚްތިޔާރުކުރާށެވެ. އަދި (ދީންވެރިކަމާއި އަޚްލާޤުގެ ގޮތުން) ކުފޫ ހަމަވާ ބަޔަކާ ކައިވެނި ކުރާށެވެ! އަދި އެފަދަ ބަޔަކާއި (ތިޔަބައިމީހުންގެ ދަރީން) ކައިވެނިކޮށްދޭށެވެ!”


ސައުތް އޭޝިއަން ގޭމްސް: ޕާކިސްތާން ބަލިކޮށް ޤައުމީ އަންހެން ޓީޓީ ޓީމު ސެމީއަށް ސައުތް އޭޝިއަން ގޭމްސް: ޕާކިސްތާން ބަލިކޮށް ޤައުމީ އަންހެން ޓީޓީ ޓީމު ސެމީއަށް\nސައުތް އޭޝިއަން ގޭމްސް: ޕާކިސްތާން ބަލިކޮށް ޤައުމީ އަންހެން ޓީޓީ ޓީމު ސެމީއަށް\nސައުތް އޭޝިއަން ގޭމްސް: ޤައުމީ އަންހެން ޓީޓީ ޓީމުގެ ކުޅުންތެރިޔާ ފާތިމަތު ދީމާ ޕޮއިންޓެއް ހޯދުމަށްފަހު އުފާފާޅު ކުރަނީ | ފޮޓޯ:އެމްއޯސީ / ޢަބްދުﷲ އަބީދު\nނޭޕާލްގެ ކަތަމަންޑޫގައި މިހާރު ކުރިޔަށްދާ 13 ވަނަ ސައުތް އޭޝިއަން ގޭމްސްގެ އަންހެން ޓީޓީ ޓީމް އިވެންޓްގެ ސެމީ ފައިނަލަށް ދިވެހިރާއްޖެ ދަތުރުކޮށްފިއެވެ.\nރާއްޖޭގެ ޤައުމީ އަންހެން ޓީޓީ ޓީމު ސެމީ ފައިނަލަށް ދަތުރުކުރީ ޕާކިސްތާނުގެ މައްޗަށް 1-3 އިން ކުރި ހޯދައިގެންނެވެ.\nމި މުބާރާތުގައި ރާއްޖެ ހިމެނޭ ގްރޫޕްގެ އެއްވަނަ ޓީމުގެ ގޮތުގައި ސެމީ ފައިނަލަށް ދަތުރުކުރީ އިންޑިއާއެވެ. ރާއްޖެ ސެމީ ފައިނަލަށް ދަތުރުކުރީ ދެވަނަ ޓީމުގެ ގޮތުގައެވެ. އަދި މިއީ ސައުތް އޭޝިއަން ގޭމްސްގެ އަންހެން ޓީޓީ ޓީމް އިވެންޓުގެ ސެމީ ފައިނަލަށް ރާއްޖެ ދަތުރުކުރި ފުރަތަމަ ފަހަރަކަން ފާހަގަކޮށްލެވެއެވެ.\nސެމީ ފައިނަލުގައި ރާއްޖެ ނުކުންނާނީ ލަންކާއާއި ދެކޮޅަށެވެ. ނޭޕާލް މުބާރާތުގެ ސެމީ ފައިނަލަށް ދަތުރުކުރީ އެ ޤައުމު ހިމެނޭ ގްރޫޕްގެ އެއްވަނަ ޓީމުގެ ގޮތުގައެވެ.\nރާއްޖެއާއި ޕާކިސްތާން ބައްދަލުކުރި މެޗުގެ ފުރަތަމަ ގޭމުގައި ރާއްޖެއިން ކުޅުން ނުކުތީ އައިޝަތު ރަފާ ނާޒިމްއެވެ. ރަފާ އާއި ދެކޮޅަށް ޕާކިސްތާނުން ނުކުތީ ސަނަމްއެވެ. އެގޮތުން ރަފާ ވަނީ މެޗުގެ ފުރަތަމަ ގޭމުގައި ސަނަމްގެ މައްޗަށް 0-3 އިން ކުރި ހޯދާފައެވެ. ފުރަތަމަ ގޭމުގެ ސެޓުތައް ރަފާ ގެންދިޔައީ 5-11، 9-11 އަދި 8-11 އިންނެވެ\nމެޗުގެ ދެވަނަ ގޭމުގައި ޕާކިސްތާންގެ ސަނާއާއި ދެކޮޅަށް ރާއްޖެއިން ނުކުތީ ފާތިމަތު ދީމާ ޢަލީއެވެ. މި ގޭމު ދީމާ ކާމިޔާބުކުރީ 1-3 އިންނެވެ. ދެވަނަ ގޭމުގެ ފުރަތަމަ ސެޓު 10-12 އިން ދީމާ ކާމިޔާބުކުރިއިރު ދެވަނަ ސެޓުގައި ޕާކިސްތާންގެ ސަނާ ވަނީ 5-11 އިން ދީމާގެ މައްޗަށް ކުރި ހޯދާފައެވެ. ނަމަވެސް ޖެހިގެން އައި ތިންވަނަ ސެޓާއި ހަތަރު ވަނަ ސެޓުގައި ދީމާ ވަނީ ކުޅުން ރަނގަޅުކޮށް އެ ދެ ސެޓުވެސް ކާމިޔާބުކޮށްފައެވެ. އެގޮތުން ތިންވަނަ ސެޓު 7-11 އިން ކާމިޔާބުކުރިއިރު ހަތަރު ވަނަ ސެޓު ދިމާ ކާމިޔާބުކުރީ 3-11 އިންނެވެ.\nމި މެޗުގެ ތިންވަނަ ގޭމުގައި ރާއްޖެއިން ކުޅެން ނުކުތީ ލައިސާ ފަތުހުﷲއެވެ. ލައިސާއާއި ދެކޮޅަށް ޕާކިސްތާން ޓީމުން ނުކުތީ ފަރުވާއެވެ. މި ގޭމު ލައިސާ ކާމިޔާބުކުރީ 1-3 އިންނެވެ. ތިންވަނަ ގޭމުގެ ފުރަތަމަ ސެޓުގައި ލައިސާ ވަނީ 7-11 އިން ބަލިވެފައެވެ. ނަމަވެސް ދެވަނަ ސެޓުގައި ފަރުވާގެ މައްޗަށް 10-12 އިން ލައިސާ ވަނީ ކުރި ހޯދާފައެވެ. ގޭމުގެ ތިން ވަނަ ސެޓު 8-11 އިން ލައިސާ ކާމިޔާބުކުރިއިރު، ހަތަރު ވަނަ ސެޓުގައި 5-11 އިން ފަރުވާ ވަނީ ލައިސާ ބަލިކޮށްފައެވެ. ފަސް ވަނަ ސެޓު ފަރުވާ ކާމިޔާބުކުރީ 11-7 އިންނެވެ.


Trump Ah Vee Miskithu Hulhujehi Meehaa Ah Vee Goeh - Vaguthu\nޓްރަމްޕް އަށް ވީ މިސްކިތު ހުޅުޖެހި މީހާ އަށް ވީގޮތް!\nއެމެރިކާގެ ރައީސް ޑޮނަލްޑް ޓްރަމްޕް ވިސްނައި ނުލައި ދައްކާ ބައެއް ވާހަކަތަކުގެ ސަބަބުން ވައިޓްހައުސްގެ ތަރުޖަމާނުން އަބަދުވެސް ޖެހެނީ އެކަމުން ދިފާޢު ވުމަކަށް މޮޅު ދޮގުތަކެއް ހަދާށެވެ. ބަރަހަނާ ފިލްމް ކުޅޭ އަންހެނަކާއި ޓްރަމްޕް ސިއްރު ލޯބީގެ ގުޅުމެއް ބޭއްވި ކަމަށް ވާހަކަ ދެކެވޭތާ މިހާރު ދެތިން މަސް ވެއްޖެއެވެ. އެވާހަކަތަކަށް ޓްރަމްޕް ދިޔައީ ވަރަށް ބޮޑަށް އިންކާރު ކުރަމުންނެވެ.\nނަމަވެސް ބަރަހަނާ ފިލްމް ކުޅޭ އަންހެން މީހާ ދައްކަމުންދާ ވާހަކަތައް ހޫނުވެ އެންމެ ފަހުން އެފްބީއައި އިން އެމައްސަލަ ތަޙްޤީޤު ކުރަން ފަށާ ޓްރަމްޕްގެ އެންމެ ގާތް ޤާނޫނީ ވަކީލާއި ސުވާލު ކުރާ ހިސާބަށް ކަންތައްތައް ދިއުމުން ޓްރަމްޕް އަށް ވެސް އަނގަ މަޑުކޮށް ގެން ހުރެވޭ ގޮތެއް ނުވިއެވެ.\nއެންމެ ފަހުން ޓްރަމްޕް މިވަނީ ބަރަހަނާ ފިލްމް ކުޅޭ އަންހެން މީހާ އާއި ސިއްރު ގުޅުމެއް އޮތް ކަމަށް ނުސީދާ އިއުތިރާފެއް ވެފައެވެ. ޓްރަމްޕް މިއަދު ބުނީ އެއަންހެން މީހާ އަށް ޓްރަމްޕްގެ ޤާނޫނީ ވަކީލު ދީފައިވާ ފައިސާ އަކީ ރިޔާސީ އިންތިޚާބުގެ ކެމްޕޭން ފައިސާއޭ އެއްވެސް ބަޔަކު އެބަ ކިޔައި ހެއްޔެވެ؟ ޓްރަމްޕް ބުނީ އޭނާގެ ޤާނޫނީ ވަކީލު ބަރަހަނާ ފިލްމް ކުޅޭ އަންހެން މީހާ އަށް ފައިސާ ދިން ކަން އެނގޭ ކަމަށާއި ނަމަވެސް އެފައިސާ އަކީ އޭނާ ކެމްޕޭނަށް ހޯދާފައި ހުރި ފައިސާ ނޫން ކަމަށެވެ.\nއެމެރިކާގެ ރިޔާސީ އިންތިޚާބަށް ކެންޑިޑޭޓުން އެއްކުރާ ފައިސާ ޚަރަދު ކުރަން ޖެހޭނީ ހަމައެކަނި ރިޔާސީ އިންތިޚާބުގެ ކެމްޕޭނަށެވެ. އިތުރު ކަމަކަށް އެފައިސާ ޚަރަދުކޮށްފި ނަމަ އެކަން ކުރި ކެންޑިޑޭޓަކު ކުށްވެރި ވާނެއެވެ. އެހެންކަމުން ޓްރަމްޕް ކެމްޕޭން ފައިސާ ބަަރަހަނާ ފިލްމް ކުޅޭ އަންހެން މީހާ އަށް ޚަރަދު ކޮށްފައިވާނަމަ ޓްރަމްޕް ކުށްވެރި ވާނެއެވެ.\nއަމިއްލަ ދިފާޢުގައި ވާހަކަ ދައްކަން އުޅެނިކޮށް ޓްރަމްޕް މިވަނީ އަނެއްކާވެސް މަޅިއެއްގައި ބެލިފައެވެ. އޭނާގެ މުޝީރުންނާއި، ތަރުޖަމާނުންނަށް މިއޮތީ ޓްރަމްޕް މިމަޅިން ސަލާމަތް ކުރުމުގެ މަސައްކަތް ކުރަން ޖެހިފައެވެ.


12 އެޕްރީލް 2019 - 13:58\nއެމްޑީޕީ ދިވެހި ސަރުކާރު އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް ރައްޔިތުންގެ މަޖިލީހުގެ އިންތިޚާބު 2019\n69 ކޮމެންޓް, 242 ރިއެކްޝަންސް\nއެއް އަޑެއް ނެތްކަމުގައި ވިޔަސް، މިއިންތިޚާބުގައި 208000 ސައްހަ ވޯޓު ލާފައިވާއިރު، 112000 މީހުންނަށް އެމްޑީޕީގެ ސިޔާސަތު ބަލައި ނުގަނެވޭކަން ވަރަށް ސާފުކޮށް އެބައެނގޭ. މިހަގީގަތް ބުނެނުދެނީ ކީއްވެ. ވޯޓުލީ މީހުންގެ ނިސްބަތަށް ބަލާއިރު 54 އިންސައްތަ މީހުން ވޯޓު ލާފައިވަނީ އެމް.ޑީ.ޕީ އޭޖަންޑާ 19 ގެ ސިޔާސަތާ ދެކޮޅަށްކަން ވަރަށް ސާފު. އެޖަންޑާ ނަވާރައަށް ތާއީދުކޮށްފައިވާ ގައުމުގެ 46 އިންސައްތަ މީހުން. ބޮޑު މަންޒަރު ސާފުނުވޭތޯ...؟ 2/2\nމީގެ ހަމަސްކުރިން ރިޔާސީ އިންތިޚާބުގައި 134،000 ވޯޓު ހޯދި ބަޔަކަށް ރައްޔިތުންގެ މަޖިލިސް އިންތިޚާބުގައި 96000 ވޯޓް؛ އާދެ 38000 ވޯޓު މަދުން ލިބުނު ވާހަކަ ނުބުނީ ކީއްވެތޯ؟ 134000 ވޯޓާކީ ސިޔާސީ ގޮތުން ބަލާއިރު، އެމް.ޑީ.ޕީގެ މަސައްކަތްތުން، ސީދާ އެމް.ޑީ.ޕީއަށް ލިބުނު ވޯޓު ނަމަ، އެއަދަދަށް ވޯޓު ލިބެންޖެހޭނެ. ނޫސްވެރިން މިހަގީގަތް ފޮރުވަނީ ކީއްވެ. އެބަހުސް ނުކުރަނީ ކީއްވެ. އެއް އަޑެއް ނެތީމާ އިދިކޮޅަށް ލިބުނު ވޯޓު ވަނީ ބައިބައިވެފައި 1/2\nވަރަށް އިންސާފުން އެއްޗެއް ބުނާނަމަ ބުނެވޭނީ ، އެމް.ޑީ.ޕީ ޢިން ބައެއް ދާއިރާތަކަށް ދޭންވާ ސަމާލުކަން ނުދެވުނީ އެދާއިރާތަކަށް ކަނޑައެޅިފައިތިބި ދާއިރާގެ ރައީސުންގެ “ އަމިއްލަ އެޖެންޑާ” އިސްކުރަން ހަދައިގެނެވެ.މީގެ ވަރަށްރީތި ދިރިހުރި މިސާލެއް އދ.އަތޮޅު މަހިބަދޫ ދާއިރާއިން ފެނިގެން އެދިޔައީއެވެ.އަދި އަމުދުން ދާއިރާގެ ރައީސަކީ އެދާއިރާ އަށް އެއްވެސްގޮތަކުން ނިސްނުވާ މީހެއްނަމަ މިފަދަ “ ކޮޅުކެހި “ ކުރިއަށްހުރި އިންތހާބުތަކުގައި ލިބުން ގާތެވެ.\nއެމްޑީޕީގެ ސައިޒަކީވެސް ޔާމީނުއެކޭ އެއްގޮތަށް 96000 ، ކޮންމެ ބަޔަކަށްވެސް އިތުރު ވޯޓު މި ހޯދެނީ ޤާސިމްބެއާ ގުޅިގެން... ސައިޒަކީ ހަމަ އަކެއްޗެއް ތަޅާ އަނގަ ގިނައީ..\nބޭބެމެންނައްހެވޭ އެމް.ޑީ.ޕީއރާއްޖޭގެ 400000 ވޯޓުލިބުނަސް.\nޕީޕީއެމް އިން ޕްރައިމަރީ އަކާނުލާވެސް ނެރުނީ މަދު އަދަދެއްގެ ކެންޑިޑޭޓުން. އަދި އެފަދަ ކެންޑިޑޭޓުންނާއި އިދިކޮޅަށް ވާދަކުރީ އެމްޑީޕީއެއްނޫން. އެއީ ޕްރައިމަރީ އެއްބޭއްވިނަމަ ވާދަކުރާނެ ޕީޕީއެމްގެ ޕޮޓެންޝަލް މީހުން. ބަލިވި މައިގަނޑު ސަބަބަކީ އެއީ. އެފަދަ މީހުން ބޭނުންވަނީ ދާއިރާގެ ޓިކެޓް ދެންފަހަރަކު ނުދެވޭ ވަރަށް އެދާއިރާ ހުސްކޮށް ބާއްވާ ޕްރައިމަރީތަށް ބޭއްވުން. އަދި އެމީހުންނަކީ ލިބަރަލް އައިޑިއޮލޮޖީ އަށް ތާއިދުކުރާ ބަޔެއްވެސް ނޫން.\nމަށާ އަހަރެންދަންނަ ދިހަވަރަކަށްމީހުންނަށް މޑޕއަށްޔަގީން ވޯޓުލާން ވަޒީފާއާހުރެނުދެވުނު. މިކަހަލަމީހުންވެސްމަދެއްނުވާނެ\nއެހެންވީމާ ގިނަރައްޔތިތުންގެ ވޯޓް ލިބުނީ އިދިކޮޅައްތާ..\nކިހެނެށް ތިބުނީ ގިނަވޯޓުލިބުނުވާހަކަ؟ މިނިވަން މީހުންގެ ވޯޓްވެސް ގުނަނީ އިދިކޮޅު ގޮތުގަތަ؟\nއަދުރެމެޓިކްސް އިން ހިސާބު ހެދީމާ ވާނީ ތިހެން.\nތިޔަނަތީޖާޢިންވެސް މެޖޯރިޓީ ރަެްޔިތުން ވޯޓް ދިނީ އެމްޑީޕީއާއި ދެކޮލަށްކަން އެނގެއެވެ. އެކަން މިސަރުކާރުންހަދާން ބަހައްޓާށެވެ\nއަމިއްލަ ކެންޑިޑޭޓުންނަށް ވޯޓް ދިން ފަރާތްތަކުން ތިބީ އިނދިކޮޅު ޕާރޓީތަކަށް ސަޕޯރޓް ދޭ ގޮތަށްތޯ ބެލިންތޯ؟ އަމިއްލަ ކެންޑިޑޭޓުންނަށް ލިބުނު ވޯޓް އެއީ އިނދިކޮޅު މީހުންނާއި ރުހިގެންތިބެ ދިން ވޯޓެއް ކަމެއް ނުދެނެ ހުރިން.\nސިޔާސީ ހިސާބު ޖަހަން ނޭންގޭ މީހުންނަށް ހީވެދާނެ އެމް.ޑީ.ޕީއަށް މެޖޯރިޓީ ނުލިބޭކަމަށް! ކޮންމެ ހިސާބެއް ޖެއްސަސް އެމް.ޑީ.ޕީ ގިނިކަންޏާއި ދެން މިރާއްޖޭގައި ބާއްވާ ކޮންމެ އިންތިހާބެއް 70 ޕަސަންޓުން ކާމިޔާބު ކޮށްލުމުގެ ގާބިލުކަން ދައްކާލަދީފި! ކުޅިބަލަންތިބޭ! 2023 ގައި އޮންނަ ރިޔާސީ އިންތިހާބުގައި ދެން ނުކުންނަ ނަތީޖާ ބަލަންތިބޭ! އަހަރަކު އަލަށް 3000 ޒުވާނުން ވޯޓުލާ!5އަހަރުން 15000 ޒުވާނުން! މިއީ 90 ޕަސަންޓު އެމް.ޑީ.ޕީގެ ވޯޓު! ވާސަރީވާ!


PPM/MDA ge PG Memberun Olhuveli Resort ah, Male' annaanee maadhamaa ge jalsaa ah! | Mihaaru\nޕީޕީއެމް/އެމްޑީއޭގެ ޖޮއިންޓް ޕާލަމެންޓްރީ ގުރޫޕުން އިއްޔެ ބޭއްވި ނިއުސް ކޮންފަރެންސްގައި މެމްބަރުން ބައިވެރިވެވަޑައިގަންނަވަނީ.--ފޮޓޯ: ނިޝާން އަލީ/މިހާރު\nޕީޕީއެމް/އެމްޑީއޭގެ ޕީޖީ މެމްބަރުން އޮޅުވެލި ރިސޯޓަށް، މާލެ އަންނާނީ މާދަމާގެ ޖަލްސާއަށް!\n26 މާޗް 2017 - 11:57 77 comments\nރައްޔިތުންގެ މަޖިލީހުގެ ރައީސް އަބްދުﷲ މަސީހްގެ އިތުބާރު ނެތް ކަމުގެ ވޯޓުގެ ކުރިން މިއަަދު ޕީޕީއެމް/އެމްޑީއޭ ޕާލަމެންޓްރީ ގްރޫޕް އޮޅުވެލި ބީޗް ރިސޯޓުގައި ވަގުތު ހޭދަކުރާ ގޮތަށް ހަމަޖައްސައިފި އެވެ.\nއެމްޑީއޭގެ ލީޑަރު އަހުމަދު ޝިޔާމް މުހަައްމަދުގެ ރިސޯޓަށް މެމްބަރުން ފުރަން ކަނޑައަޅާފައި ވަނީ މިއަދު މެންދުރުފަހުގެ ވަގުތެއްގަ އެވެ. މާދަމާގެ ޖަލްސާއަށް އެ މެމްބަރުން މާލެ ވަޑައިގަންނަވަން ރިސޯޓުން ފުރުއްވާނީ މާދަމާ ހެނދުނު 7:45 ގަ އެވެ.\nމެމްބަރުން ރިސޯޓަށް ވަޑައިގަންނަވާއިރު، ޖަލްސާ އަށް ތައްޔާރުވެވޭ ގޮތަށް ހުދު ގަމީހާއި ޓައީ ގެންދެވުމަށް ވެސް މެމްބަރުންނަށް ވަނީ އަންގަވައިފަ އެވެ.\nއެނގިފައިވާ ގޮތުގައި ދެ ޕާޓީގެ މެމްބަރުންގެ ބައްދަލުވުމެއް މިރޭ އެ ރިސޯޓްގައި އޮންނާނެ އެވެ.\nއެކަމަކު ޕީޕީއެމްގެ ޕާލަމެންޓްރީ ގްރޫޕްގެ އިސް ބޭފުޅަކު ފޯނު ނުނަންގަވާތީ ދަތުރާ ބެހޭ އިތުރު މައުލޫމާތެއް ލިބޭ ގޮތެއް ނުވި އެވެ.\nސަރުކާރު ކޯލިޝަންގައި ހިމެނޭ ޕީޕީއެމާއި އެމްޑީއޭގައި ޖުމްލަ 51 މެމްބަރުން ތިއްބަވަ އެވެ. އެއީ އެ ޕާޓީން މިހާރު ވަކިކޮށްފައިވާ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާއި އިއްޔެ ވަކިކުރަން ނިންމި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމް (ލޯޔަރު ވައްޑެ) ނުހިމަނަ އެވެ. އަދި އެމްޑީއޭ އިން ނޮޅިވަރަމް ދާއިރާގެ މެމްބަރު ހުސެއިން އަރީފް ވަކިކޮށްފައިވާތީ އޭނާ ވެސް އެ ޕާޓީގެ މެމްބަރުންގެ ތެރޭގައި ނުހިމެނެ އެވެ.\nމަޑުއްވަރީ ދާއިރާގެ މެމްބަރު މުހައްމަދު އަމީތު އަދި ޕީޕީއެމްގައި ހުންނެވި ނަމަވެސް އޭނާގެ ފިކުރު މިހާރު ހުރީ އެ ޕާޓީގެ ސިޔާސަތާ ދެކޮޅަށް ކަމަށް ވާތީ، މަސީހާ އެއްކޮޅަށް އޭނާ ވޯޓު ދެއްވާނެ ކަމަކަށް ނުބެލެވެ އެވެ.\nމަޖިލިހުގެ ރައީސްގެ މައްޗަށް އިތުބާރު ނެތް ކަމަށް ފާސްވާނީ އެ ދުވަހެއްގެ ޖަލްސާއެއްގައި ވޯޓުގައި ބައިވެރިވާ މެމްބަރުންގެ އަޣުލަބިއްޔަތުންނެވެ. މަސީހުގެ މައްޗަށް އިތުބާރު ނެތްކަމަށް ފާސްވާނީ ބައެއް މެމްބަރުން ވިދާޅުވާ ގޮތުގައި، އިދިކޮޅު ފަރާތްތަކަށް 42 ވޯޓު ލިބިގެންނެވެ. މިހާތަނަށް މަޖިލިހުގައި ނެގި ބޮޑެތި ވޯޓްތަކުގައި އިދިކޮޅު ފަރާތްތަކަށް ގިނަވެގެން ހޯދިފައި ވަނީ 31 ވޯޓެވެ.\nއެކަމަކު އިދިކޮޅު ފަރާތްތަކުން ބުނަނީ ބޭނުންވާ އަދަދަށް މިފަހަރު ވޯޓު ހަމަވެފައިވާ ކަމަށެވެ.\nމަސީހުގެ އިތުބާރު ނެތް ކަމަށް ފާސް ކުރާނެ ކަމަށް އިދިކޮޅު ފަރާތްތަކުން ބުނަމުން އަންނައިރު، ސަރުކާރަށް ތާއީދު ކުރައްވާ މެމްބަރުން ވިދާޅުވަނީ އެ ވޯޓު ނާކާމިޔާބުކޮށްލާނީ ފަސޭހަކަމާ އެކު ކަމަށެވެ.\nއިތުރު ލިޔުންތައް ޕީޕީއެމް އަބްދުﷲ މަސީހް މުހައްމަދު މަޖިލިސް އިންތިޚާބު 2014 އެމްޑީއޭ ޕީޕީއެމް ޕާލަމެންޓްރީ ގުރޫޕް


Karaatey Ge Hunaruverikamaai Eku Male' Gai Vagaku Huhtuvaifi - Vaguthu\nކަރާޓޭގެ ހުނަރުވެރިކަމާއި އެކު މާލޭގައި ވަގަކު ހުއްޓުވައިފި!\n3 މަސް ކުރިން ( އޮގަސްޓް 18, 2017 )\nގޭންގް ކުށްތަކާއި މާރާމާރީތައް ރާއްޖޭގައި ކިތަންމެ ގިނަ ނަމަވެސް އެކަމުގެ "ހުނަރުވެރިންނެއް" ރާއްޖޭގައި އާންމުކޮށް ނޫޅެއެވެ. މާޝަލް އާޓް ނުވަތަ ކަރާޓޭ ތަޅާ މީހުންގެ ހަރަކާތްތައް އާންމުކޮށް ދިވެހިންނަށް މިފެންނަނީ ފިލްމުތަކުންނާއި ޓީވީ ޝޯވތަކުންނެވެ.\nއެފަދަ މަންޒަރެއް ރާއްޖެ އިން ނުފެންނަ މީހުންނަށް މިރެއަކީ ހާއްސަ ރެއެކެވެ. މިރޭ އެސްޓީއޯ ސްޕަމާޓުން ވައްކަން ކުރަން އުޅުނު ބިދޭސީ އަކު ހުއްޓުވި މަންޒަރު ހީވަނީ ކަރާޓޭގެ ހުނަރުވެރިންތަކެއް ކަރާޓޭ ކުޅުނު މަންޒަރެއް ހެންނެވެ.\nއާންމުވެފައިވާ ވީޑިއޯ އަކުން ފެންނަ ގޮތުގައި ވީޑިއޯ ފެށުނުއިރު ވަގުކަލޭގެ އިނީ އެތަނުގެ ސެކިއުރިޓީ ބަލަހައްޓަން ތިބި ދެމީހުންގެ ކޮނޑުމަތީގައި އިށީންދެގެންނެވެ. ދެގާޑުން އޭނާގެ ދެފައިގައި ހިފަހައްޓައިގެން ތިއްބާ ކުއްލިއަކަށް އޭނާ ކުރިމައްޗަށް ވެއްޓި ގަނެއެވެ.\nއެތަނުގައި ތިބި މީހުން އޭނާ ކޮޅަށް ނަގާ ބަހުގެ ހޫނު ހަމަލާތަކެއް އޭނާ އަށް ރައްދު ކުރަމުން ދިޔަ ނަމަވެސް އެއްވެސް މީހަކު އޭނާ އަށް އަނިޔާ ކުރި މަންޒަރެއް ނުފެނެއެވެ. ނަމަވެސް އޭނާގެ ގައިގައި ހިފައިގަނެގެން އޭނާ ނެރެގެން ގެންދާ މަންޒަރު ފެނުނެވެ.\nފުލުހުންގެ މީޑިއާ އޮފިޝަލް "ވަގުތަށް" މައުލޫމާތު ދެއްވަމުން ވިދާޅުވީ އެފަދަ ކަމެއް ހިނގައިގެން މީހަކު ފުލުހުންގެ ބެލުމުގެ ދަށަށް ގެނެސްފައިވާ ކަމަށެވެ. ނަމަވެސް އިތުރު ތަފްސީލެއް އަދި ނުލިބެއެވެ.\nއޮގަސްޓް 19, 2017 - 01:17\nތީ ކަރާޓޭއެއްނޫން.. ތީޔައްކީޔަނީ އަމާޓޭ..\nއޮގަސްޓް 18, 2017 - 23:38\nތިޔަކުން އަހަންނަށް ކަރާޓޭގެ ހުނަރެއް އަހަންނަކަށް ނުފެނެ!! ދެން ޕޯސްޓް ކުރި މީހަކު އިނީ ޖެޓް ލީ ގެ ވާހަކަ ޖަހާފަ! ތީގަ ޖެޓް ލީ އާ އެއް ފެންވަރަށް އާދެވިފަ ހުރި އެކަކުވެސް ތިތަނަކު ނެތް!! ދެން ބުނެލަން އޮތް ވާހަކައަކީ ދިވެހި ރާއްޖޭގެ އިންވާރޓް ސެކިއުރިޓީގެ ފެންވަރު ވަރަށް ދަށް!! މިވީޑިއޯއިން އެކަން ފެނި އަހަންނަށް ވަރަށް ބޮޑަށް ޔަގީންވެއްޖެ!! ހަގީގީ ކަރާޓޭ ޕްރެކްޓިޝަނަރ އެއްނަމަ މާގިނަ މީހުންވެގެން އެންމެ މީހަކާ ހިފާކަށް ނުޖެހޭނެ!! ދެން އެތާތިބި ސެކިއުރިޓީންނަކަށް އޭނާ ޕިންޑައުން ކުރާކަށް ރަނގަޅަކަށް ނޭނގުނު!! މަށަށް ސިފަވީ އިންޑިއާގެ ކަބައްޑީ ޓީމެއް އިދިކޮޅު ޓީމުގެ ބައިވެރިއަކާ ހިފާތަން!! ދެން މިތާނގަ ކޮމެންޓް ކުރި އެންމެންނަށް ބުނެލަން! ކިޔަންވީ ކަރާޓީއެއް ނޫން!! ކަރާޓޭ ނުވަތަ ކަރާތޭ!! ދެން ލިޔުންތެރިޔާއަށާއި ކޮމެންޓް ކުރި ހުރިހާއެންމެނަށް ބުނެލަން! ކިޔަންވީ ކަރާޓޭ ތެޅުމެއް ނޫން!! މާރޝަލް އާރޓްސް ޖެއްސުން!! ކަރާޓޭ އަކަށް ކުންގފޫ އޭ ނޫނީ ކުންގފޫ އަކަށް ކަރާޓޭއެކޭ ނުކިޔޭނެ!! ދެން އެހެން ނޫނަސް މާރޝަލް އާރޓަށް ކިޔާނެ ދިވެހި ނަމެއް އުފެދިފައެއް ނެތް!! އެހެންކަމުން މާރޝަލް އާރޓަށް ކިޔާނެ ދިވެހި ނަމެއް އުފެއްދުމަށް ދިވެހިބަހުގެ އެކަޑަމީއާ ވާހަކަ ދައްކައިގެން ކުރެވޭތޯ މިއުޅެނީ!! ދެން ފަހު ދެކަމަކަށް ބުނެލަން އޮތީ.... މަ އެތަނުގައި ހުރިނަމަ އޭނާ ގުޅަޔަކަށް ޖަހާނީ ވައްތަރަކުން ޖޯޑަކަށް!! ދެން...އޯ މޭން! މަށަށް ހާދަހާ މުހިއްމު ތަންކޮޅެކޭ މި މިސްވީ!!\nއޮގަސްޓް 18, 2017 - 20:20\nކަރާޓޭ އޭ ބުނާއިރު ހީވޭދެން ވަރަށް މޮޅުކަމެއްކުރީހެން....މަށަކަށް ތިވީޑިއޯއަކުން ކަރާޓޭއެއް ނުފެނޭ....ހީހީ ހަލާކު ދިވެހިންނަށް ރޯމާ ދުވާލު ކަޅުފޮއިރެއެއްވެސް ފެނިދާނެ....\nއޮގަސްޓް 18, 2017 - 17:07\nޙާދަ ފޭޭޭކު ފޮޮޮޓޯ އެކޭ..\nއޮގަސްޓް 18, 2017 - 15:48\nކަރާޓީ ފެނުނިއްޔާ އިނގޭނެތަ؟\nއޮގަސްޓް 18, 2017 - 19:52\nއޮގަސްޓް 18, 2017 - 14:54\nއޮގަސްޓް 18, 2017 - 14:30\nކަރާޓީ އަށް މޮޅުކަމަށް ފެންނަނީ ވަގު ކަލޭގެ.ސެލިއުޓް\nއޮގަސްޓް 18, 2017 - 14:08\nސާބަހޭ ދިވެހިން. ކޮންމެކަމެއްވެސް ހުއްޓުވޭނެ އަހަރުމެން އުޅުނިއްޔާ ...... މީ އަހަރޔމެމްގެ ގައުމު\nއޮގަސްޓް 18, 2017 - 14:06\nކަރާޓީ ގެ ހުނަރުބަލަން އަދިވެސް މިއޮތީ...ކޮންއިރަކުންތަ ހުނަރު ދައްކާލަނީ؟ ސާބަހޭ ތިޔަކުރާ ނޫސްވެރިކަމަށް..ލޮލް\nއޮގަސްޓް 18, 2017 - 13:30\nކޮބާ ކަރާޓީ؟ -_-\nއޮގަސްޓް 18, 2017 - 13:21\nކަރާޓީ ހުނަރު ފެނުނިއްޔާ އެގޭނެތަ؟\nއެއީ ބިދޭސީއެއް ނޫން؟\nއޮގަސްޓް 18, 2017 - 12:58\nއޮގަސްޓް 18, 2017 - 12:41\n.މަހީކުރީ ކަރާމާރުކޭޓުގެ ނަން ކަރާކޭޓު އަށް ބަދަލުވީކަމަށް\nއޮގަސްޓް 18, 2017 - 12:11\nއޮގަސްޓް 18, 2017 - 12:07\nވަގުތު މީ ދޮގު ހަބަރު އެންމެ އަވަހަށް ފެތުރުމުގެ އަރާ ހުރި ބައެއް\nއޮގަސްޓް 18, 2017 - 11:57\nއަހަންނަށް ކަރާޓީ އެއް މާޝަލް އާރޓް އެއް މި އަކުން ނުފެނޭ.\nއޮގަސްޓް 18, 2017 - 10:45\nސާބަހޭ ދިެހި ދަރިން\nއޮގަސްޓް 18, 2017 - 10:04\nމީގަ ކަރާޓީ ތަޅާލާތަން ފެންނަވަރުން ފިލްމަކަށް ވުރެ ސަޅި\nއޮގަސްޓް 18, 2017 - 03:53\nއޮގަސްޓް 18, 2017 - 01:29\nމައުމޫނުގެ ތިމާގެ މީހެއް\nއޮގަސްޓް 18, 2017 - 01:13\nތިޔަވާނީ ތިޔަ ކަލޭގެ ހަވާލާތުން ކައިލާ ބޮއެލާ ޗުއްޓީއެއް ހަދާލަން ޖެއްސި ސްޓަންޓެއް ކަމަށް.\nއޮގަސްޓް 18, 2017 - 00:52\nތިހުނަރު ވެރި ކަމާ އެކު ގޭންގު ތައް ހުއްޓުވަން ވީއެއްނު ހަމަ ގައިމުވެސް ނުކެރޭނެ މަރާއިރު ވެސް ތިބެނީ އަގައިން ސޮނި ފައިބާފަ އެންމެ ކުޑަމިނުން ވީޑިއޯ އެއްވެސް ކޮށްލަން ނުކެރޭ. ޙަމަ ބިދޭސީއެއްވީމަ ތިހިފެހެއްޓެނީ ވީޑިއޯވެސް ނެގެނީ\nއޮގަސްޓް 18, 2017 - 20:40\nރަނގަޅު ވާހަކައެއް!! ތީ ހުރިހާ އިރެއްގަވެސް އަހަރެން ދެއްކި ވާހަކައަކީ!! ދިވެހިންގެ %99 ތިބެނީ މެންދުރު ކާޅު ތަކެއްހެން އަނގަމައްޗަށް ޖެހިފަ!! އެހެން ތިއްބަ ދެ މީހުން މަރާ ވައްޓާލީ!! ކަލޭ ތިޔަ ވާހަކަ ދެއްކިކަން ރަނގަޅު. އެކަމަކު ދެން މާރާމާރީއެއް ހިނގައިގެން ޚަބަރު ލިޔާފަހަރަކުން ތިކަހަލަ ވާހަކައެއް ދައްކާލަން މަށަށް ފެނޭ!!\nއޮގަސްޓް 18, 2017 - 00:50\nއެމީހުންނަށް ދޭންޖެހޭ މުސާރަކޮޅު ނުދެންޔާ ވައްކަންވެސް ކުރަނެ!!\nއޮގަސްޓް 18, 2017 - 00:43\nހޫން ނެތޭ ކިޔާގެން ދެން އެކަން ދަސްކުރުވާ... މިއޮތީވާ ނޫސްވެރި ކަމެއް!!\n33 ސިކުންތު ކުރިން


ދިވެހިންގެ އަވަށްޓެރި އިންޑިޔާގެ މަލިކު – Faanooz\nދިވެހިންގެ އަވަށްޓެރި އިންޑިޔާގެ މަލިކު\nMay 10, 2019 | އަޙުމަދު އަނަސް\nމަލިކު އަތޮޅު ނުވަތަ މިނިކޮއި އަތޮޅަކީ، ދުނިޔޭގައިވާ މުރަކައިގެ ޖަޒީރާތަކުގެ ތެރެއިން ބޮޑު ޖަޒީރާއެކެވެ. އެ ޖަޒީރާ އޮންނަނީ، ލަކްޝަދުވީޕު އިއްތިޙާދު ޓެރިޓަރީގެ ދެކުނުގަ އެވެ. ލަކްޝަދްވީޕަކީ އިންޑިއާގެ ބަޔެކެވެ. މަލިކު އޮންނަނީ، ކަލެޕެނީގެ ހުޅަނގު ދެކުނުން 201 ކިލޯމީޓަރ ދުރުގަ އެވެ. އަދި ދިވެހިރާއްޖޭގެ ތުރާކުނުގެ އުތުރުން 125 ކިލޯމީޓަރު ދުރުގަ އެވެ. މަލިކު އަތޮޅުގެ ދިގުމިނަކީ، 10 ކިލޯމީޓަރެވެ. އެ އަތޮޅުގެ އެންމެ ފުޅާ ހިސާބުގައި ހުންނަނީ،6ކިލޯމީޓަރެވެ. ޖޯގްރަފީގެ ގޮތުން ބަލާއިރު، އެއީ، އިންވެސްޓިގޭޓަރ ބޭންކް ފަދަ އަތޮޅެކެވެ.\nމަލިކުގެ މީހުނާއި ދިވެހިންނާ، ދިރިއުޅުމުގެ ވައްޓަފާޅީގައި އަދި ވާހަކަދެއްކުމުގައިވެސް ވަރަަށް ބޮޑެތި އެއްގޮތް ކަމެއް ހުރެއެވެ. އެގޮތުން މަލިކު މީހުންވެސް ވާހަކަ ދައްކައި އުޅެނީ ހަމަ ދިވެހި ބަހުންނެވެ. ޒަމާނަށް އައި ބަދަލާއެކު ދިވެހިން ޔޫރަޕުގެ ވައްޓަފާޅި ކޮޕީކޮށް އެގޮތަށް އުޅެން ފަށައިފައި ވީނަމަވެސް މަލިކު މީހުން އެ ގޮތްގަނޑު ކޮޕީކޮށްފައި ނުވާކަން އެމީހުންގެ ދިރިއުޅުުގެ ވައްޓަފާޅި ބަލައިލުމުން އެނގިގެންދެއެވެ. އެމީހުންގެ ކިބައިގައި އަދިވެސް ހުރީ ހިންދޫއީ ފެޝަނެވެ. އެހެންކަމުން20 ވަނަ ގަރުނުގައި ދިވެހިންގެ އާދަކާދަޔާއި ގޮތްތައް މިހާރު ފެންނަނީ މަލިކުންނެވެ. އެހެންކަމުން އެމީހުންގެ ދިރިއުޅުމުގެ ހަމަތަކާއި އާދަކާދަތައް ދިރިއުޅުމުގެ ހުރިހާ ކަމެއް އޮންނަނީ އެވޭލާ ދިވެހިންގެ ދިރިއުޅުމާއި މުޅިން އެއްގޮތަށް ކަމަށް ބެލެވެއެވެ.\nކޮންމެއަކަސް، ޙަމީދު ދެއްކި ވާހަކައިގެ ސަބަބުން އިންޑިއާ އާއި، ދިވެހިރާއްޖެއާ ދެމެދުގައި ސިޔާސީ މައްސަލައެއް އުފެދުނެވެ. އެމައްސަލަ ޙައްލުކުރުމަށްޓަކައި، ރައީސް މައުމޫނު، އޭނާގެ ކޮއްކޮ ޙަމީދުގެ ވާހަކަ ތަރުޖަމާކުރަން މަޖުބޫރުވި އެވެ. މައުމޫނު ތަރުޖަމާކުރި ގޮތުގައި، އޭނާގެ ކޮއްކޮ ޙަމީދުގެ މަޤުޞަދަކީ، “ދިވެހިރާއްޖެއާއި މަލިކާ ދެމެދުގައި، ބަހާއި، ސަގާފަތާއި، ދީނުގެ ގޮތުން ގުޅުންތަކެއް ވާކަމެވެ. މަލިކު ހޯދުމަށްޓަކައި ދަޢުވާއެއް އުފުލާކަށް ދިވެހިރާއްޖެއަކުން ނޫޅޭނެ އެވެ.” ރައީސް މައުމޫނުގެ މި ތަރުޖަމާއިން އެ މައްސަލަ ނިމުމަކަށް އަޔެވެ.


Sheikh Hasina Ge Photo Eh Edit Kurumun Jalah - Vaguthu\nޝައިޚް ހަސީނާގެ ފޮޓޯއެއް އެޑިޓުކުރުމުން ޖަލަށް\nބަންގްލަދޭޝްގެ ބޮޑުވަޒީރު، ޝައިޚް ޙަސީނާގެ ފޮޓޯއެއް އެޑިޓުކުރުމަށްފަހު އެފޮޓޯ ފޭސްބުކުގައި އާއްމު ކުރި މީހަކު ހަތް އަހަރު ދުވަސް ވަންދެން ޖަލުގައި ބަންދުކުރުމަށް އެޤައުމުގެ ކޯޓަކުން ޙުކުމް ކޮށްފިއެވެ.\nޚަބަރު ފަތުރާ ވަސީލަތްތަކުން ބުނާ ގޮތުގައި ޖަލަށް ލައިފައިވަނީ އުމުރުން 35 އަހަރުގެ މުޙައްމަދު މުނީރު ނަމަކަށް ކިޔާ މީހެކެވެ. ނޫސްތަކުން އިތުރަށް ބުނެފައިވާ ގޮތުގައި އެމީހާ ޖަލަށް ލުމަށް ޙުކުމް ކޮށްފައިވަނީ މިދިޔަ ބުދަ ދުވަހު، ޑާކާގައި ހުންނަ ސައިބަރ ޓްރައިބިއުނަލް އަކުންނެވެ.\nބަންގްލަދޭޝްގެ ޕްރޮސެކިއުޓަރ ޖެނެރަލްގެ އޮފިޝަލަކު ބުނެފައިވާ ގޮތުގައި ޙަސީނާގެ ފޮޓޯގެ އިތުރުން ކުރީގެ ރައީސް ޒިލާއުއް ރަޙުމާނުގެ ފޮޓޯތަކެއްވެސް މުނީރު ވަނީ އެޑިޓު ކުރުމަށްފަހު ފޭސްބުކުގައި ޕޯސްޓު ކޮށްފައެވެ. އަދި ފޮޓޯތަކާއެކު ހުތުރު ބަހުން ކެޕްޝަން ލިޔެފައިވާކަމަށްވެސް ބުނެފައިވެއެވެ.\nއެޤައުމުގައި 2013 ވަނަ އަހަރުން ފެށިގެން އަމަލު ކުރަމުން އަންނަ އިންފޮމޭޝަން އެންޑް ކޮމިއުނިކޭޝަން ޓެކްނޮލޮޖީ (އައިސީޓީ) ޤާނޫނުގެ ދަށުން މިހާތަނަށް ހަތް މީހަކު، ގުޅުންހުރި އެކި މައްސަލަތަކުގައި ޖަލަށް ލައިފައިވެއެވެ. މީގެތެރެއިން ގިނަ މައްސަލަތަކަކީ ހަސީނާއާ ގުޅުންހުރި މައްސަލަތައްކަމަށްވެސް މައުލޫމާތު ލިބެއެވެ.\nއިންސާނީ ހައްގުތަކަށް ވަކާލާތު ކުރާ ފަރާތްތަކުން ދަނީ މި ގާނޫނާ ދެކޮޅަށް ވާހަކަ ދައްކަމުންނެވެ. މިއީ ގިނަ ފަރާތްތަކެއްގެ މިނިވަންކަމަށް ހުރަސް އަޅާ ގާނޫނެއްކަމަށް އެފަރާތްތަކުން ބުނަމުންދެއެވެ. އެޤައުމުގެ މަޝްހޫރު ފޮޓޯގްރާފަރު، ޝާހިދުލް އަލަމް ޖަލަށްލުމާއެކު، މި ވާހަކަތަކުގެ އަޑު ގަދަވެގެން ދިޔައެވެ.\nޝައިޚް ހަސީނާ ވަނީ ބޮޑުވަޒީރުކަމުގެ އައު ދައުރަކަށް، މިދިޔަ މަހު އިންތިޚާބުވެފައެވެ.\nޝެއިޚް ހަސީނާ އަށް ހަމަލާދިން 50 މީހަކު ޖަލަށްލައިފި\nސެއިހް ހަސީނާ ހެޑާ\nޖެނުއަރީ 11, 2019 19:30\nސުތީ ހަސީނާ ބޮރު ސަކަރާތް\nޖެނުއަރީ 11, 2019 21:05\nމިއީ އަޅެ ކޮންކަހަލަ ޝައީޚެއް! އެންމެ ފަހުން ދަރުހެއްދެއްވީ ކޮން މައުޟޫއަކަށް؟\nޖެނުއަރީ 11, 2019 21:40\nރަނގަޅު. ތިިކަހަލަ ފިތުނަވެރިން ޖަލަށް ލާން ޖެހޭނީ. އެ ގައުމުގެ ރައްޔިތުންވެސް އެކަން ގަބޫލު ކުރޭ. އެހެންވެ ދެވަނަ ދައުރަކަށް ހަސީނާ ހޮވީ. އެމީހުންގެ ގައުމަށް ކުރިއެރުން ގެނެސްދޭ މީހަކު ނަމަ، ވެރިކަމާ އަވަ ލައިގެން އުޅޭ ކައްޕަޅިން ޖަލު ނޫން އެހެން ތަނެއްގަ ތިއްބަސް އެމީހުންނަށް ވަރިހަމަ. ކޮން ނުފޮރުއްޕާނެއް.


5 Aharu Therey Raajjey Gai Church Eh Alhaane Kamah Dheen Fathuraa Jamaathakun Bunefi - Vaguthu\nމަސައްކަތް ކުރަމުން ގެންދަނީ ކުރިއަށް އޮތް ފަސް އަހަރުގެ ތެރޭގައި ރާއްޖޭގައި ކްރިސްޓިއަނުން އަޅުކަން ކުރުމަށް ޗާޗެއް އަޅަން ކަމަށް ކްރިސްޓިއަން ދީން ފެތުރުމުގެ މަަސައްކަތް އެންމެ ވަރުގަދަ އަށް ކުރާ އެއް ޖަމާޢަތް ކަމަށްވާ "އޯޕެން ޑޯސް ޔޫކޭ އެންޑް އަޔަލޭންޑް" އިން ބުނެފިއެވެ.\nއޯޕެން ޑޯސް އަކީ ކްރިސްޓިއަން ދީން ފެތުރުގެމުގެ މަސައްކަތް 1955 ވަނަ އަހަރުން ފެށިގެން ކުރަމުން އަންނަ ޖަމާޢަތެކެވެ. އެޖަމާޢަތުން ބުނާ ގޮތުގައި ކްރިސްޓިއަނުންނަށް ދިރިއުޅެން މުޅި ދުނިޔެ އިން ވެސް އެންމެ އުނދަގޫ 13 ވަނަ ގައުމަކީ ދިވެހިރާއްޖެ އެވެ.\nރާއްޖޭގައި ކުރިއަށް އޮތް ފަސް އަަހަރު ތެރޭގައި ކްރިސްޓިއަނުން އަޅުކަން ކުރަން ޗާޗެއް އަޅާނެ ކަމަށް އޯޕެން ޑޯސް އިން ބުނީ ޔޫޓިއުބްގައި އާންމު ކޮށްފައިވާ ވީޑިއޯއެއްގައެވެ.\nކްރިސްޓިއަން ދީން ފަތުރަން މަސައްކަތް ކުރާ ޖަމާޢަތްތަކުން ބުނާ ގޮތުގައި ރައީސް ޔާމީންގެ ވެރިކަމަށް ނިމުން އައުމުން ދިވެހިރާއްޖޭގައި އަނެއްކާ ވެސް ޑިމޮކްރަސީ އިއާދަވެ ހުރިހާ ކަމަކަށް ވެސް ފުރިހަމަ މިނިވަންކަން ލިބިގެން ދާނެއެވެ.\nއޮކްޓޯބަރ 10, 2018 09:10\nމި ޤައުމުގަ ދިވެހި ސިފައިން ތިބިހާ ދުވަހަކު ތިކަމެއް ނުވާނެ... ސޮރީ\nދިވެހި ސިފައިން އުވީލާ ވާހަކަ އަޑެއް ނާހަންތަ؟\nއޮކްޓޯބަރ 10, 2018 11:26\nއޮކްޓޯބަރ 10, 2018 12:24\nއޮކްޓޯބަރ 10, 2018 11:47\nސާބަސް ދިވެހި ސިފައިން\nމި މީހުން ދިވެހިން ކަތިލާފަވެސް މިކަން ކުރާ ގޮތަށް އޮތީ. ހަމަ ހިލާ އެހެން ވިޔަ ނުދޭނަން\nއޮކްޓޯބަރ 10, 2018 09:13\n5 އަހަރު ތެރޭ ހޫނު ގރ ހޑ ނީ! އަހުން މިތިބީ ފިސާރި ހޭލާ\nއޮކްޓޯބަރ 10, 2018 09:14\nހުވާކޮށްފަ މިބުނަނީ ރޯކޮށް އަންދާ އަޅިޔަށް ހަދާލާނަން، މި ބިމުގައި ފައްޅި އަޅަން ނޫޅޭ، އަހަރުމެންގެ ފުރާނަ ދުއްވާލާފަނޫނީ ތިކަމެއް ކާމިޔާބެއް ނުވާނެ، އިންޝާ ﷲ\nއޮކްޓޯބަރ 10, 2018 10:17\nއޮކްޓޯބަރ 11, 2018 08:50\nއޮކްޓޯބަރ 12, 2018 15:22\nإن شاء الله\nކަލޯ އިބްރާހިމް މުހައްމަދު ސާލިހް ވިޔަސް ނަޝީދު ވިޔަސް ތީ ނުވާނޭ ކަމެއް. ކަލޭމެނަށް ހިއްވަރެއް ހުރިއްޔާ ކޮއްމެ މީހަކު މެދުވެރިވެގެން ވިޔަސް ތިކަމެއް ކުރަން އުޅެބަލަ. އެހެންވެ އޭރުވެސް ކީ ރީނދޫ މީހުންނަކީ އިސްލާމް ދީން ފޮހެލަން އުޅޭބައިންގަނޑެކޭ. އަދިވެސް ދިވެހިން ތިބޭ ހޭބަލިވެފަ.\nއޮކްޓޯބަރ 11, 2018 12:34\nއެއީ މައްސަލައެއް ނޫން. ދެން މި ގައުމަށް އަންނާނީ ތަމަޅައިންނެއްނޫން! އެމެރިކާނުންނާއި އިންޑިއާ ސަރުކާރު ސިފައިން. އޭރުން ތި އިޔާޒޫ އާ އިލިޔާސޫ އަށް އެއްޗެއް ވިސްނޭ!!\nއޮކްޓޯބަރ 10, 2018 09:18\nބަލާއެއްނު ތީ ދެން\nވަރަށް ސާފް ދީނީކާޑެއް މިހާރު ދިވެހިގެތެރޭގަ ވޯކެއް ނުކުރާނެ. ހަޖަމު ނުވީމާ ލާދީނީއޭ ގޮވާލަ ގޮވާލަ ތިބޭ. މަށައް ނޭގުނު އެއްޗެއް ދީނީގޮތުން ކަލެއަކަށްވެސް ނޭގޭނެ. ވަރަށް ސަލާމް\nއޮކްޓޯބަރ 11, 2018 07:10\nކަލެޔަށް އެނގޭވަރު އެބަ ފެނޭ ދެއްތޯ؟\nއޮކްޓޯބަރ 10, 2018 09:22\nއެއީ މައްސަލައެއްނޫނެވެ. އިސްލާމީ ދައުލަތްތައް އޮންނަ ގިނަ ޤަވްމުތަކުގަވެސް އެހެންދީންތަކުގެމީހުން އަޅުކަންކުރުމަށް ގޮސްއުޅެން ތަންތަން ހަދާފަ ހުންނަފަދައިން ، ކްރިސްޓިޔަން ދައުލަތްތތައް ހިންގާ ޤަވްމުތަކުގަވެސް މުސްލިމުން އަޅުކަންކޮށްއުޅުމަށް މިސްކިތްތައް ހަދާފަ ހުރެއެވެ. ޢަޤީދައަކީ އަޅާފަހުންނަ ޢިމާރާތްތަކެއްނޫނެވެ. ޢަޤީދާއަކީ ހިތުގެ ސާބިތުކަމެވެ. އިސްލަމީ ޢަޤީދާގައި ސަބިތުވެތިބިމީހުން އެ އަޅާ ޗާޗްތަކަށް ނުދާނެއެވެ.\nއޮކްޓޯބަރ 10, 2018 10:16\nމިފުރުސަތް ހޯދަދެނީ ތހިކަހަލަ މައްސަލައެއް ނޫން ކަމައް ބުނާދިވެހީން .\nއޮކްޓޯބަރ 10, 2018 10:18\nކަލެއަށް މަސްއަލައަކަށް ނުވިޔަސް އަހަރެމެންނަށް ވ.ބޮޑު މަސްއަލައެއް އެއީ! ބަލަ މިއީ 100 ޕަސެންޓް އިސްލާމީ ޤައުމެކޭ! މިއުޅެނީ ބޮޑުފޮއްޓަށް ލާ ރައްކާ ކޮށްގެން ދަރިން ގެންނުޅޭ އިރުވެސް ސަލާމަތް ނުވެގެން! ދެން ތިކަހަލަ ފައްޅިޔާ ރާދުއްކާންތައް ޢާއްމު ވީމަ ވާނީ ކިހިނެތް؟ ޝަރީކު ކުރާ ތަންތަން މިޤައުމުގަ ހުރުމަކީ މަސްއަލައެއް ކަމަށް ކަލެއަށް ނުވީތީ ހިތާމަ ކުރަން! އަހަރުމެންނަށް އެއީ ވަރށް ބޮޑު މަސްއަލައެއް!\nއޮކްޓޯބަރ 17, 2018 02:33\nމީ ސައްތައިން ސައްތަ މުސްލިމް ގައުމެއް ނޫން ދޯ..%100 މުސްލިމުންނޭ ކިޔައިގެން އުޅެނީ...\nއޮކްޓޯބަރ 10, 2018 10:40\nޤާދިރު ކަލޭވެސްތީ ލާދީނީ މުސަޅެއްތާ\nއޮކްޓޯބަރ 10, 2018 10:56\nކަލޯ މި ގައުމުގައި ޗާޗް އަޅާކަށް ފުރސަތޔެއް ނުދޭނަން. ހަމަ ހިލާ އަހަރުމެން މި ދިވެހި ރާއްޖޭގެ ބިމުގައި ދިރި އުޅޭހާ ދުވަހަކު މި ބިމގައި ޗާޗެއް އަޅައިގެން އަޅުކަން ކުރުމުގެ ފުރުސަތެއްނުދޭނަން ..އެބަޔަކަށް މަރުގެ ރަހަ މާތްﷲ ގެ ވާގިފުޅާ އެކު އަހަރުމެން ދައްކާނަމު.\nއޮކްޓޯބަރ 10, 2018 11:09\nގާދިރުބެ ތިހިރީ ހޭބަލިވެފަތަ އަޅޭ.....ގާދިރުބޭ ބުނެދީބަލަ އިސްލާމް ދީންގަ އަންހެނުން ބުރު ގާ އަޅައިގެން އުޅެނީ....މީވަރަށް ވާހަކަ.....މިލޮބުވެތި ވަތަން މިދީންމަތީ އަބަދު ގެއަބަދަށް ދަމަހައްޓަ ވާށިވެ....އާމީން....\nދެންވެސް އިބުރަތެއް ހާސިލް ކޮއްބަލަ\nއޮކްޓޯބަރ 10, 2018 11:15\nއެެއީ މައްސަލަ އެއް.. ރާއްޖޭގަ އުޅެނީ މުސް ލިމުން\nއެގަުމު ތަކުގަ މުސއލިމުން ވެސް އިޅޭތީއޭ އަޅުކަން ކުރަން ތަންތަން ހަދާފަ ހުންނަނީ.. ގަމާރާ\nގާދިރުބެ. އައި އެގްރީޑް. ?\nއޮކްޓޯބަރ 10, 2018 13:18\nއަގީދާ ވަރުގަދަ މީހުން ނާސިކުލަބުގެ ދޮރުމަތިން ދާއރުވެސް އެތެރޭގައި ހިގަނީ ކޮންކަމެއްތޯވެސް ނުބަލާނެ. ދެން ވީ މިގައުމުގަ ކުލަބު އަޅަންތަ؟ ކަލޭގެ ހުރި މުނާފިގުކަން ދެކިބަލަ\nކަލެއަށް މައްސަލައަކަށް ނުވަންޏާ މިޤައުމު ދޫކޮށްފައި ހަމަ ދާންވީ.\nއޮކްޓޯބަރ 10, 2018 20:58\nއެހެން ދީނެއް އޯކޭނުވާނެ. އަހަރެމެން ހައްދަވައި ގެންގުޅުއްވާ ﷲ ސުބުޙާނަހޫ ވަތަޢާލާ އަނަގަވާފައިވަނީ މުސްލިމެއްގެ ގޮތުގައިމެނުވީ މަރުނުވާން.... ﷲއަށް އިންކާރު ކުރުން ހެޔޮނުވާނެ.\nއޮކްޓޯބަރ 10, 2018 21:22\nތިވިދާޅުވީ ނުބައިކޮށް މިބިމުގައި ޝިރުކު ކުރުމަށް ޖާގަދޭމީހާއީ ﷲ ގެ ދީނަށް ނަޞްރުނުދޭމީހާ. ﷲ ގެ ދީން މިބިންމަތީ ކުރިއަރުވައި އެދީން ހިމާޔަތް ކުރުމަކީ ކޮންމެ މުސްލިމެއްގެ ވާޖިބެއް. ޝިރުކަށް މަގުފަހިކޮށްދޭ މީހާއާ ޝިރުކު ކުރާމީހާއާ އެއްފަދަ.\nއޮކްޓޯބަރ 10, 2018 21:24\nގާދިރަކީ ސެކިއުލަރ ވިސްނުމުގެ މީހެއް. އެމީހުން ބޭނުންވާނީ ޑޯޒް އިންދީ މުސްލިމުންގެ ދީން ނިކަމެތިކޮށްﷲ އަށް ގޮންޖަހަން.\nރާއްޖޭގައި ކްރިސްޓިއަން ދީނުގެ މީހުން އަޅުކަން ކުރަން ތަންތަން ހެދުމުގެ ޖާގަ ދިވެހިރައްޔިތުން ނުދޭނެ. މިކަންވާނީ މާޒީގައިވެސް ދައްކާދީފައި. އެކަމެއް ނުކުރެވޭނެ. އިންޝާﷲ. ދިވެހި ލޮބުވެތި އެންމެހާ އަޚުންނާއި އުޚުތުންނަށް މިކަމުގެ ހެޔޮތައުފީޤު މާތްﷲ މިންވަރުކުރައްވާށި.. އާމީން\nއޮކްޓޯބަރ 10, 2018 09:23\nކޮބާ އިލްޔާސް، ކޮބާ އިޔާޒު ކޮބާ ޒައިދު. ކޮންމެވެސް އެއްޗެއް ބުނެބަލަ. މަމެންމިތިބީ ބަލަން . ފައިސާއަށް ހޭބަލިވި ފޭކް އިލްމުގެ ވެރިން.\nކޮބާ އިލްޔާސް، ކޮބާ އިޔާޒު ކޮބާ ޒައިދު. ކޮންމެވެސް އެއްޗެއް ބުނެބަލަ.\nއޮކްޓޯބަރ 10, 2018 10:55\nތިތިން މީހުންނަކީ ކަލާނގެތަ ނުވަތަ ރަސޫލުންތަ؟ މޮޔަވެ އަބަހައްދަވިޔަސް ބޮޑުވަރު. ދީނަކީ ﷲގެ ދީން އެދީނަށް އުޅޭނީ މުސްލިމުން ނޫޅޭނީ ކާފިރުން. މިއަކު އެ ތިންމީހުްންކުރާނެވަކި ކަމެއް އެބައޮތްތަ؟ އހެންނަމަ ނަބިއްޔާ ސވ. އެހުރިހާ މުއުޖިޒާތާގެން ވަޑައިގެންނެވުމުން އިންކާރު ކުރާނެ ބަޔަކު އަރަބި ކަރައިގަ ނުވީސް. ވައްﷲ އައުލަމް\nއޮކްޓޯބަރ 10, 2018 12:03\nއެމީހުން ދައްކާ ވާހަކަ ކަލޭ އަޑުއަހަންތަ..\nއަބަދުވެސް ޙައްޤުބަސް ވިދާޅުވާ އިލްޔާސް ކޮބައިތޯ؟ ފުލް ޕަވަރާއިއެކު އަންނި ބޭބެ އެއޮތް އަންނަނީ! މިއޮއިންހާދުވަވު ރާއްޖެއަށް ނޭވާ ލިއެނުދީ ނުފޮރޮއްޕާންކުރި އީ.ޔޫ. އިން މިހާަރު ރާއްޖެއާށް މާ ހެޔޮ އެދިގެން ހުރިހާ ރޮނގަކުން އެހީތެރިވެދީ އެއްބާރުލުންދޭން ނިއްމައިފި! އަދި އިގިރޭސިވިލާތުގެ "އޮޕެން ޑޯސް ޔޫކޭ އެންޑް އަޔަރލެނޑް" އިން ކުރިޔަށްއޮތް5އަހަރު ތެރޭ ރާއްޖޭގައި ޗާޗް އަޅަން ނިއްމައިފި! މިވާހަކަ މުންތަޚަބް ރައީސާއި ޙިއްސާ ކުރެވިފައިވާ ކަމަށް މީސް މީޑިއާގައި ޚަބަރު އެބަ ފެތުރޭ!! މިކަން ހުއްޓުވޭވަރުގެ މުލައްދަނޑިއެއް، އަންނަން އޮތް ސަރުކާރުގައި ނެތްކަން ކަށަވަރު ޔަޤީން!!!! އޭ ހައްދަވައި ބޮޑުކުރައްވާ މާތް ﷲ މި ރާއްޖެ އިސްލާމްކަން މަަތީ އަބަދުގެ އަބަދަށް ލަހައްޓަވައި ދަމަހައްޓަވައިފާދޭވެ. އާމީން!\nﷲ އިރާދަކުރެއްވީޔާ ތިޔަކަން ވިޔަކަނުދޭނަން\nއޮކްޓޯބަރ 10, 2018 09:26\nއެމީހުން ބުނެފަ އެބައޮތް އިބްރާހިމް މުހައްމަދު ސޯލިހު އިންތިޚާބުވުމުން އޭނާއާއި ބައްދަލުކުރި ކަމަށް އަދި އެބައްދަލުވުމުގައި ދީނީ މިނިވަންކަން ދޭނެކަމަށާއި ފައްޅި އަޅަން ފުރުޞަތުދޭނެކަމުގެ ޔަޤީންކަންދީފައިވާ ކަމަށް. ތިރީގައި މިއޮތީ ލިންކު.\nމީދޫ ކޮސް ބްރޯ\nއޮކްޓޯބަރ 17, 2018 02:58\nއޭގަ ނެތްް ދޯ އިިބޫޫ ހުއްދަ ދޭނަމޭ ބުނެފައެއް...ރަނގަޅަށް ކިޔާފަ ފާޑުފާޑު ކޮމެންޓާއިި ލިންކުތައް ދައްކަބަލަ\nއޮކްޓޯބަރ 10, 2018 09:30\nމުސްލިމުން ކިތަމެ ކާފިރު ޤައުމަކަށް ދިޔަސް އަޅުކަން ކުރާނެ ތަނެއް ނެތިގެން އަޅުކަން ނުކުރެވިގެން ތިބޭކަށް ނުޖެހޭ. ޙަޤީޤީ ދީނަކީ އިސްލާމްދީންކަން މިކަމުންވެސް ސާބިތުވޭ.\nއޮކްޓޯބަރ 10, 2018 09:34\nޢެޅީ ތަޅާލީ އަޅާން ފެށީ ތަޅާލީ\nއަޅާއިރަސް ތަޅާލާނަން ލާހިކު ކުޅަދާނައެށް ނޫން ތިކަން ކުރާކަށް\nއޮކްޓޯބަރ 10, 2018 09:39\nކޮބާ ހީވޭ ކަމެއް ހެން... އެމްޑީޕީ ކުދިންކޮޅަށް ވަރަށް ސަލާމް.. ތިޔަ ކުރައްވާ ބުރަ މަސައްކަތަށް .... ހާއްސަކޮށް އިޔާޒުއާ އިލިޔާސް އަށް....\nޔާމީން ގެ ޕްލޭން\nއޮކްޓޯބަރ 10, 2018 09:41\nއޮކްޓޯބަރ 10, 2018 09:42\nވާވެސް އެޅިލާކަށް ނުކެރޭނެ.....\nއޮކްޓޯބަރ 10, 2018 09:43\nލާދީނީ ބައިގަނޑަށް ފައިސާ ދިނީ ތިކަހަލަ މީހުން ، ކޮބާތަ ސޭކު އިޔާޒް ، އިލިޔާސް\nކޮބާތަ ވީޑިއޯ އެއް ތިބުނާ؟ ޝެއާ ކޮށްލަބަލަ. ވެރިފައި ކުރެވޭނީ އޭރުން ދޯ\nއޮކްޓޯބަރ 10, 2018 09:52\nއޮކްޓޯބަރ 10, 2018 09:53\nމި އެން،ޑީ،ޕީގެ މަޤ\nއޮކްޓޯބަރ 10, 2018 09:56\nފައިސާ އިންތިހާބަށް ހޯދީ މިބައި މީހުން އަތުން .މިމަބުނި ޕީ.ޕީ އެމް އިންބުނިދުވަސް އަންނަނީ މިބައި މީހުން ފައިސާ ހޯދަވާގެން އަނިޔާގެ ބުރުގާ އަޅާގެން ނުކުތި މިކަމަށް ،ދެން ރިސްވަތުގެ ވާހަކަ ނުދައްކާނެ، އަދި މާރިޔާ ޤާނޫން އެބުނާއިރު ހިތަކަށް ނާރާތީ އެއްޔެ ޤާނޫނާޚިލާފަށް މަޖިލިސްތެރޭގައި ހިންގި ހަޑިމުޑުދާރު ޢަމަލް އިރުވެސް މިހާރުވެސް އޮތީ އެއްޤާނޫނެއް\nއޮކްޓޯބަރ 10, 2018 09:59\nމާރިޔާ ޤާނޫން އޭކިޔާގެން ވާހަކަ ދައްކަވާއިރު ޤާނޫނުއަސާސީ ފޮތް މަށްޗަށް ކޮޅަށް އެރި ހަނދާންވޭތޯ . ވެރިކަމަށް ތިޔައީ އޮޅުވައިލައިގެން ކަމުގަ ވާނަނަ ﷲ ވަރަށް އަވަހަށް ތިކަން ގެންދަވާނެ އިރާދަފުޅުނ ،،އާމީން\nﷲ ހެޔޮރަހުމަތުން އަހަރަމެންނަށާއި ދަރިންގެ ދަރިންނަށްވެސް ތިޔަފަދަ ދުވަހެެއް ނުދެއްކެވުން އެދި ދުއާކުރަން އިސްލާމް ކަންމަތީ މިއަޅާއި މިއަޅާއި ދަރިންގެ ދަރިންވެސް މަރުގަންނަވާ މިދިވެހިބިން ތިޔަފަދަ ކަންކަމުން ތާއަބަދަ ސަލާމަތް ކޮއްދޭވާށި އާމީން\nއޮކްޓޯބަރ 10, 2018 10:02\nމީ އެއިރު ދައްކަމުން ދިޔަ ވާހަކަތައް. ހާޑިމްގހަމް މެން އިބޫއަށް ކެމްޕޭންކުރީ އިބޫދެކެ ލޯބިންނެއް ނޫނޭ. މިފަދަ ޚުރާފާތްތައް މިތާގަ އަށަގަންނަވަން ވެގެން. ވިސްނާ މިހުންނަށް ވިސްނޭނީ. އަންނީ އަކީ ކުރިސްޓިއަނުންނާ ގުޅިގެން އިސްލާމްދީނަށް ޖޯކުޖަހާ މީހެއްކަން ދިވެހިން ހެކިވާނެ. އެފަދަ ބަޔަކު ވެރިކަމަށް ގެނައިމަ ވާނެގޮތް ވަމުން މިދަނީ. ވަﷲ އައޫލަމް\nއޮކްޓޯބަރ 10, 2018 10:07\nމާތްކަލާކޯ މިހާދަހާ ނުލަފާ އެތިވަރެކެ ދޯ\nއޮކްޓޯބަރ 10, 2018 10:08\nވީޑިއޯ ޝެއަރކޮށްބަލަ.. ހޯދާ ހޯދާ ނުފެނުނޭ..\nއޮކްޓޯބަރ 10, 2018 10:09\nކަންތަކާޖެހެނީއޭ އަޅެނިކަން އަޅާބަލަ.\nލ. އަތޮޅުގައި މަސައްކަތް ކުރާ ބުލޫ ބުރިޖު މީހުން މިކުރަނީ ކީއްބާ؟ ހާދަ ދީލަތި ބައެކޭ - އަނެއްކާ ލާރިފަށެއްވެސް މީހުންނޭ ދޭ އެބަ!\nއޮކްޓޯބަރ 10, 2018 10:12\n20 - 25 މީހުން ހަފްތާޔަކު އެއްފަހަރު ލަންކާއަށް ފޮނުވައި ދީފާނަން.\nއޮކްޓޯބަރ 10, 2018 10:14\nއޮކްޓޯބަރ 10, 2018 10:15\nޢިލްމުވެރިންނަށް ބަދުބަސް ނުބުނަމާ ތިޔަ ކަމެއް މިޤައުމަކު ނުކުރެވޭނެ ކޮންމެ މީހަކު ވެރިކަމުގައި ހުއްޓަސް\nހަތަރެސްކަން ހަމަވީ ތި.\nއޮކްޓޯބަރ 10, 2018 10:29\nތީ ގިނަ ދިވެހިން ބޭނުންވާގޮތް 59%\nއޮކްޓޯބަރ 10, 2018 10:38\nމި ލުމަށް ދިވެހިިން ކޮށްފައިވާ ކޮމެންޓް ތައް ކިޔާލުމުން އަސްލުގަވެސް ދިވެހިރާއްޖޭގައި އިސްލާމް ދީން ނޫން އެހެން ދީންތަކަށް ފުރުސަތު ހޯދުމަށް މީގެ އެތަށް އަހަރު ތަކެއް ކުރިން ފެށިގެން މަސައްކަތް ކުރަމުން އައި މީހުންގެ ފިކުރީ ހަގުރާމަ ކާމިޔާބް ވެފައިވާ މިންވަރު އެބަފެނޭ. މިސާލަކަށް ޚާދިރުބެ ގެ ނަމުގައި ކޮށްފައިވާ ކޮމެންޓް ކިޔާލުމުން ވެސް އެބައި މީހުންގެ ފިކުރީ ހަގުރާމަ ކާމިޔާބުވެއްޖެ ކަން އެބަ ފެނޭ. ކުރިން އަހަރަމެން ބުނަމުން އައިީ ދުވަހަކުވެސް މި ދިވެހި ފަސްގަނޑުގައި ފައްޅިއެއް ނޭޅޭނޭ. މިހާރު މިކިޔަނީ ކޮބާހޭ މައްސަލައަކީ އެހެން ގައުމުތަކުގައިވެސް ހުރެޔޭ، އަހަރުން ނުވަނީމަ ނިމުނީއޭ. ހާގީގަތުގަވެސް 23 ސެޕްޓެމްބަރ 2018 ގައި ދިވެހިންނަށް ވޯޓް ލެވުނީ ރަގަޅަށްތޯ ވިސްނާލުން މުޙިއްމު..\nއޮކްޓޯބަރ 10, 2018 10:39\nފަނާކުރުމަށް ވޯޓް ލީ އލތުންނަށް ވ. ސަލާމް\nއޮކްޓޯބަރ 10, 2018 10:44\nސުބުހާނަﷲ އަސްތަޢުފިރުﷲ މިހެންގޮސް ކިޔުނު ހެޔޮ އެއްޗެއް ކިޔަންވީ!! ސަޕްރައިޒްވާނެކަމެއްނެތް ދިވެހިން!! ގިނަ ދިވެހިންނަކީ ތަނެއް ދޮރެއް ނުދަންނަ އުޑެއްބުޑެއް ނުދަންނަ ބަޔެކޭ ބުނާކަށް ނެތިން!! އެކަމަކު މިރާއްޖޭގައި ތިން އަހަރުގެ ވެރިކަމެއް ކުރި މީހަކާއި އޭނާގެ ބައިވެރިން އޭރު އުޅުނުގޮތާއި ކަންކުރިގޮތާއި ގަނޑުވަރުތެރޭ ގެންގުޅުނު ދިޔާ އެއްޗިއްސާއި ބަހުރުވަ ހުރި ގޮތާއި އެއްޗެހި ދިވެހިން ހަނދާނެއް ނެތް!! ހަނދާންކުރާކަށް ބޭނުމެއްނުވި!! މިގައުމަށް ރަގަނޅު ރައިސެއް ލިބުނީމާ ކޮޅުފައިންޖެހީ!! ދީނަށް ކަމޭހިތާ ބޭރުގެ ވިޔާނުދާ ނުފޫޒުތަކަށް ބޯނުލަނބާ ގައުމު ތަރައްގީކުރަމުން އައި ރައިސް ދަތިއަޅުވާ ބިންމައްޗަށް ވައްޓާލީ!! މިހާރު އެގެންދަނީ އެރައިސަށް އަނިޔާވެރިވުމަށް ސޯޝަލް މީޑިޔާގައި ގޮވަމުން!! މިވެރިކަން ނިންމަން އިސްލާމްދީނާ މިގައުމުގެ ޢަދުއްވުނާއި ގުޅިގެން އަމިއްލަ އެދުމުން ފޯވެފައިތިބި ހައެއްކަ ސިޔާސީ މީހުން ގެންގުޅުނު ޝިޢާރަކީ "ވައްކަން އަނިޔާ"!! ރައްޔިތުން ޙަގީގަތް ނުބަލާ މިމީހުންގެ ބަހަށް ހެއްލުނީ!! މާޒީ މަތިން ހަނދާން ނައްތާލީ!! ވަގުތީ ފައިދާއަށް ގައުމު ހަލާކުގެ މަގަށް ވައްޓާލީ!! މިފެންނަނީ އެކަން މިއަދު!! އަދި މާދަމާ މިއަށްވުރެން ގޯސްވެދާނެ!! ވިސްނާ ފިކުރުކުރާ ބަޔަކަށް ޢިބުރަތް ޙާސިލުވާނެ!! ހިތާމައިގެ ކޮޅެއްނެތް!!\nއޮކްޓޯބަރ 10, 2018 10:48\nއަޅާބަލަ ވާގޮތް ބަލަން. އެބައި މީހުންނަށް ވޯޓް ލީމީހުން މައުމޫނު ބެއްޔާ ގޮވައިގެން ދާނެނުން.\nއޮކްޓޯބަރ 10, 2018 10:52\nކޮބާ2ކައް ވޯޓުލީކުދިން، މި މަސަކަތުގެ ފުރަތަމަ ބިންގާއިޅައިދިނީ ތިޔަކުދިން. ދެންތިބޭ ފައްޅީގަ ބާރައް އަތްޖަހަން.\nއޮކްޓޯބަރ 10, 2018 10:53\nފަސް އަހަރު ތެރޭގައި އޯޕެން ޑޯސް އިން ފައްޅި އެއް ނޫން އެޅޭނީ އެރޭނީ އެއަށް ފައިން. މި ގައުމް ގައި ފައްޅި އެޅިދާނެ ކަމަށް ހުވަފެން ދެކިދެކި ތިބޭ .. މި ގައުމުގައި ފައްޅި އަޅަން ހުއްދަ ދޭނެ އެކަކުވެސް ނެތް\nއޮކްޓޯބަރ 10, 2018 10:57\nގާދިރުބޭ ކިޔާމީހަކު ކޮމެނޓް ކޮއްފަ އެބައޮތް ގާދިރުބެއަށް ބުނެލަން ބޭނުންވަނީ ކްރިސްޓިއަން ދީން މިތަނަށް އާއްސިނަމަ މުސްލިމުންގެ މެޖޯރިޓީ މިގައުމުން ދެއަހަރު ތެރޭ ގެއްލި މައިނޯރިޓީ ބަޔަކަށް ވާނެ އެއީ ފައްޅި އެޅުމާއި އެކު އެމީހުން މަސަތްކަތް ކުރާނީ އިންޑިއާއިންނާއި ޝިރީލަންކާއިންނާއި ބަންގާޅުން ކްރިސްޓިއަނުން ހިޖުރކުރުވާ އެމީހުންނަށް ގެދޮރާއި ވަޒީފާހޯދައި އަދި އިތުރު އެހީވެ ޕެކޭޖެއް ދިނީމައި އެމީހުން މިތަނަށް ގިނަވެ މިތަނުގެ ވިޔަފާރި އެމީހުންގެ އަތްމަށްޗަށް ދިއުން މިހެންވުމުން ރައްޔަތުންގެ މަޖްލިސްގެ ކޮންޓްރޯލް އެމީހުންނައްލިބި މުޅިގައްމު އމީހުން ބާރުދަށްދާނެ މިބުނެވުނު ކަންތަށްތަކަށް ހަރަދު ކުރާނީ މުއްސަދި ކްރިސްޓިއަންގައުމުތަކުންނާއި އިޒްރޭލްގެ މަހުޖަނުން އެހެންވީމާ ގާދިރުބޭކަހަލަ ނުވިސްނޭ އެތައްބަޔަކު މިގައުމުގައި އެބަތިބި ހިތާމަހުރިކަމެއް ޔާ ﷲ އަޅަމެން ނުވަސަތޭކަ އަހަރު ވަންދެން އުޅެމުން އަންނަދީން ހިމާޔަތް ކުރައްވާފާދޭ އިބަ ﷲ އަންގަވާފަވަނީ އެބައެއްގެ ހާލަތު ބަދަލު ކުރަނީ އެބަޔަކު އަމިއްލަޔަށް ކަމަށް އަޅަމެން މިތިބީ މިގައުމުގެ ވަލިއްޔުލްއަމުރު ހިނަގާވެރިމީހާ އަމިއްލަޔައް ބަދަލުކޮށް ރަނގަޅުވެރިކަމެއް ލިބޭނެކަމުގެ އުއްމީދުގައި ތިއްބާމިއިވެނީ ވަރަށްބިރުވެރި ވާހަކަތަކެއް.\nއޮކްޓޯބަރ 10, 2018 11:04\nމިކަމުގައި އިބޫގެ ކޮމެންޓެއް ގެ އިންތިޒާރުގައި މިހުރީ.\nއޮކްޓޯބަރ 10, 2018 11:08\nއަހަރުމެންގެ އުންމީދަކީވެސް އެމެރިކާގެ ވައިޓް ހައުސް ހުރި ތަނުގާ އިސްލާމީ މަރުކަޒެއް އެޅުން! މީހަކު އަޅެ އަންތަރީހެއް ނުވާނެތަ!\nއޮކްޓޯބަރ 10, 2018 11:17\nބަލަ ދިވެހިންOk މިކަމެއްާ ނުވާނެއޭ ބުންޏަސް ކުރިސްޓިއަން ޖަމާއަތްތަކުންމ އެންޑީޕީއަށް ހަރަދުކުރީ މިކަހަލަމ ކަންކަމުގައި އަގުމ އަދާކޮށްދޭގޮތަށް. މިކަން ހުއްޓުވަން ދިވެހި ސިފައިންމ ނުތިބޭނެ. އެމީހުންގެމ ޕްލޭނުގައި އަމަން ބެލެހެއްޓުމުގައި ލީޑްކުރާނީ ބޭރު ސިފައިން.\nއޮކްޓޯބަރ 10, 2018 11:20\nއޮކްޓޯބަރ 10, 2018 11:22\nއެހެންނެއް ނުވާނެ ތިޔަބައިމީހުން ނަޝީދުގެ ވެރިކަމުގާވެސް މަޤައުމުގައި ފައްޅި އަޅަން އުޅުނު އެކަމަުވެސް އޭރަކުވެސް ނުވި އަދިވެސް ނުވާނެ ތީކަން ﷲ އަހަރެމެންގެ ބިން ރައްކާތެރި ކޮށްދެއްވާނެ\nއޮކްޓޯބަރ 10, 2018 11:25\nނުވާނެ ތިކަމެއް. އިންސާﷲ\nއޮކްޓޯބަރ 10, 2018 11:29\nފައްޅިއަޅާފަ އެތަނުގެ ވަށައިގެން ޓޭނަކަރު ބޭތިއްބިޔަސް އެތަން ތަޅާ ބިމާހަމަކުރާނަން. ކައިރި ނުވެވިއްޖިއްޔާ މިސަްިލެއް ހަދައިގެންވެސް ދުއްވާލާނަނ. މީ ދިވެހިން\nއޮކްޓޯބަރ 10, 2018 11:31\nއޮކްޓޯބަރ 10, 2018 11:32\nތީޔާމިން ލާރިދީގެން އުޅޭބައެއް.\nމިހާރު އެއުޅެނީ ކޮންމެސްއެއްޗެކޭކިޔައިގެން ވެރިކަމައް އަންނަން\nއަދުރޭ ވީ އެމީހުންނާ ބައްދަލް ކޮއްފަ ބޭރައްގޮސް. ޙަހަހަހަހަހަ\nއޮކްޓޯބަރ 10, 2018 11:34\nސޭކު އިލްޔާސޫ... ކަމޯން، ކޮންމެސް އެއްޗެއް ބުނެލަބާރ، ޕްލީސް\nއޮކްޓޯބަރ 10, 2018 11:36\nއަޅާބަލަ. ނިކަންރީތި ވަޅޯމަސް މާރުކޭޓަކަށް ބަދަލު ކޮށްލާތަން ދައްކާލާނަން. އިންޝާ ﷲ. ނޫނީ ފުށް ގުދަނަކަށް ކިނެތްވާނީ.\nއަޅާ ތަން ބަލަން އެބަ އުޅެންތަ އިންނަން. ފުނޑު ފުނޑު ނުކޮށްލާނެ އެއް ގޮތެއްވެސް ނީންނާނެ\nއޮކްޓޯބަރ 10, 2018 11:42\nމުސްލިމުން ޤައުމަކަށް ދިޔައަސް ނުޖެހޭ އަޅުކަންކުރާނެ ތަނެއް ނެތި ތިބޭކަށް. ޢެހެންވީމަ މުސްލިމު ޤައުމެއްގައި ނުޖެހޭނެ އެމީހުނަށް އަޅުކަންކުރާނެ ތަންތަން އިމާރާތްކުރާކަށް.\nއޮކްޓޯބަރ 10, 2018 11:43\nކަލޭމެން ތިނޫންވާހަކައެއް ދައްކަބަލަ ! ކޮންމެ ދުވަހަކު ދައްކަނީ ތިކަލަ ދެއުޅިއެއްނުވާ ވާހަކަ ! ދިވެހިރަތްއިތުންނަކީ ގަޅި ބައެއްނޫ !\nއޮކްޓޯބަރ 10, 2018 11:55\n"މިޝަނަރީތަކަށް ޖާގައެއް ނެތް، އަގީދާ ވަރުގަދަ ކުރަން މަސައްކަތް ކުރާނަން" މި އޮތީ ދީނީ ވިޔަފާރި ކުރަމުންދާ އިލްޔާސް ހުސައިންގެ ބަސް\nއޮކްޓޯބަރ 10, 2018 12:01\nމިފެށުނީ ﷲ ހެޔޮރަޙްމަތުން މިނިޔަތުގަ ވެރިކަމުގަ ތިބިޔާ މާގިނަދުވަހެއްނުވާނެ ވެރިކަމުން މިބައިގަނޑު ނެރުއްވާ ސައްތާއިން ސައްތަ އިސްލާމް ކަންމަތީ ދާއިމަށް ލަހައްޓވާށިއެވެ. އާމީން\nއޮކްޓޯބަރ 10, 2018 12:02\nYa Allah. Sihuraa sihuruverinnaa munkaraaiy thah fathuramun ulhey munaafiq shaithoanunnaa iba Allah ge dheenah uredhi hajoo jahaa hurihaa shaithoanun nethikurahvaa fanaakurahvaafaandheyve. Mibai meehunge kibain mi qaum rahkaatherikohdhehvaafaandheyve. Mi qaum amaan kohdhehvaafaaandheyve. Adhi mi qaumugai islaamee shareeathaa adhulu insaaf qaaimkohfhehvaa mi qaumuge rahyithunnakee tawheed ge ahuluverin ekani kamugai lahvavaandheyve. Adhi alhamennah ilm ithurukohdhehvaafaandheyve. Aameen.\nއޮކްޓޯބަރ 10, 2018 12:06\nﷲ ގެ މަގުގައި ތިބެ ދިވެހި ފަސްގަނޑުގައި ހަނގުރާމަ ކުރާ ދުވަސް ކައިރި ވަނީ....\nއަވަހަށް ޗާޗް އަޅުއްވާ. އަދި ރަސޫލާ ދުޢާދެންނެވި ފަދަ ވެރިޔާ އިބޫ ވެރިކަމަށް ގެނައުމަށް ރޮއިއާދޭސްކުރި އިމްރާނާއި އިލްޔާސާއި އަލީ ޒާހިރު އާއި އިޔާޟް ބަހައްޓަވާ އެތަނުގެ ފާދިރީންގެ ގޮތުގައި. ދެން އެބޭފުޅުން ގައުމާއި ދީނަށްކޮށްދެއްވި ބުރަމަސައްކަތަށް މަޤާމެއްވެސް ދެވުނީތާ އޭރުން. ދިވެހިން ދިވެހިންގެ ގޮތުގައި މުނާފިޤުކަންމަތީ ކަށްވަޅަށް.\nއޮކްޓޯބަރ 10, 2018 12:08\nޤާދިރުބޭ... ޤާދިރުބޭތީ އިސްލާމެއްތަ؟\_ އިސްލާމީ ޝަރީޢަތުގައި ޣައިރުމުސްލިމުން އަޅުކަންކުރާ އެފަދަތަނެއްނެތް ޤަޢުމެއްގާ އެފަދަ ތަނެއް އެޅުމަކީ ހުއްދަކަމެއްނޫން! ޣައިރުމުސްލިމް ޤައުމުގައި މުސްލިމުން އަޅުކަންކުރާ މިސްކިތްތައް ހުރުމަކީ އެއްވެސްޙާލެއްގައި ރާއްޖޭގަ ޗާޗްއެޅުން ހުއްދަކުރާ ކަމެއްނޫން. ރާއްޖޭގެ ބިމުގައި ޗާޗެއްނެތުމުން ރާއްޖޭގައި ތިބިމުސްލިމުންގެ ޢަޤީދާއާޚިލާފަށް ﷲ އަށް ޝިރުކުކުތާ އެއްވެސްތަނެއް ހެދުމަކީ ރާއްޖޭގެ މުސްލިމުންގެ ޢަޤީދާއަށް އަސަރުކޮށް އެމީހުންގެ ދީނީއިޙްސާސްތަކާ ޝުޢޫރުތަކާ ނުބައިރޭވުމެއްގެ ތެރެއިން ކުޅުންކަމުގައިމެނުވީ ނުވާނެ. ވީމާ ތިފުކުރު ދޫކޮށްލުމަށް ގޮވާލަން. ޤާދިރުބޭގެ އިސްލާމްކަންވެސް ސަލާމަތްކުރަންވާނެ. ދިވެހި ބިންތައް ޗާޗް އެޅޫމުންވެސް ރައްކާތެރި ކުރަންވާނެ. މިއީ ދީނީ ވާޖިބެއް.\nއޮކްޓޯބަރ 10, 2018 12:09\nމިހާރު ފެންނާނެ މބައިގަނޑުގެ ރޭވުން އަނިޔާ، ރިޝްވަތު، ކަރަޕްޝަން މިބަދަބަސްތައް ބޭނުންކޮށްގެން ސަރުކާރުބަދަލްކުރުވީ ދޯ. އެކަމުޙާޤީޤަތަކީ މިފެންނަނީ ދެންކުއްވެރިގއ ތެރެއިން ޤާނުއަސާސީއިން އިސްތިސްނާކުރެވިފައި ނުވާ ކުއްވެރިން ދޫކޮށްލުން. އާދެ ޤާނޫނުއަސާސީ ހެދިފައި ވަނީ ހުރިހާ އެއްމެންގެ މައްޗަށް ވީހިންދު ބައެްކުއްވެރިން ދޫކޮށްލަނީ ޤާނޫނުއާކީލާފަށޭބުނެ އެކަމު އެއްވެސް ފަރާތަކަށް އަދިވެސް ނުބުނެވޭ އެއީކުއްނުކުރާ ބައެއްކަމަކަށް އެހުރީ ހެއްކާ ޤަރީނާ މައުމޫނުއްކަސް ޤާސިމްއަކަށް ފަޤީރަކަސް ޤާނޫނު ކުރުމަތީގަ ހަމަހަމަވާނެ އެހެންނޫނީއްޔާ މަޖިލީހުން ފާސްކުރައްވާ މިމީހުންގެ ނަންތައް ކަނޑާފަ،. މިމިބައިގަނޑުގެ އިންސާފުއަކީ.އެކަމު އަދިވެސް އިންސާފުއިންސާފު ކޮބާކިޔާގޮވަނީ ކީކުރަން\nއޮކްޓޯބަރ 10, 2018 12:13\nޤާދިރުބޭގެ ތިހިރީ ޔަހޫދީ ވިސްނުން. މިގައުމުގަ ނޭޅޭނެ ޗާޗެއް. ވަރަށް ސާފު ނޭޅޭނެ ޗެލެންޖްކޮށްފަ މިބުނީ، އަދިވެސް މިބުނަނީ ނޭޅޭނެ. އަޑުއިވިއްޖެ.\nއޮކްޓޯބަރ 10, 2018 12:15\nﷲތަޢާލާ ތިފަދަދުވަހެއް ނުދައްކަވާށި އާމީން\nއޮކްޓޯބަރ 10, 2018 12:19\nހަނދާންނައްތާލާ. ނުވާނެ ތިކަމެއް.\nއޮކްޓޯބަރ 10, 2018 12:22\nސާބަސް ދިވެހިންނަށް. ބަޔަކު ތަނަކު ދެއްކިވާހަކައެއް އެއީ ހަޤީޤތަކަށް ވެދާނެކަމަށް ހީކުރަނީތަ؟ އިބޫ ސާލިޖުވެސް، އެހެން މީހަކަށް އަދި ދިވެހި ރައްޔިތުންވެސް އެފަދަ ކަމަކަށް ރުހިދާނެތަ؟ އެހެން ނުވާނެކަމާމެދު ޝައްކެއްް ނެތް\nއަޅެ އަޅާބަ ެވަރިހަމަ ކޮންމެ ސަރުކާރެއް ވިޔަސް މުސިލިމެއްގެ ގޮތުގަ ނުކުއްނާނަން އެތަން ރޯކުރަން އިންޝާ ﷲ\nއޮކްޓޯބަރ 10, 2018 12:35\nރާއްޖޭގެ.140000 ވުރެގިނަމީހުން ބޭނުންވިގޮތް\nއޮކްޓޯބަރ 10, 2018 12:37\nކޮންމެ ދުވަހަކު މީގެ އާ ވާހަކައެއް އެބަ ޖެހޭ. ތިޔަ ކަމުން ވޯޓެއް އިތުވިތަ؟\nއޮކްޓޯބަރ 10, 2018 12:38\nކޮބާ އިޔާޒް. ކޮބާ އިލްޔާސް. ކީކޭ ބާ މިފަހަރު ބުނާނީ.\nއޮކްޓޯބަރ 10, 2018 12:39\nކޯލިޝަން ވެރިކަމަށް ގެންނަން މަސައްކަތްކުރި\nހީލަތްތެރިންގެ ތެރޭގައި ތިބި ދީނީ ފަގުޑިއެޅި\nމީހުން ހިފާހައްޔަރުކޮށް ހަރުކަށި އަދަބު ދިނުމަށް ގޮވާލަން.\nތިޔަކަމާ އެންމެ އުފާކުރާނެ އެކަކީ ރީލޯޑް ކަންނެލި އޮޑި.\nތިހެންވިއްޔާ ކަލޭމެން މިފަސްގަނޑުގައި މަރުވާނެ. ވަރައްވާހަކަ\nޔާމީންއަށް މެޑަލްދިން އިންޑިއާގެ މީހުން ބުނި އެއްޗެއް ދެއްތޯ؟\nތިޔަ ޖަމާއަތަކުން ތިޔަހެން ނުބުންޏަސް އަދި ބުންޏަސް އެމީހުން އެކަން ކުރަން ބޭނުންވާނެ. ޢެކަމަކު ބުނަން. ޢެކަން މިފަސްގަނޑުގަ ނުކުރެވޭނެ. ޚުރަން ހިތަވަރެއް ދޭ މީހަކީ މަގޭ ބައްޕަ ނުވަތަ ދަރިޔަކު ކަމަށް ވިޔަސް އެބަޔަކާ"ހަނގުރާމަ" ކުރާނަން.\nރާބޮއެގެން އަނގައިން ބޮކިއަރަ އަރާ ތިބޭ ބަޔެއް މީހުންވެސް ދީނީ ކާޑު ކުޅެން އުޅޭ.. ރާއްޖޭގައި ޗާޗެއް ހެދުމުގެ ކުރީން ސައުދީ ގައި އެތާގެ އެއުޅޭ ޕުރިންސު އެކަން ކޮއް ނިންމާނެހެން ހީވަނީ.. ރާއްޖޭގައި ފައްޅިއެއް އަޅާން ބޭރުން މަސައްކަތް ދުވަހަކު ނުކުރިޔަސް މިރާއްޖޭގައި މުރުތައްދުވެފައިވާ މީހުން މަދެއް ނޫން..އެމީހުންގެ އަމަލުތަކުން މިކަން ޔަގީންވޭ.. ގޮސް އަހާބަލަ ސަރުކާރު ކާރިން ސުކޫލުގެ މުގައްރަރުގައި ސުކޫލު ކުދީންނައް ނަމާދު ކުރުވޭގޮތައް އެއްވެސް ސަރުކާރަކުން ހަދާފައި ނުވަނީ މުތާގަ ފައްޅި ތިބެގެންތޯ.... ބަދުއަޚުލާގީ އަމަލު ހައްދުންނައްޓާފަ އޮތުމާއި އައުރަ ނިވާނުކޮއް މަގުމަތީގަ އަންހެން ތެޅޭތެޅުމާއި..ޕީއެސް އެމުން ދައްކާ ޕުރޮގުރާމުތަކާއި އިންޓަނެޓުން އޮރިޔާން މަންޒަރު ދައްކާ ވެބްަައިޓްތަކައް ބޭނުންގޮތަކައް ވަދެވޭހެން ހަދާފަ އޮންނަނީ ފަޅިގަނޑެއް މިތާ ހުރެގެންތޯއެވެ. އަންހެނުން ނާއި ފިރިހެނުން މަސްހުނިވެގެން އަނބަރާ ކުރަނީ އަދި ޖުވާކުޅެނީ އަދި ރާބޮނީ އަދި މީހުންމަރަނީ އަދި ވަޅި ހަރަނީ އަދި ވައްކަން ކުރަނީ އަރި ޕޯޑިޔަމައް އަރާތިބެ ބުހުތާނު ދޮގުހަދަނީ އަދި ރިބާ ގެ މުއާމަލާތް ކުރަނީ މިތާގަ ފައްޅިއެއް ހުރެގެންތޯއެވެ.\nއޮކްޓޯބަރ 10, 2018 13:52\nކަލޭމެން ކުދިން މިކަމަށް ފުރުސަތު ދޭނަންތަ؟ މަށެއް ނުދޭނަން.\nއޮކްޓޯބަރ 10, 2018 13:57\nހޮޅިވާހަކ ތީ. ތިކަމަށް އިބު ސީދާ ދެކޮޅޫ ނުހަދައިފިނަމަ ވަގުތުން އަހަރެމެންގެ ތާއީދު ގެނަސް ސަރުކާރު ވައްޓާލާނަން. އެކަމު އެހެނެކޭ ކިޔާފަ ވަގުންނަކަށް ފުރުޞަތެއް ނުދޭނަން. ސަމާލު ވާތި\nތިލެން ވިޔަ ނުދޭނަން!!!!\nތިހެން ވިޔަ ނުދޭނަން!!!!\nއޮކްޓޯބަރ 10, 2018 14:44\nހާދަ ހޫނުގަދަ ލިޔުމެކޭ..ކޮމެންޓުތައްވެސް އެހާމެ ހޫނު ގަދަ....މިފަދަ ލިޔުމެއް ފެނުމުން އިސްލާމްދީނާއިމެދު އަދިވެސް ގިނަބައެއްގެ ހިތުގަ ޣީރަތްތެރިކަން ހުރިކަން އެނގި ހާމަވެގެންދޭ...އެކަމަކު ހިތާމަޔަކީ މިއަދު މިމުޖުތަމަޢު މިއޮތީ ވ.ދަށުދަރަޖަ އެއްގަކަން.އަހަރެމެން މިތިބީ އިސްލާމްދީނުގަ އެހެނަސް މިތަނުގަ އާންމުވެފަމިވަނީ ހުސްވެސް ދީނާއިދެކޮޅު ކަންކަން.ﷲޙަރާން ކުރެއްވި ހުރިހާކަމެއް މިވަނީ އާންމުވެފަ.ކުރުކޮށް ބުނާނަމަ އަހަރެމެންގެ ކިބައިގަ މިވަނީ ހަމައެކަނި ދީނުގެ ތޮށިގަނޑު އެކަނި.އަމަލުތައް މިހުރީ ތިރުޅިއަރައިގެން އެއްޗެހިކިޔާ ޔަހޫދީންނާއި ނަސާރާއިންގެ މުޖުތަމަޢުގަ ކަންކަން ހުންނަގޮތައް.ހުރިހިތާމައެއްގެ ބޮޑުކަމާއެވެ.\nﷲ އިރާދަ ޔާ އެކީ މިހަށީގަ ފުރާނަ ހުރިހާ ހިނދަކު .ތިކަމެއް ނުވާނެ.\nއޮކްޓޯބަރ 10, 2018 14:56\nއެމް.ޑީ.ޕީ އަށް ވޯޓު ދިން ފަންސާސް އަށެއް ޕޮއިންޓް ހަތަރެއް ޕަސެންޓް ދިވެހިން ވަރަށް އުފާ ވާނެދޯ މިކަމާ. ލޮލް! ???\nއެމްޑީޕީ ޔައްވޯޓުދިންކުދިން ބާރަތްއަތް ޖަހާދެން ޔަހޫދީންނާގުޅިގެންވޯޓު އޮޅުވާލީ މިކަންނުވެގެން ޔަހޫދީންނައް ސަނާކިޔަކިޔާ ކަރަކަރާގަ ތިބެގެންގައުމު ހަލާކުކުރަނީ\nއޮކްޓޯބަރ 10, 2018 16:36\n134705 އަޅުކަން ކުރަން އެއްމެ ފައްޅިޔަކުން ނުވާނެ އިތުރުކުރަން ފެނޭ\nއޮކްޓޯބަރ 10, 2018 17:50\nMeehun Allah ge dheenah uredhunu varakah emeehunge mahchah nubai meehun verive gannaane. Mi gaumuge meehunge ageedha harudhanaa kuran master plan eh fahtaakah nuveytha? Insaanaa dhuniyeah aumah fahu enme furathana ungenen jeheny dheenuge ilm. Ekasheegenvaa ilm nulibey meehun ginaveema jaahilukan fethuri aanmu vany mi. Konme insaanakah 100% ah dheenuge hukum thakaa hadhees thakaa engen jeheynekamah gaanoonu faaskuran vee. Ekamah ekasheyna munaafiqu noon teacharun libeythoa dua koh masahkaiy kuranvee. Ulhenvee goiy engeveemaenu ungeni amihla gaanoonu thah hadhaaehithudhaskuraakah noon v. Furathama angavaafa oiy goiy ungenen vee.\nއޮކްޓޯބަރ 10, 2018 18:19\nކޮންމެހެން ޗާޗު އެޅުމުގެ ބޭނުމެއް އެބައޮތްތަ. މިހާރުވެަް އެންމެން ކަހަލަ ގޮތަކަށް މިތިބީ އެމީހުންގެ ހުރިހާކަމެއް ކޮޕީކޮށް ތަބައަވެގެން. ދެން އެކަން އިހްސާސްވިޔަ ނުދޭން ކޮންމެވެަް ވާހަކައެއް ދައްކަނީ. ދެން މިގިތައް ދަމުން ދިވެހިންގެ އަތުން ދީން އަމިއްލައައް ބީވެގެން ދާނެ.\nއޮކްޓޯބަރ 10, 2018 18:30\nއަހަރުމެން މަޑުން އަދި ތިބީ. އެކަމަކު ހަނދާން ކޮއްލަ ދޭން ބޭނުން ވަނީ....\nއަހަރުމެން މިތިބީ ﷲގެ މަގުގައި ޖިހާދު ކުރަން\nކެތް މަދުވެފައޭ. އަޅެ ފައްޅި އަޅާބަލަ...ތިޔަ\nމުނާފިޤު ރީނދޫ ބައިގަނޑާއި ،ދެކޮޅަށް ވަރުގަދަ\nހަނގުރާމައެއް ކުރާނަން.އެއީ ކަލޭމެން ތިޔަ\nކުރާކަހަލަ ސިޔާސީ ހަނގުރާމައެއް ނޫން ވާހަކަ\nވެސް ބުނެލަން. ފައިސާޔަށް ދީން ވިއްކާލި\nމުނާފިޤު ޝޭހުންނަށް ހަލާކު ހުރި\nއޮކްޓޯބަރ 10, 2018 19:27\nދައްކާ ވާހަކަ ހުއްތު މެން މިހެން ދުނިޔޭގަ ހުޓާ، ހަށިގަނޑުގަ ފުރާނަ ހުޓާ ތިކަމެއް ލާހިކު ކުޅަދާނަ އެއް ނޫން ކުރާކައް.....\nއޮކްޓޯބަރ 10, 2018 19:30\nއަހުރެމެންގެ ލެޔާއި ވިންދުހުރިހާ ހިނދަކު މި ޤައުމުގައި ފައްޅި އެޅިއަކަށް ނުދޭނަން. އެކަމާ ދެކޮޅަށް އެކަކަށް މަވެސް ހުންނާނަން.\nއޮކްޓޯބަރ 10, 2018 20:24\nމި ޤައުމުގައި ފައްޅި އަޅަން މަސައްކަތްކުރާ މީހުންގެ ރޭވުންތައް ﷲ ނާކާމިޔާބު ކުރައްވާނދޭވެ.\nއޮކްޓޯބަރ 10, 2018 21:11\nއޮކްޓޯބަރ 10, 2018 21:52\nއެބުނާ 25 މީހުން ނޫން އެންމެން މަރާފަ އެކަންވާނީ. ކުރިން ނުއިވޭ އަޑު މިހުންނަނީ. މިމީހުންނަށް މިބާރުލިބެނީ އެމްޑީޕީ ވެރިކަމަށް އައީމަތަ؟\nއޮކްޓޯބަރ 10, 2018 23:08\nތިމާމެން އަމިއްލަ އަތުން ޔަހޫދީނައް ވޯޱްދީފަ ދެން إنشاء الله އޭބުނީމަ އެރަނގަޅެއްނޫންދޯ ރަނގަޅައް ބިސްކެވުނީމަ ދޯވާނުވާނެނގެނީ؟؟؟\nއޮކްޓޯބަރ 11, 2018 00:51\nވޯޓު ލުމުގެ ކުރިންވެސް އަހަރުމެން ކެނޑިނޭޅި ރައްޔިތުންނައް ހަދާންކޮއްދެމުން ދިޔައިން ބޭރުގެ ހާއްސަކޮއް ކޮމަންވެލްތާ، އީޔޫ، މިފަދަ ހުރިހާ ޖަމާއަތަކުން ފާލުގަ ރ.ޔާމިން ބަލައިނުގަންނަނީ މިފަދަ ސަބަބުތަކާ ހެދިކަމައް. ގާނޫނައް ބޯނުލަބަނީ އޭ އިސްސާނީ ހައްގޭ އެމީހުން ކީ މީހުން އެމީހުންގެ ގޮވުންތަކައް ލަންބަން. ހާއްސަކޮއް ޒުވާނުން. ޢަދި މޑޕ އައް ބަރާބަރައް މިމީހުން ފަންޑުކުރަމުންދާ ކަމައް އަދި އެމީހުންގެ ފޮރުވިފައިވާ މަގްސަދުވެސް ކިޔާދިނިން. އެކަމު ދީނީ އިލްމުވެރިންވެސް، ވިޔަފާރިވެރިންވެސް އަދި ދިވެހި އެތައް ރައްޔިތުންނެއް މިހުރީހާ ވާހަކައެއް ފޮރުވަން ކީ އަނިޔާވެރި ކަމޭ. އަދި ހުވާނުކުރެވެ ހުރިހާ ކަރަޔަކުން މަރުހަބާ ކިޔަމުން އުފާކުރަނީ އެމީހުންގެ މަގުސަދު ހާސިލްކުރަން ކާމިޔާބުވާތަން ފެންނަންފެށީމަ. ކުރާނެ ކަމެއްނެތް، ދައްކަން ހުރިތަނެއް ދައްކަވާނެ.\nއޮކްޓޯބަރ 11, 2018 01:19\nކުރިސްޓިޔަނުންނަށް އަޅުކަން ކުރެވޭގޮތަށް ޗަޖް އަޅާދިނުމަށް ފަހު ﷲ ގެދީން އުވާލުމަށްފަހު ދެން އަމިލައަށް ކަނޑަށް ފައްތާ މަރާލުމަށް އެއްބަސްވެ މަރުވޭމަ ނިމުނީ\nއޮކްޓޯބަރ 11, 2018 01:49\nމި ޤައުމު މި އެމްޑީޕީއަ ތާއީދު ކުރަންޏާ އެމީހުން އެކަންކުރާނެ. ވިސްނާބަޔަކަ މިކަންއެގޭނެ.\nއޮކްޓޯބަރ 11, 2018 06:35\nކެކެކެކެ ދިވެހި ސިފައިންނޭ؟ މިހާރު ދިވެހި ސިފައިންވެސް އަދި ފުލުހުންވެސް ތިބީ މަކަރާ ޙީލަތް ހަދައިގެން ވޯޓު ކާމިޔާބުކުރި މީހުން ނަށް ވެރިކަން ޙަވާލުކުރާހިތުން ދެފައި ކައިރިނުވެފަ ދެނޯ.....؟\nއޮކްޓޯބަރ 11, 2018 07:36\nއިސްލާމްދީނާ އިދިކޮޅު ލާދީނީ ފިކުރުގެ ބަޔަކު ވެރިކަމަށް ގެންނާނީ ފައްޅި އަޅާ، ޣައިރުދީންތައް ފެތުރިޔަސް ހެޔޮކަމަކަށްނު؟ ތިޔަ ކަމަކީ މަކަރާ ޙީލަތް ހަދައިގެންނާ، ރިޝްވަތުޖަހައިގެން ވެރިކަން ކާމިޔާބު ކުރި އެމްޑީޕީ އިން ކުރަންބޭނުންވާނެ ކަމެކެވެ. ކުރިޔަށް އޮތް5އަހަރަކީ ނުބައިނުލަފާ ޖަރީމާތައް ހިންގާނެ5އަހަރުކަމީ ކަށަވަރު ކަމެކެވެ. ދުނިޔޭ ގައި ތިބިބަޔަކަށް އެތަން ފެންނާނެއެވެ. މިފަދަ ހުރިހާ ޖަރީމާ އެއްގެ ޒިންމާ އުފުލަންyis lުޖމ\nކަލޭމެން ހާދަ ކޮހޭ ދިމޮކްރަސީ އޮތިއްޔާ އަދި ޗާޗް ނޭޅޭނީ އެއްނޫން ޑިމޮކްރަސީ އެބަ އޮތޭ ލިޔެފަ ދެން ތިލިޔަނީ ހަމަނުޖެހޭ ވާހަކަތައް ރައްޔިތުން ބެނުން ނުވާ ކަމެއް އޭރުން ނުވާނެއްނޫން\nޢަދި ބުނަން ދީން ފަތުރާ ޖަމާއަތެކޭ ބުނާ ކޮންމެ ފަހަރަކު އެޖަމަަ އަތުގެ ނަން ނުލިޔާނަމަ ކަލޭމެންގެ ލިޔުމުގެ ސައްހަކަމާ މެދު ސުވާލު އުފެދޭ\nއޮކްޓޯބަރ 11, 2018 09:55\nކޮއްކޯ ތިކަން ކުރަން ނޫޅެ ،، ކޮންމެސް އެހެން ކަމަކާ އުޅެ. ބޭހާއި ނުކުޅޭތި ބަޑި ނޭނގި ހުއްޓާ އަނދާފާނެ.\nތެމީގޮހޯ އިންނާ އެޔާ\nއޮކްޓޯބަރ 11, 2018 17:28\nބޮޑަ ބަލާ އެކެ ނުން ދެން މީ!!\nއޮކްޓޯބަރ 11, 2018 21:39\nޙޯ ހޯ ވާ ވާ ހުވަފެން ހާދަ ކުލަޔޭ\nއޮކްޓޯބަރ 11, 2018 22:21\nސަރުކާރުން ޗާޗެއް1 އަޅަން މަސައްކަތް ކޮށްފިނަމަ ރައީސާ ނާއިބުރައީސަށް ހަދާނެގޮތަ އެގޭނީ ހަވަރުންނިކުމެގެން. އަދި އެކަމަށް އެދިގެން އަންނަ ކާފަރުންނާމެދު އަމަލުކުރާނެގޮތްވެސް ކަނޑައަޅާނީ ހަވަރުން ނިކުމެ.\nއޮކްޓޯބަރ 11, 2018 22:28\nދެންވީ ސިފައިނޯ ދީނައޓަކާ ނިކުނޯ ށޯ\nއޮކްޓޯބަރ 11, 2018 22:54\nއޮކްޓޯބަރ 12, 2018 08:13\nއިންޝާﷲ ހަމަ ނުވާނޭ ތިކަމެއް\nއޮކްޓޯބަރ 12, 2018 16:44\nއެމްޑީޕީ ވެރިކަމަށް އައިސްސިއްޔާ ޔަހޫދީން ތިކަން ކޮށްފާނެ. އެއީ އޭނާއަކީ އެމީހުންގެ އެހީތެރިކަމާއެކު ހުރިހާ ކަމެއްކުރާ ބައެއް.\nއޮކްޓޯބަރ 13, 2018 05:18\nޔާމީން އިތުރު ދައުރަކަށް ބެހެއްޓިނަމަ ތިކަން ވީސް. އެމީހުން ޗާރޗް އަޅަންވީ ބިން އެނީހުންނަށް މިލްކު ކޮށްދެވޭގޮތަށް މިހާރުވެސް އެއޮތީ ޤާނޫންއެއް ފާސްކޮށް ތަސްދީޤް ވެސް ކޮށްފަ.\nއޮކްޓޯބަރ 13, 2018 09:49\nތި އިބޫހުއްޓަސް ޔާމިނު ހުއްޓސްވާނެކަމެއްނޫން\nރަތްއިތުން މާގަދަވާނެ. އެކަން އިގޭނެ އިބޫ އަދި\nއޮކްޓޯބަރ 13, 2018 13:16\nހުރިހިތާމައެއްގެ ބޮޑުކަމާއި..މާތްވެގެންވާ އިސްލާމްދީން ނޫން އެހެން ދީންތައް މިޤައުމަށް ގެންނަން އޯކޭވެގެން ދޯ އެތައްދިވެހި ރައްޔިތުން ތަނެއް އެމް.ޑީ.ޕީ ދެވަނަ ފަހަރަށްވެސް މިޤައުމުގެ ވެރިކަމަށްގެނައީ!!!! ދީނީ އިލްމުވެރިންގެ ތެރެއިން ބައެއްވެސް މިކަމުގައި ހިމެނޭ......އެހެންވީމަ ބުނެލަންއޮތީ އިސްލާމްދީންނޫން ދީނެއް މިޤައުމަށް ގެނެސްފިނަމަ މިކަމުގެ އެންމެ ބޮޑު ޒިންމާއެއް ބޮލުގައެޅޭނެ ބަޔަކީ ހަމަ މިބަޔަކަށް ވޯޓު ދިންބައެކޭ...... މިނޫނަސް ދުވަހެއް އެބައޮތް........ސުވާލުވެނޭނެ ދުވަހެއް އެބައޮތް........\nއެޅިދާނެ އެކަމަކު އެތަން އަންދާލަން މަމެން... މަމެން ދީނާއި މަމެން ގައުމައްޓަކާ.....\nވަގުތު ނޫސް މިކަމައް ހެކިވާތި...\nމަމެން މިފަސްގަޑުގަ އެހެންދީނެއް އުޅުނަ ނުދޭނަން....\nމަމެންގެ ފަޢުޖު އަދި އޮތީތައްޔާރައްކަން ތި ގުރޫޕައް ހަދާންކޮއްދެން...\nމަމެން މިގައުމުގަމިއިޅެނީ އެހެންމީހުންނަ ވަންހަނާޥެގެން ކަން އަންގަން އެންމެހާ ބޭފުޅުންނަ...\nއޮކްޓޯބަރ 13, 2018 13:51\nމިސަރުކާރުންވެސް މޫދުގަ ބުދު ފައްޅި އެޅީތާ. އެކަމަކު އިބޫގެ ސަރުކާރެއްގަ އިރާދަ ކުރެއްވިއްޔާ ބުދު ފައްޅިއެއްނާޅާނެ..\nއޮކްޓޯބަރ 13, 2018 20:41\nޗާޗެއް އަޅައިފިއްޔާ ހުރިހާ ސައިތޯނުންތައް އަނދާ ހުލިވާނެ. ބިރުގަންނަނީ އެހެންވެ\nއޮކްޓޯބަރ 14, 2018 10:28\nރަށްޔިތުންގެ ކިތަންމެގިނަވޯޓެއް އިއްތިހާދުންކާމިޔާބުކުރައްވައިގެން ވެރިކަންކުރައްވަން\nސާލިހުފެއްޓެވިކަމުގައިވިއަސް ތިކަންވިޔަނުދިނުމަށް އަަހަރެންގެފުރާނަގުރުބާންކުރަންމިހިރީ\nތައްޔާރަށް ޔާމީނުގެވެރިކަންބަދަލުވެ ސާލިހުގެވެރިކަމަށް އިންތިޒާރުކުރައްވަނީ ތިކަމަށްތޯ؟\nމުސްލިމް ދިވެހި ދަރިއެއްގެ ހައިސިއްޔަތުން ބުނެލަން މިއީ މުސްލިމް މިނިވަންގައުމެކޭ\nއިސްލާމްދީންނޫން އެހެންކަމަކަށް ފުރުސަތެއްދިނުމަށް ދިވެހިރަށްޔިތުންގެތެރެއިން ވަރަށް\nގިނަބައަކުނުރެހޭނޭ ވީމާ،ތިކަމެއްނުވާނޭ އިސްލާމްދީނާރަސޫލާއަށާ ދީނީ ޢިލްމުވެރިންނަށް\nހަޖޫކިޔާވަރަށްމަދުބައަކު ދިވެހިންގެތެރެތިބެދާނެ ނަމަވެސްއެއީދިވެހިންގެ މެޖޯރެޓީއެއްނޫން\nޑިމޮކްރަސީގެ ރީތިގޮތަކީ މެޖޯރިޓީއަށް ތަބާވުންކަމުގައިވާތީ ދިވެހިންގެތެރޭގައިމެޖޯރިޓީނެތް\nއޮކްޓޯބަރ 14, 2018 13:33\nބަލަގަ ކަލޯ އިލްޔާސްމެން މުޅިޤައުމުގަދީނީ ނަޞޭހަތްދެމުން އެދުވަނީ ކީއްކުރަންތަ؟ ފައްޅިއެޅިޔަސް އިސްލާމްދީނަށް އުޅޭބަޔަކު އިސްލަމްދީނަށް އުޅޭނެއެްނު\nއޮކްޓޯބަރ 14, 2018 16:38\nއޮކްޓޯބަރ 14, 2018 17:32\nއަޅާބަލަ ކެރެންޏާ،ޖާނުން ފިދާ ވެގެންނަމަވެސް ތި ތަން ގޮއްވާލާނަން،ހިތުހުރި ގޮތެއް މިގައުމަކު ނުހެދޭނެ،ތިކަހަލަ ކަންކަން ކުރަން މިރާއްޖޭގައި ހުއްދަ ދޭނީ ކެނެރީ އާއިލާ އަށް ނިސްބަތް ވާމީހުން،އެކަމު އެމީހުން ގެ އާއިލާ އަށްވުރެން ދެން ތިބި މީހުން ގިނަވާނެ ތިކަހަލަ ކަން ތައްތަކުގައި،ނަސްރު ދެއްވާނެ އަހަރުމެން ނަށް އަހަރުމެންގެ ވެރި އިލާހުﷲ ސހވތއލ\nއޮކްޓޯބަރ 15, 2018 15:27\nފަސް އަހަރު ތެރޭ ރާއްޖޭގައި ޗާޗެއް އަޅާނެ ކަމަށް ކްރިސްޓިއަން ދީން ފަތުރާ ޖަމާޢަތަކުން ބުނެފި' ހަބަރު ލިބޭގޮތުގާ ނިއުޕޯޓުވިއު ހުރިބިން ޗާޗެއް އަޅަން ދޭންނިންމާފަވީ\nއޮކްޓޯބަރ 15, 2018 15:38\nނުވާނެ ތިޔަކަމެއް . ސޮރީ\nބަލަ ހޭބަލިވެގެންތަ ތިޔަ އުޅެނީ މިތަން ނޫން އެހެން ތަނެއް ހޯދާބަލަ ތިޔަކަމަށް މިތާކު ތިޔަ ކަމެއް ނުވާނެ\nއޮކްޓޯބަރ 16, 2018 14:20\nއެއީ ރާއްޖޭގައި މިހާރު ތިބި ދީނީ ޢިލްމު ވެރިންނޭ މި ކިޔާ މީހުން އެންމެ ބޭނުން ވެގެން އުޅޭކަންތައް. އެކަންތައް ވީމާ އެ ނިމުނީ . ދެން ކުރާނެ ކަމެއްނެތް. ﷲ އާއި ވަކީލުކޮށްގެން ތިބޭތި.???\nއޮކްޓޯބަރ 18, 2018 01:17\nރ.މީދޫ ރައްޔިތުން ބުނެލަން އޮތީ ތީ އަނެހެން މާ ބޮޑު މައްސަލަ އެއް ނޫނޭ ޗާޗެއް ހެދުމަކުން...އިޓްސް އޯކޭ ދޯ...މިރަށުގެ ރައްޔަތުން ވަރަށް ތާއީީދުު ތިކަމަށް...ސާބަހޭ


Miadhu positive vee 99, Vaccine dhinee 554 meehakah\nމިއަދު ޕޮޒިޓިވްވީ 99، ވެކްސިން ދިނީ 554 މީހަކަށް\nމިއަދު ވެސް ރާއްޖެއިން 99 މީހަކު ކޮވިޑް19 އަށް ޕޮޒިޓިވްވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭގެ ތަފާސް ހިސާބު ދައްކާ ގޮތުގައި ޕޮޒިޓިވްވި މީހުންގެ ތެރެއިން މިއަދުވެސް އެންމެ ގިނަ މީހުން ޕޮޒިޓިވްވެފައި ވަނީ މާލެ ސަރަހައްދުންނެވެ. އެއީ 82 މީހުންނެވެ. ރިސޯޓުތަކުން 12 މީހަކު ޕޮޒިޓިވްވިއިރު އަތޮޅުތަކުން ޕޮޒިޓިވްވެފައި ވަނީ ފަސް މީހުންނެވެ.\nއެޗްޕީއޭ އިން ބުނީ މިއަދު ރާއްޖެއިން ޕޮޒިޓިވްވި މީހުންނާއެކު ރާއްޖެއިން މި ބައްޔަށް ޕޮޒިޓިވްވި މީހުންގެ ޖުމްލަ އަދަދު 16،155 އަށް އަރާފައިވާ ކަމަށެވެ. އަދި މިހާރު ބަލި ޖެހިގެން ފަރުވާ ދޭ މީހުންގެ އަދަދު 1،833 އަށް އަރާފައިވާ ކަމަށް އެޗްޕީއޭ އިން ބުންޏެވެ. މިވަގުތު ބަލި ޖެހިގެން 186 މީހަކަށް އަންނަނީ ހޮސްޕިޓަލުގައި ފަރުވާ ދެމުންނެވެ. މި ބަލީގައި މިހާތަނަށް 52 މީހަކު ވަނީ މަރުވެފައެވެ.\nކޮވިޑް19އާއި ދެކޮޅަށް ރާއްޖޭގައި އިއްޔެ ޖަހަން ފެށި ވެކްސިން މިއަދުވެސް ގިނަ ބަޔަކު ޖަހާފައިވެއެވެ. އެގޮތުން މިއަދު ވެކްސިން ޖަހާފައިވަނީ ޖުމްލަ 554 މީހުންނެވެ. އެގޮތުން ރާއްޖޭގައި މިހާތަނަށް 880 މީހުންވަނީ ކޮވިޝީލްޑް ވެކްސިން ޖަހާފައިއެވެ. މާލެ އޭރިއާގައި ހުންނަ ވެކްސިނޭޝަން ސެންޓަރުން ކޮވިޑް ވެކްސިން ޖަހާފައިވަނީ ޖުމްލަ 666 މީހުންނެވެ.


Ehjinsun Gulhun Hingumuge Faahish Amalaai Hama Ah Sadhoom Ge Meehun Dhiya Maruhalaathah - Vaguthu\nއެއްޖިންސުން ގުޅުން ހިންގުމުގެ ޢަމަލާއިހަމައަށް ސަދޫމުގެ މީހުން ދިޔަ މަރުޙަލާތައް\nބުއްދިންނާއި ޤުރުއާނުގެ އިޝާރާތުން ދަލީލުކޮށްދެނީ، ލޫޠުގެފާނުގެ ޤައުމުގައި (އެއްޖިންސުން ގުޅުން ހިންގުމުގެ) ފާޙިޝް ޢަމަލުތައް ފެށިގެން އައީ ޒިނޭގެ ނުބައި ޢަމަލަށް އެބައިމީހުން އަރައިގަނަން ފެށި ހިސާބުންކަމެވެ. އެހެނީ ފިޠުރީގޮތުން އިންސާނުން، އެންމެފުރަތަމަ އެމީހުންގެ އަނބިންގެ ފުރަގަސްފަރާތުން ޝަހުވާނީ އެދުން ފުއްދާކަށް ނުފަށާނެއެވެ. އަދި އެއަށްފަހު އަނބިންގެ ފުރަގަސްފަރާތުން ޝަހުވާނީ އެދުން ފުއްދާ ފަދައިން އެހެން އަންހެނުންގެ ފުރަގަސްފަރާތުން ޝަހުވާނީ އެދުން ފުއްދާކަށް ނުދާނެއެވެ. (އެބަހީ އެންމެ ފުރަތަމަ އެމީހުން ކުރިކަމަކީ، ކުރިމަތިފަރާތުން އަނބިންނާއެކު ގުޅުން ހިންގާފަދައިން ޒީނޭކުރާ އަންހެނުންނާއި އެކު ގުޅުން ހިންގަން ފެށީއެވެ.) އެއަށްފަހު އަނބިންގެ ފުރަގަސްފަރާތުން ޝަހުވާނީ އެދުން ފުއްދަން ފެށިއެވެ. އެއަށްފަހު ޒިނޭކުރާ އަންހެނުންގެ ފުރަގަސްފަރާތަށެވެ. އެގޮތުގައި ދުވަސްތައް ހޭދަވެގެން ދިޔުމަށްފަހުގައި، ފިރިހެނުން އެމީހުންގެ ޝަހުވާނީ އެދުން ފުއްދުމަށްޓަކައި ފިރިހެނުންގެ ގާތައް ދިޔުމުގެ ޝައުޤު އުފެދިގެން ދިޔައީއެވެ.\nޙަރާމްކަންތައްކަތުގެ ދޮރުތަކުގެ ތެރެއިން ކޮންމެ ދޮރަކުން މީސްތަކުން ވެއްދުމަށްޓަކައި އިބްލީސް އަޅަމުންގެންދާ ފިޔަވަޅުތަކަކީ މިއީއެވެ. ފިޠުރީ ގޮތުން ﷲ ތަޢާލާ އިންސާނާ ޚަލްޤުކުރައްވާފައިވާ ގޮތުން، ހުއްދަގޮތުގައި އަނބިންނާއި ޖިމާޢުވަމުން ދާބަޔަކު، ކުއްލިއަކަށް އިންސާނާގެ ފިޠުރަތާއި މާދުރުގޮތަކަށް، ފިރިހެނުންގެ ގާތުން ޝަހުވާނީ އެދުން ފުއްދުމާ ދިމާއަށް ހައްލާލައި އަނބުރާލުމަކީ ޝައިޠާނާއަށް ފަސޭހަކަމަކަށް ނުވެއެވެ. ޖާމިޢު ބުން ޝައްދާދު ވިދާޅުވިއެވެ. "ލޫޠުގެފާނުގެ ޤައުމުގައި އެއްޖިންސުން ގުޅުންހިންގުން ފިރިހެނުންގެ މެދުގައި ފެށިގެން އައުމުގެ ސާޅީސް އަހަރު ކުރިން، އަންހެނުންގެ މެދުގައި އެކަން ފެށިގެން ގޮސްފައިވެއެވެ." އަދި މުޖާހިދު ވިދާޅުވިއެވެ. "ލޫޠުގެފާނުގެ ޤައުމުގެ (ފިރިހެނުން) އެއްޖިންސުން ގުޅުން ހިންގުން ދަސްކުރީ އެމީހުންގެ އަންހެނުންގެ ކިބައިންނެވެ."\nއާދަމުގެ ދަރީން މަގުފުރެއްދުމުގައި އިބްލީސް ހިނގާ މަގަކީ މިއީއެވެ. އެއީ މިއަދު ހުޅަނގުގެ ޤައުމުތަކުގެ ތެރެއިން އިނގިރޭސީންނާއި އެމެރިކާމީހުން މަގުފުރައްދާފައިވާ ފަދައިންނެވެ. އިބްލީސް ވަނީ އެމީހުން ލައްވައި ލޫޠުގެފާނުގެ ޤައުމުގެ މީހުންގެ ޢަމަލުކަމުގައިވާ އެއްޖިއްސުން ގުޅުން ހިންގުން ޝަރުޢު ކުރުވާފައެވެ. ނުވަތަ ޤާނޫނީގޮތުން ހުއްދަކަމެއް ކަމުގައި ހަދުވާފައެވެ. އަދި މިބައިމީހުންގެ އިސްވެދިޔަ މީހުންކަމުގައިވާ ލޫޠުގެފާނުގެ ޤައުމުގެ މީހުން ކަޑައްތުކުރި މަރުޙަލާތައް މިބައިމީހުންވެސް މިވަނީ ކަޑައްތުކޮށްފައެވެ. (މިނުބައި ފާޙިޝް ޢަމަލު ހުއްދަކުރުމަށްޓަކައި) މިބައިމީހުންވެސް ހިނގާފައިވަނީ، ސަދޫމުގެ މީހުން ހިނގި ފިޔަވަޅުތަކުގެ މަތީގައެވެ.\nފަސްވަނަ މަރުޙަލާ: ފިރިހެނުންގެ ކިބައިން ޝަހުވާނީ އެދުން ފުއްދުން ހުއްދަކޮށް އެމީހުންގެ ޝަރީޢަތުގައި ހިމެނުން. ގާނޫނީ އެއްޖިއްސުން ގުޅުން ހިންގުން ހުއްދަކޮށް އެމީހުންގެ މަޖިލިސްތަކުގައި ފާޅުކަންބޮޑުގޮތެއްގައި ފަޚުރުވެރިކަމާއި އެކު އެކަން ކުރަން ފެށުން.\n((وَتَأْتُونَ فِي نَادِيكُمُ الْمُنكَرَ)) – ސޫރަތުލް ޢަންކަބޫތް 29\n"އަދި ތިޔަބައިމީހުންގެ މަޖްލިސް ތަކުގައި (ފާޅުކަންބޮޑުގޮތެއްގައި ފަޚްރުވެރިކަމާއި އެކު) އެ ނުބައިކަންތައް ކުރަމުން ގެންދަނީހެއްޔެވެ؟"\nމަޞްދަރު: “التفسير والبيان لأحكام القران” للشيخ عبدالعزيز الطريفي /ދިސަލަފިއްޔާ\nސެޕްޓެމްބަރު 4, 2020 12:29\nޢަމިއްލަ އަތުން ހަލާކުގެ ތެ ރެއަށް ހުށަހެޅުމުގެ ކު ރިން ވިސްނާލުން މުހިންމު ވާހަކަތަކެއް .\nމި އާޓިކަލްގަ އެފަދަ ނުބައި ޢަމަލު ކުރި މީހުން ނިމިގެންދުޔަގޮތް (އެމީހުންނަށް ﷲ ފޮނުއްފި ޢަޛާބު) ގެނެވުނުނަމަ ފު ރިހަމަވީސް\nސެޕްޓެމްބަރު 4, 2020 16:39\nރާއްޖެ މިއޮތީ މިހާރު ހަތަރުވަނަ މަރުހަލައިގަ. ފަސްވަނައާ ހަމައަށް ނުގެންދެވިގެން ބަޔަކު ތެޅިބާލަނީ. އިންސާނީ ހައްގެކޯ އެއީ\nސެޕްޓެމްބަރު 4, 2020 19:21\nމީ ކާކު ލިޔުނު ލިޔުމެއް؟\nސެޕްޓެމްބަރު 30, 2020 12:18\nސެޕްޓެމްބަރު 17, 2020 12:01\nމިނަޖިސް އަމަލުތައް ކުރާ ގޮތް މިހާ ތަފްސީލުކޮށް ގެނެސްދޭކަށް ނުޖެހޭ އިނގޭތޯ، މިވެސް ކޯފާ ލައްވާނެ ކަމެއް.


MDP bayaku hisorukofaivaakan vara saafu: reeko moosa - vNews.mv\nބަޔަކު އެމްޑީޕީ ހިސޯރުކޮށްފައިވާކަން ވަރަށް ސާފު: މޫސަ\nއަހުމަދު ހަމީދު އާދަމް 14 March 2016, 23:56\nސަރުކާރުން ކުރިއަށްގެންދާ މަޝްވަރާތަކަށް އެމްޑީޕީ ނުދިއުމުން އެމްޑީޕީއަކީ ބަޔަކު ހިސޯރުކޮށްފައިވާ ޕާޓީއެއްކަން އެނގޭކަމަށް އެމްޑީޕީގެ ކުރީގެ ޗެއަރޕާސަން އަދި ރައްޔިތުންގެ މަޖިލީހުގެ މިހާރުގެ ނާއިބް ރައީސް މޫސާ މަނިކް ވިދާޅުވެއްޖެއެވެ.\nއެމްޑީޕީއަށް މިހާރަކަށް އައިސް ވަރަށް ބޮޑަށް ފާޑުވިދާޅުވަމުން ގެންދަވާ މޫސާ މަނިކް މިހެން ވިދާޅުވީ އޭނާ ކުރައްވާފައިވާ ޓްވީޓްތަކެއް މެދުވެރިކުރައްވައެވެ.\nހުޅުހެންވޭރު ދާއިރާ ތަމްސީލް ކުރައްވާ މެންބަރު މޫސާ މަނިކް ވިދާޅުވީ އެމްޑީޕީއަކީ ބަޔަކު ހިސޯރުކޮށްފައިވާ ޕާޓީއެއްކަން މިހާރު ބޭރު ދުނިޔެއަށް ސާފްވެފައިވާކަމަށެވެ. އެކަން ސާފްވެގެންދިޔައީ އޭނާ އެވާހަކަތައް ދައްކައިގެން ނޫންކަމަށާ އެކަން ބޭރު ދުނިޔެއަށް ޔަގީންކުރެވިގެންދިޔައީ ސަރުކާރުން ފެށި މަޝްވަރާތަކަށް ދިއުމަށް އެމްޑީޕީން ދެކޮޅު ހެދުމުންކަމަށެވެ.\nއެމްޑީޕީގެ ރިޔާސީ ޓިކެޓް ހޯދުމަށް 2018 ވަނަ އޮންނަ ޕާޓީގެ ޕްރައިމަރީގައި ވާދަކުރައްވާނެކަމަށް ކުރިން އިއުލާންކުރައްވާފައިވާ މޫސާ މަނިކު އިތުރަށް ވިދާޅުވީ މަޝްވަރާއަށް އެމްޑީޕީން ދެކޮޅު ހަދަމުން ގެންދަނީ ނަޝީދު މިނިވަންކުރުމަށް ބޭރުގެ ތާއީދު ހޯދުމުގެ ގޮތުންކަމަށެވެ. މޫސާ ވިދާޅުވީ ސަރުކާރުން ސިޔާސީ ޕާޓީތަކާއެކު ކުރިއަށް ގެންދާ މަޝްވަރާތަކުގައި އެމްޑީޕީން ބައިވެރިވާންޖެހޭކަމަށާ އެމްޑީޕީން އެ މަޝްވަރާތަކުގައި ބައިވެރިވުމަށް ދެކޮޅު ހަދަމުން ގެންދިއުމަކީ ކަންބޮޑުވާން ޖެހޭކަމެއްކަމަށެވެ.\nއަދި އެމްޑީޕީން މިގޮތަށް އަމަލްކުރަމުން ގެންދާނަމަ ބައިނަލްއަގްވާމީ މުޖްތަމައުގައި އެމްޑީޕީއަށް ލިބިފައިވާ މަގާމް ގެއްލި އެމްޑީޕީ ބަލައިގަންނަގަތުން ހުއްޓިގެން ހިނގައިދާނެކަމަށް އެމްޑީޕީން މިހާރު ވަކިކޮށްފައިވާ މޫސާ މަނިކް ވިދާޅުވިއެވެ.\nރައީސް ނަޝީދަށް ވަރަށް ބޮޑަށް ފާޑުވިދާޅުވަމުން މޫސާ މަނިކް ވިދާޅުވީ މަޝްވަރާތަކަށް އެމްޑީޕީން ދިއުމަށް މިއަދު ދެކޮޅު ހަދަމުންގެންދަނީ ނަޝީދުގެ ސަބަބުންކަމަށެވެ. އަދި އެމްޑީޕީން މަޝްވަރާއަށް ދެކޮޅު ހަދާނަމަ ޕާޓީގެ އިސް ސަފުގައި ތިއްބެވި ބޭފުޅުން މަގާމުތަކުން އިސްތިއުފާދިނުމަށްވެސް މޫސާ މަނިކް ވަނީ ގޮވާލައްވާފައެވެ.\nމީގެ އިތުރަށް ޕީޕީއެމްއާއި ރައީސް މައުމޫނަށް ވަރަށް ބޮޑަށް ފާޑުވިދާޅުވި މޫސާ މަނިކް ފަހަކަށް އައިސް ގެންދަވަނީ އޭނާކުރިން ހުންނެވި އެމްޑީޕީއާއި އެޕާޓީގެ ލީޑަރޝިޕަށް އަމާޒްކޮށް ވަރަށް ބޮޑަށް ފާޑުކިޔަމުންނެވެ. އަދި ސަރުކާރާއި ރައީސް ޔާމީންގެ ސިޔާސަތުތަކަށް ތާއިދުކޮށް މޫސާ ގެންދަވަނި ތަކްރާރްކޮށް ވާހަކަފުޅު ދައްކަވަމުންނެވެ.


Hageegee vaahaka : jinni avalithaa ethah ahareh, salaamaiy vee kiriyaa!\nޖިންނި އަވަލިތާ އެތަށް އަހަރެއް، ސަލާމަތްވީ ކިރިޔާ!\nހަގީގީ ވާހަކަ: ޖިންނި އަވަލިތާ އެތައް އަހަރެއް، ސަލާމަތްވީ ކިރިޔާ!\n03 އޭޕްރީލް 2021 - 19:38:15\nމި ހާދިސާއަކީ ރާއްޖޭގެ ދެކުނުގެ އަތޮޅެއްގެ ރަށެއްގައި ހިނގާފައިވާ ހާދިސާއެކެވެ. ޒުވާން ފިރިހެން ކުއްޖަކު އެނާގެ އުމުރުގެ ދެބައިކުޅަ އެއްބައި ޖިންނި މޮޔަވެ އެކަމުން ސަލާމަތް ނުވެވުނު ހާދިސާ އެކެވެ. އެކުއްޖާގެ ނަމާއި ރަށް އެއާއިލާގެ އައިޑިންޓިޓީ ރައްކާތެރިކުރުމުގެ ގޮތުން ވަނީ ފޮރުވާފަ އެވެ.\nއެ ހާދިސާ ހިނގާފައިވަނީ އެ ފިރިހެން ކުއްޖާގެ އުމުރުން 15 އަހަރުގަ އެވެ. ފުރާވަރުގެ ކުދިން އުޅޭހެން އެ ކުއްޖާއަކީ ވެސް ވަރަށް ހަލަނި ކުއްޖެ ކެވެ. ދިރޭ އެއްޗިއްސަށް ގޯނާކޮށް މިސްކިތަށް ނަމާދުކުރަން ގޮސް ސަކަރާތް ޖަހާ ކުއްޖެ ކެވެ.\nއެހެން ކުޅެނިކޮށް އެއް ރެއަކު މަގްރިބް ނަމާދުކުރަން ވެގެން އޭނާ ގެއިން ނިކުތް ތަނުން ހޯނެއް ފެނުނެވެ. އެ ހޯނު ހިފައިގެން ގޮސް އެގޭގައި ގެންގުޅޭ އިރުވާހުދަކަށް އެ ހޯނު ކުއްޖާ ކާންދިނެވެ. އިރުވާހުދު އެ ހޯނު ކައި ނިންމާލިތާ މާގިނަ އިރުތަކެއް ނުވެ އެ ފިރިހެން ކުއްޖާ ބިން މައްޗަށް ވެއްޓު ނެވެ.\nއާއިލާއިން ވަގުތުން އެކުއްޖާ ހޮސްޕިޓަލަށް ގެންދިޔަ އެވެ. ސިއްހީ ކަމެއް ކަމަށް ހީކޮށެވެ. ނަމަވެސް އެރޭގެ ފަހުން ވެސް އެ ފިރިހެން ކުއްޖާ ކުއްލި ކުއްލިއަށް ހަބަރު ހުސްވުމާއި ގެއްލުން ފަދަ ކަންކަން ދިމާވަމުން ދިޔަ އެވެ.\nއެއީ ޖިންނި ކަމެއްކަން އާއިލާއަށް ރޭކާލައި ރުގްޔާ ކުރަން ފެށި އެވެ. ނަމަވެސް އެ ފިރިހެން ކުއްޖާގެ އުޅުމަކަށް ބަދަލެއް ނާދެ އެވެ. އިތުރަށް އޭނާގެ ހާލަތު ގޯސްވަމުން ދިޔަ އެވެ.\nއެއް ރެއަކު އެ ކުއްޖާ އާއިލާ މީހުންގެ އަތުގައި ނުޖެހުމަށް ދުވަމުން ގޮސް މޫދަށް އެރި ފަރުމަތިން ކަނޑަށް ފައިބަން ވެސް މަސައްކަތް ކުރިއެވެ.\nހައިރާންވާ ކަމަކީ އޭނާ ދުވީ ފެންގަނޑު މަތީގައި ކަމަށް މަންޒަރު ދުށް ބައެއް މީހުން ބުނާތީއެވެ. ނަސީބަކުން އޭނާގެ ފަހަތުން ފަތާފައި ދިޔަ މީހަކު އެ ކުއްޖާ ސަލާމަތް ކުރީ އެވެ.\nއެ ފިރިހެން ކުއްޖާގެ ހާލަތު ގޯސްވަމުން ދިޔަ އެވެ. އައިލާއިން އޭނާ ރަނގަޅު ކުރެވޭތޯ އެތައް މަސައްކަތެއް ކުރަމުން ދިޔަ އެވެ. ބޮޑެތި ހަރަދުކޮށްގެނެވެ. ނަމަވެސް ލުޔެއް ލިބޭ ގޮތެއް ނުވި އެވެ.\nރާއްޖޭގައި ރުގްޔާކުރާ ވަރަށް މޮޅު މީހަކުވެސް އެ ކުއްޖާ ރަނގަޅުކުރެވޭތޯ މަސައްކަތް ކުރި އެވެ. ނަމަވެސް ޖިންނިތައް އެ ފިރިހެން ކުއްޖާ ދޫނުކޮށްލާނެ ކަމަށް ބުނަމުން ދިޔަ އެވެ.\nއާއިލާ މީހުން މާޔޫސްވަމުން ދިޔަ އެވެ. ފަރުވާއެއް ލިބޭނޭ ކަމުގެ އުންމީދު ފަނޑުވަމުން ދިޔަ އެވެ. ނަމަވެސް އެ އާއިލާއިން ހިތްމަތާ މިންނަތުން ކުރަމުން ދިޔަ މަސައްކަތް ކާމިޔާބުވި އެވެ.\nމިއަދު އެ ފިރިހެން ކުއްޖާ ވަނީ އެ ބަލިން ރަނގަޅުވެފަ އެވެ. ނަމަވެސް އޭނާގެ ޒުވާން އުމުރުވެ ބޮޑުބައެއް ގެއްލިގެން ދިޔައީ ކުޑަކުޑަ ހޯނެއްގެ ސިފަ ޖެހިގެން އޮތް ޖިންނި އަކަށް ކުރެވުނު ގޯނާއެއްގެ ސަބަބުން ނެވެ.\nބަޝަންދުރާ ބަލިކޮށް މޯހަން ބަގާން އުއްމީދުއާކޮށްފި


SunOnline: VIA ge Aa Apron ge furathama fiyavahi hulhuvaifi\nވީއައިއޭގެ އާ އޭޕްރަންގެ ފުރަތަމަ ފިޔަވަހި ހުޅުވައިފި\nއައިޝަތު ފަރީޙާ 17 Jul 2019, 09:31\nވެލާނާ އިންޓަނޭޝަނަލ އެއާޕޯޓުގެ އާ އޭޕްރަން އިފްތިތާހުކުރުން -- ސަން ފޮޓޯ: ފަރީޙާ އަބްދުﷲ\nވެލާނާ އިންޓަނޭޝަނަލް އެއާޕޯޓުގެ ހުޅަނގު ދެކުނުގައި ތަރައްގީކުރާ އާ އޭޕްރަންގެ ފުރަތަމަ ފިޔަވަހި ނިންމާ އެތަން ރަސްމީކޮށް ހުޅުވައިފި އެވެ.\nއާ އޭޕްރަން ރަސްމީކޮށް ހުޅުވައި ބޭނުން ކުރަން ފެށުމަށް މިއަދު ވެލާނާ އިންޓަނޭޝަނަލް އެއާޕޯޓުގައި ވަނީ މިއަދު ހާއްސަ ރަސްމިއްޔާތެއް ބާއްވައިފަ އެވެ.\nއާ އޭޕްރަންގައި ފުރަތަމަ ޕާކުކޮށްފައިވަނީ ގައުމީ އެއާލައިން މޯލްޑިވިއަންގެ ވައިޑް ބޮޑީ އެއާކްރާފްޓެކެވެ. ޗައިނާ/ބެންކޮކުން އައި އެ ފްލައިޓަށް މަރުހަބާ ކިޔުމަށް ވަނީ ވޯޓާ ސެލިޔުޓެއްވެސް އަރުވައިފަ އެވެ.\nއާ އޭޕްރަން އާއި ގުޅޭގޮތުން މީޑިއާތަކާ ވަހަކަ ދައްކަވަމުން އެމްއޭސީއެލްގެ އެސޯސިއޭޓް ޖެނެރަލް މެނޭޖަރު ކޯޕަރޭޓް ކޮމިޔުނިކޭޝަންސް ހަސަން އަރީފް ވިދާޅުވީ އާ އޭޕްރަންގެ ފުރަތަމަ ފިޔަވަހި ނިންމައި، ރަސްމީކޮށް ހުޅުވުމަކީ އެއާޕޯޓަށް ލިބުނު ކުރިއެރުމެއް ކަމަށެވެ.\n"މި ފަސްޓްފޭސް އޭޕްރަން އަކީ ގާތްގަނޑަކަށް 70 ހާސް އަކަމީޓަރުގެ އޭޕްރަން އެއް. މިތަނުގައި ގަތްގަނޑަކަށް ތިން މާސް ކޯޓު އީގެ އެއާކްރާފްޓް ބޭއްވޭނެ. މާސް ސްޓޭންޑަކީ އެއް ވައިޑް ބޮޑީ ސްޓޭނޑްގައިި ދެ ނެރޯ ބޮޑީ ބޭއްވޭގޮތަށް،" ހަސަން ވިދާޅުވި އެވެ.\nއާ އޭޕްރަންގައި ދެން ހިމެނެނީ، ޑެޑިކޭޓެޑް ކޯޑް އީގެ ދެ ޑެޑިކޭޓެޑް ސްޓޭންޑާއި ކޯޑް ސީގެ، އެއް ޑެޑިކޭޓެޑް ސްޓޭންޑް ކަމަށް ހަސަން ވިދާޅުވި އެވެ.\n"ކޮމްބިނޭޝަނަކަށް ބަލާކަމަށް ވަންޏާ، މިތަނުގައި ފަސް ވައިޑް ބޮޑީޑް ބޭއްވިފަ، އަދި އެއް ނެރޯ ބޮޑީޑް ބޭއްވޭނެ. ނޫނީ ދެ ވައިޑޑް ބޮޑީޑް އެެއާކްރާފްޓް ބޭއްވިފައި، ހަތް ނެރޯ ބޮޑީޑް އެއާކްރާފްޓް ބޭއްވޭނެ،" ހަސަން ވިދާޅުވި އެވެ.\nއޭނާ ވިދާޅުވީ، އާ އޭޕްރަންގެ ފުރަތަމަ ފޭސް ނިންމާލެވުނީ 15 ވަރަކަށް މަހުން ކަމަށާއި ނަމަވެސް ދެވަނަ ފޭސް ނިންމުމަށް ނަގާނީ ހަތް ވަރަކަށް މަސް ކަމަށެވެ.\nބައިނަލްއަގުވާމީ ސްޓޭންޑާޑްތަކަށް ފައްތައިގެން ތަރައްގީ ކުރާ މި އޭޕްރަންގެ ފުރަތަމަ ފިޔަވަހި ޓެސްޓު ކުރުމަށް މިދިޔަ ޖޫންމަހުގެ ތެރޭގައި ވެސް ފުރަތަމަ ޕާކު ކޮށްފައިވަނީ މޯލްޑިވިއަންގެ ފްލައިޓެކެވެ.\nއެމްއޭސީއެލްގެ އޮޕަރޭޝަންސްގެ ފަރާތުން އަލީ ނަސީރު ވިދާޅުވީ މަތިންދާބޯޓު ބާއްވާ ޕޮޒިޝަނުގެ މައްލައަކީ އެއާލައިން އޮޑިޓުތަކުން ފާހަގަވާ ކަމަށެވެ.\n"މީގެ ކުރިން ފެންނާނެ މަތިންދާބޯޓު ހުންނާނީ އެކި ގޮތްގޮތަށް ބޭއްވިފަ. ކައްޗަށާ، ކައިރި ކައިރީގައި. އާ އޭޕްރަން އާއެކު މަތިންދާބޯޓު ބޭއްވިފައި އޮންނާނީ ވަރަށް ސޭފްކޮށް. ވަކި ޑިސްޓެންސެއް ދީފައި، މުވައްޒަފުންނަށާއި އެއާލައިންތަކަށް ހިތްހަމަޖެހުމެއް ލިބޭނެ،" ހަސަން ވިދާޅުވި އެވެ. އޭނާ އަދި ވިދާޅުވީ، އާ އޭޕްރަންއަކީ އެއާޕޯޓަށް ލިބުނު ބޮޑު ކުރިއެރުމެއް ކަމަށެވެ.\nއާ އޭޕްރަންގައި މަތިންދާބޯޓަށް ކައިރި ކުރާ އިކުއިޕްމެންޓުތަކަށް ވަކި ސަރަހައްދެއް ހާއްސަކޮށްފައިވާއިރު ދުނިޔޭގެ އެންމެ ފެންވަރު ރަނގަޅު އެއާޕޯޓުތަކުގެ އޭޕްރަން އާއި މިއަދު ހުޅުވި އޭޕްރަންގެ ސްޓޭންޑާޑް އެއްވަރުވާނެ ކަމަށް އެމްއޭސީއެލް އިން ބުންޏެވެ.